MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 191 It-Tlieta, 24 ta' Frar, 1998 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 191

It-Tlieta, 24 ta' Frar, 1998

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.10 p.m.

Talba

SEDUTA NRU.

It-Tlieta, 24 ta' Frar, 1998

WERREJ MINUTI 576

MISTOQSIJIET-TWEĠIBIET ORALI 576

TQEGĦID TA' KARTI 580

ORDNIJIET TAL-ĠURNATA ABBOZZ TA' LIĠI LI JEMENDA L-ORDINANZA DWAR IL-LOTTU PUBBLIKU PUBLIC LOTTO ORDINANCE (AMENDMENT) BILL (IT-TIELET QARI) 581 ABBOZZ TA' LIĠI LI JEMENDA L-ATT DWAR IL-POOLS TAL-GVERN MALTI FUQ IL-LOGĦOB MALTESE GOVERNMENT FORECAST POOLS (AMENDMENT) BILL (IT-TIELET QARI) 582 ABBOZZ TA' LIĠI DWAR IL-LOGĦOB GAMING BILL (IT-TIENI QARI) 582

AĠĠORNAMENT 599

MISTOQSIJIET GĦAL TWEĠIBIET ORALI MWIEĠBA BIL-MIKTUB 603

MISTOQSIJIET GĦAL TWEĠIBIET BIL-MIKTUB 627

MINUTI

Il-Minuti tas-Seduta Nru. 190 li saret fit-23 ta' Frar, 1998 ġew konfermati.

MISTOQSIJIET-TWEĠIBIET ORALI

GĦAWDEX: GĦASRI - ĠIBJUNI

L-ONOR.

VICTOR GALEA PACE staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid meta u jekk humiex se jissewwew il-ġibjuni li jinsabu bil-ħsara ġewwa l-Għasri?

ONOR.

JOE MIZZI (Ministru mingħajr Portafoll fi ħdan l-Uffiċċju tal-Prim Ministru) (f'isem il-Ministru għax-Xogħlijiet Pubbliċi u Kostruzzjoni): Nirriferi lill-Onor.

Interpellant għar-risposta tal-mistoqsija parlamentari numru 12304 mogħtija fis-seduta numru189.

MADAM SPEAKER (Onor. Myriam Spiteri Debono): L-Onor.

Galea Pace, mistoqsija supplimentari.

ONOR.

VICTOR GALEA PACE: Fir-risposta li ngħatajt fis-seduta numru 189, il-Ministru talab għal aktar dettalji rigward liema ġibjuni jinsabu bil- ħsara ġewwa l-Għasri.

MADAM SPEAKER: Il-Ministru Mizzi.

ONOR.

JOE MIZZI: Ovvjament il-Ministru għax-Xogħlijiet Pubbliċi u Kostruzzjoni ma jkunx jaf għal liema ġibjuni qiegħda ssir riferenza.

MADAM SPEAKER: L-Onor.

Galea Pace.

ONOR.

VICTOR GALEA PACE: Il-ġibjuni li qiegħed nagħmel riferenza għalihom qegħdin fit-triq qabel tasal għall-Għasri.

Hemm tliet ġibjuni ħdejn xulxin.

MADAM SPEAKER: Il-Ministru.

ONOR.

JOE MIZZI: Ninforma lill-Onor.

Interpellant li se ngħaddi din l- informazzjoni lill-Ministru għax-Xogħlijiet Pubbliċi u Kostruzzjoni.

MADAM SPEAKER: L-Onor.

Ċensu Galea, mistoqsija supplimentari.

ONOR.

CENSU GALEA: Madam Speaker, fl-Għasri m'hemmx xi kwantita' ta' ġibjuni u anke bħala raħal huwa wieħed żgħir ħafna.

GĦalhekk ma nifhimx għaliex domanda li oriġinarjament saret fit-22 ta' Novembru tas-sena l- oħra kellha tiġi risposta b'dan il-mod.

MADAM SPEAKER: Il-Ministru.

ONOR.

JOE MIZZI: Jekk l-Onor.

Galea jaf liema huma dawn il-ġibjuni fl- Għasri, jien nista' ngħidlu li ma nafx liema huma.

Lanqas il-Ministru Buhagiar ma jaf liema huma, għaliex kieku kien jirrispondi mill-ewwel.

GĦAWDEX: ŻEBBUĠ - TRIQ LAMPUKA

L-ONOR.

VICTOR GALEA PACE staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid meta se tingħata t- tarmac Triq Lampuka, fiż-Żebbuġ, Għawdex?

ONOR.

JOE MIZZI (f'isem il-Ministru għax-Xogħlijiet Pubbliċi u Kostruzzjoni): Nitlob lill-Onor.

Interpellant jirriferi għat-tweġiba li tajt għall-mistoqsija parlamentari numru 12126 mogħtija fis-seduta numru185.

MADAM SPEAKER: L-Onor.

Galea Pace, mistoqsija supplimentari.

ONOR.

VICTOR GALEA PACE: Din it-triq - fejn jgħixu kemm GĦawdxin kif ukoll residenti barranin - ilha biex tiġi asfaltata jew tingħata surface tat-tarmac iktar minn tliet snin u nofs.

Jista' l-Ministru jgħid għaliex din għadha ma ġietx irranġata?

MADAM SPEAKER: Il-Ministru Mizzi.

ONOR.

JOE MIZZI: Kif jingħad fir-risposta, dan ix-xogħol se jsir aktar 'il quddiem skond il-prijoritajiet tad-dipartiment.

AĠENZIJI TAR-REKLAMAR

L-ONOR.

MARIA CAMILLERI (f'isem l-Onor.

Chris Cardona) staqsiet lill-Ministru tal-Ħarsien Soċjali: Jista' l-Ministru, għad-dekastru li għalih hu responsabbli u għall-perijodu 1989 - 1996, jagħti lista ta' aġenziji tar-reklamar użati; indikazzjoni tal-kampanji afdati lilhom; kemm intnefaq ma' kull aġenzija; kemm intnefaq f'kull waħda mill-mezzi ta' media li hawn Malta; lista ta' l-istamperiji li ġew użati barra dik tal- gvern; indikazzjoni ta' x'ġie stampat u kwantita' ta' l-istampar; kemm intnefaq ma' kull stamperija; lista ta' kumpanniji ta' l-iscanning li ġew użati; u kemm intnefaq ma' kull kumpannija?

ONOR.

JOE MIZZI (f'isem il-Ministru tal-Ħarsien Soċjali): Qed inpoġġi fuq il-Mejda tal-Kamra l-informazzjoni mitluba.

MINISTERU TAL-ĦARSIEN SOĊJALI - IMPJEGATI

L-ONOR.

CENSU GALEA (f'isem l-Onor.

George Pullicino) staqsa lill-Ministru tal-Ħarsien Soċjali: Jista' l-Ministru jgħid mill-1 ta' Jannar 1997 sat-8 ta' Jannar 1998 kemm ġew impjegati nies ġodda f'kull korporazzjoni pubblika, korp parastatali, ażjenda, awtorita' governattiva u entitajiet oħra tal-gvern li jaqgħu taħt il-ministeru tiegħu?

Jista' l- Ministru - fil-breakdown li jagħti għal kull waħda minn dawn separatament - jgħid f'liema gradi ġew impjegati u x'tip ta' xogħol qed jagħmlu?

Jista' jgħid jekk dawn il-ħaddiema humiex impjegati b'mod permanenti jew għal żmien definit?

Jista' jgħid ukoll minn liema lokalitajiet huma l- persuni mpjegati, dejjem separatament għal kull entita'?

ONOR.

IMPJIEGI MAL-GVERN 1988/96

L-ONOR.

MARIA CAMILLERI (f'isem l-Onor.

Chris Cardona) staqsiet lill-Ministru tal-Ħarsien Soċjali: Jista' l-Ministru jgħid mill-1 ta' Jannar 1988 sat-30 ta' Settembru 1996 kemm ġew impjegati nies ġodda f'kull korporazzjoni pubblika, korp parastatali, ażjenda, awtorita' governattiva u entitajiet oħra tal-gvern li jaqgħu taħt il-ministeru tiegħu xahar b'xahar?

Jista' l-Ministru - fil-breakdown li jagħti għal kull waħda minn dawn separatament - jgħid f'liema gradi ġew impjegati u x'tip ta' xogħol qed jagħmlu.

Jista' jgħid ukoll minn liema lokalitajiet huma l-persuni mpjegati, dejjem separatament għal kull entita'?

ONOR.

KUMMISSJONI NAZZJONALI PERSUNI B'DIŻABILITA'

L-ONOR.

CENSU GALEA (f'isem l-Onor.

Lawrence Gonzi) staqsa lill- Ministru tal-Ħarsien Soċjali: B'riferenza għat-tweġiba mogħtija għall- mistoqsija parlamentari numru 10480, jista' l-Ministru jispjega x'kien ir- rwol ta' l-assistent direttur tal-Kummissjoni Nazzjonali Persuni b'Diżabilita' li nħatar mill-istess Ministru personalment fi Frar 1997 u b'mod partikolari x'kien il-kontribut li ngħata sal-lum, speċjalment matul il-perijodu ta' żmien li l-kummissjoni kienet mingħajr direttur?

ONOR.

JOE MIZZI (f'isem il-Ministru tal-Ħarsien Soċjali): L-individwu li qed jirriferi għalih l-Onor.

Interpellant kien sabha diffiċli biex jiffunzjona ta' assistent direttur tal-Kummissjoni Nazzjonali Persuni b'Diżabilita' minħabba l-pressjoni ta' xogħol li kellu mad-diviżjoni tad- dipartiment tas-saħħa kif ukoll għal raġunijiet ta' mard.

Huwa kien informa b'dan b'mod verbali lill-president tal-kummissjoni.

Qed inpoġġi fuq il-Mejda tal-Kamra kopja ta' dikjarazzjoni li għamel dan l-aħħar dan l-individwu, liema dikjarazzjoni ġiet mibgħuta lid-direttur eżekuttiv u kopja tagħha ntbagħtet lill-president tal-kummissjoni.

ETC - REĠISTRAZZJONI GĦAX-XOGĦOL

L-ONOR.

CENSU GALEA (f'isem l-Onor.

Joe Cassar) staqsa lill- Ministru tal-Ħarsien Soċjali: Jista' l-Ministru jgħid kemm nies li qabel kienu jaħdmu għal rashom bdew jirreġistraw għax-xogħol f'Diċembru, 1997?

ONOR.

JOE MIZZI (f'isem il-Ministru tal-Ħarsien Soċjali): Jiena nformat li n-numru ta' nies li qabel kienu jaħdmu għar rashom u bdew jirreġistraw għax-xogħol f'Diċembru 1997 kien ta' 80.

ETC - REĠISTRAZZJONI GĦAX-XOGĦOL

L-ONOR.

MARIA CAMILLERI (f'isem l-Onor.

Karl Chircop) staqsiet lill-Ministru tal-Ħarsien Soċjali: Jista' l-Ministru jgħid x'inhu r-ratio bejn nies li qegħdin jaħdmu u dawk irtirati għas-snin 1997, 1987 u 1977?

ONOR.

JOE MIZZI (f'isem il-Ministru tal-Ħarsien Soċjali): Minn informazzjoni miġbura mill-Korporazzjoni tax-Xogħol u Taħriġ u d- dipartiment tas-sigurta' soċjali jidher illi r-ratio ta' persuni li ddikjaraw li qed jaħdmu man-numru ta' dawk il-persuni li qed jirċievu xi pensjoni ta' l-irtirar mix-xogħol taħt l-iskema kontributorja tas-sigurta' soċjali fis-snin imsemmija mill-Onor.

Interpellant joħroġ hekk:

|1977 |għal kull 100 pensjonant | | |618 jaħdmu | |1987 |għal kull 100 pensjonant | | |545 jaħdmu | |1997 |għal kull 100 pensjonant | | |446 jaħdmu |

Ta' min jinnota li l-figuri ta' nies jaħdmu li nġabru mingħand il- Korporazzjoni tax-Xogħol u Taħriġ dwar is-snin 1977 u 1987 ma ġewx riveduti mill-eżerċizzju li qed isir minn din il-korporazzjoni għar-raġuni li l-imsemmi eżerċizzju jinkludi biss ix-xhur ta' wara Jannar 1994.

MADAM SPEAKER: L-Onor.

Ċensu Galea, mistoqsija supplimentari.

ONOR.

CENSU GALEA: Madam Speaker, jekk fhimt sewwa l-Ministru qed jgħid li n-numru ta' persuni jaħdmu għal kull 100 persuna li kienet qiegħda tirċievi l-pensjoni fl-1997 kien ta' 446 u dak ta' 20 sena qabel kien ta' 618.

Dan ifisser illi fi żmien 20 sena n-numru ta' persuni li qegħdin jaħdmu, meta mqabbel man-numru ta' pensjonanti, naqas bi 30%.

Jekk dan huwa minnu, wieħed irid jara x'se jkunu l-konsegwenzi fuq il-pensjonijiet.

GĦalhekk x'għandu mħejji l-Gvern biex dan it-tip ta' pass ikun jista' jiġi kkontrollat?

X'miżuri se jittieħdu biex dan ma jkollux konsegwenzi fuq il-pensjonijiet għall-futur?

MADAM SPEAKER: Il-Ministru Mizzi.

ONOR.

JOE MIZZI: Nitlob lill-Onor.

Interpellant jagħmel mistoqsija bil- miktub u tkun tista' tingħatalu l-informazzjoni.

TOROQ - TISWIJA

L-ONOR.

CENSU GALEA (f'isem l-Onor.

Tonio Borg) staqsa lill- Ministru għax-Xogħlijiet Pubbliċi u Kostruzzjoni: B'riferenza għall-ittra tal-Kunsill Lokali ta' Birkirkara tat-23 ta' Ġunju, 1997 fejn intbagħtet lista ta' toroq ġodda biex jingħatalhom wiċċ u jiġu fformati, jista' l- Ministru jgħid kemm mill-istess lista sar xogħol fuqhom u meta se jsiru t- toroq li għadhom ma sarux?

ONOR.

CHARLES BUHAGIAR (Ministru għax-Xogħlijiet Pubbliċi u Kostruzzjoni): Diġa' bdew isiru diversi laqgħat mal-kunsilli lokali u l- utilities sabiex isir pjan biex isir ix-xogħol meħtieġ.

MADAM SPEAKER: L-Onor.

Galea, mistoqsija supplimentari.

ONOR.

CENSU GALEA: Madam Speaker, xi ftit tal-ġimgħat ilu f'din il- Kamra ingħatat risposta li se jibda jsir xogħol fi Triq Psaila, Birkirkara.

Jista' l-Ministru jgħid f'liema stadju wasal dan ix-xogħol?

MADAM SPEAKER: Il-Ministru Buhagiar.

ONOR.

CHARLES BUHAGIAR: Ix-xogħol li qed isir fi Triq Psaila, Birkirkara huwa marbut max-xogħol tal-bdil ta' main prinċipali ta' l-ilma li jwassal l-ilma mill-ġibjun ta' Ta' Qali sa Sta.

Venera.

Dan huwa main li assolutament huwa spiċċut u kważi kull ġimgħa jkollna nwaqqfu l- provvista ta' l-ilma minħabba xi leakages li jkun hemm fih.

It-tender sabiex dan il-main jinbidel ħarġet is-sena li għaddiet.

Effettivament s'issa sar l-ewwel nofs kilometru tiegħu, u bħalma hi l-prassi tal-WSC ix- xogħol li għamel il-kuntrattur fuq dan il-main qiegħed jiġi ttestjat.

Wara li jitlesta x-xogħol ta' dan il-main ikun jista' jinbeda x-xogħol tat- triq, pero' hemm żewġ problemi oħrajn li rridu niffaċċjaw.

Waħda minnhom hija l-ġeoloġija ta' l-area ta' Triq Psaila.

Fil-fatt bħalissa qed isiru testijiet fuq it-tip ta' pedament li hemm f'din it-triq għaliex sibna li meta nbniet ma sarux pedamenti adegwati.

It-tieni problema - forsi din hija problema akbar - hija dik ta' l-ilma tax-xita.

Fi Triq Psaila jikkonverġi ħafna ilma tax-xita li jkun ġej mill- inħawi ta' Fleur-de-Lys u Sta.

Venera u jibqa' nieżel għal Birkirkara.

Din hija waħda mir-raġunijiet għaliex ċerti areas f'Birkirkara jegħrqu.

GĦalhekk qabel ma jibda x-xogħol ta' resurfacing fi Triq Psaila jrid isir żvilupp ġdid lejn in-naħa ta' Sta.

Venera u toroq oħrajn 'l isfel minn Triq Psaila.

Imma qabel ma jsir ix-xogħol f'dawn it-toroq trid tiġi solvuta l-problema ta' l-ilma tax-xita.

GĦalhekk sar studju li fih qed jiġu proposti diversi alternattivi kif wieħed jista' jilqa' l-ilma tax- xita u jittieħed post ieħor mingħajr ma jibqa' nieżel f'Birkirkara u wara li jgħerreq dak il-lokal jgħerreq l-Imsida wkoll.

Irridu naraw ukoll li din tit-riq tiġi mibnija b'mod li tkun b'saħħitha biżżejjed biex tiflaħ għat-traffiku li jgħaddi minnha.

Apparti minn hekk, fi Triq Psaila hemm wieħed mill-exchanges primarji tal-Maltacom plc. u wieħed jista' jimmaġina l-ammont ta' cables u fibre optic cables li hemm.

Dan il-proġett m'huwiex xi proġett faċli pero' diġa' sar ix-xogħol ta' kordinament ta' servizzi u x-xogħol li permezz tiegħu ġew individwati fejn qegħdin dawn id-diversi servizzi.

Qegħdin nittamaw li x-xogħol fuq il-bdil tal-main ikun lest fi żmien xahrejn jew tlieta u forsi għan-nofs is-sena jkun jista' jibda x-xogħol tal-bini tat- triq innifisha li hija stmata li tqum madwar ¥800,000.

MADAM SPEAKER: L-Onor.

George Pullicino, mistoqsija supplimentari.

ONOR.

GEORGE PULLICINO: Nixtieq nagħmel riferenza għall-mistoqsija parlamentari tal-bieraħ rigward kontaminazzjoni ta' ilma f'ċerti toroq tal- Fgura.

Fir-risposta verbali li ta fil-Kamra l-Ministru qal li lest ipoġġi r-rapport tekniku fuq il-Mejda tal-Kamra u mbagħad fir-risposta bil-miktub qal li dan ir-rapport tekniku huwa rreġistrat għand il-Korporazzjoni għas- Servizzi ta' l-Ilma.

Jista' l-Ministru jgħid jekk dan ifissirx illi jiena nista' nara dan id-dokument għand il-Korporazzjoni għas-Servizzi ta' l- Ilma?

Ma jaħsibx li jkun ħafna aħjar, mhux biss għalija imma anke għall- membri l-oħra tal-Kamra, li dan id-dokument jitpoġġa fuq il-Mejda tal- Kamra?

MADAM SPEAKER: Il-Ministru Buhagiar.

ONOR.

CHARLES BUHAGIAR: Tlabt lill-korporazzjoni biex jagħmluli kopja ta' dan id-dokument sabiex inpoġġih fuq il-Mejda tal-Kamra.

UNIVERSITA' - STUDENTI

L-ONOR.

MARIA CAMILLERI (f'isem l-Onor.

Jose' Herrera) staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hemm studenti l-Universita' jattendu korsijiet tal-liġi, mediċina, arkitettura u accounts?

ONOR.

JOE MIZZI (f'isem il-Ministru ta' l-Edukazzjoni u Kultura Nazzjonali): In-numru ta' studenti li jattendu l-korsijiet imsemmija fl- universita' huwa kif ġej:

Kors Sena Nisa Irgiel Total B.A.Legal & Hum St I 63 68 131 II 43 52 95 III 50 72 122 LL.D. V 37 43 80 VI 0 2 2 M.D. I 19 15 34 II 40 25 65 IV 42 17 59 B.E.&A. (Hons.)

I 41 6 47 II 21 10 31 III 20 15 35 IV 31 8 39 B.Com.* II 39 42 81 III 49 45 94 B.A.(Hons.)

Accty.

I 27 32 59 II 22 23 45 *(bl-accountancy bħala wieħed mill-oqsma prinċipali ta' studju)

MADAM SPEAKER: Grazzi.

Il-ħin tal-mistoqsijiet issa għadda.

Ngħaddu għat-Tqegħid ta' Karti.

Il-Prim Ministru.

TQEGĦID TA' KARTI

ONOR.

ALFRED SANT (Prim Ministru): Madam Speaker, inqiegħed fuq il- Mejda tal-Kamra:

Avviż Legali Nru 65 ta' l-1998 - Ordni ta' l-1998 dwar ir-Reviżjoni tas-Salarji tal-President ta' Malta u ta' Uffiċjali oħra;

Avviż Legali Nru 66 ta' l-1998 - Ordni ta' l-1998 dwar ir-Reviżjoni tas-Salarji ta' l-Imħallfin u Maġistrati;

Avviż Legali Nru 67 ta' l-1998 - Ordni ta' l-1998 dwar ir-Reviżjoni tas-Salarju ta' l-Awditur Ġenerali;

Avviż Legali Nru 71 ta' l-1998 - Regolamenti ta' l-1998 dwar Antenni fis-Servizzi ta' Xandir bit-Televiżjoni;

Tagħrif dwar in-numru ta' vetturi towed away u clamped matul l-1997, bi tweġiba għall-mistoqsija parlamentari numru 10961;

Tagħrif dwar kolliżjonijiet ta' vetturi li ġraw matul l-1997, bi tweġiba għall-mistoqsija parlamentari numru 10962;

Kopja ta' ittra mibgħuta mill-Kumitat ta' l-Isplussivi fit-30 ta' Jannar 1998 lil diversi kmamar tan-nar, bi tweġiba għall-mistoqsija parlamentari numru12531; u

Lista ta' white papers li ħarġu bejn l-1990 u l-1998, bi tweġiba għall-mistoqsija parlamentari numru W 1266.

MADAM SPEAKER: Grazzi.

Il-Ministru Mizzi.

ONOR.

JOE MIZZI: Madam Speaker, f'isem il-Ministru ta' l-Edukazzjoni u Kultura Nazzjonali nqiegħed fuq il-Mejda tal-Kamra:

Avviż Legali Nru 68 ta' l-1998 - Ordinament ta' l-1998 għall-Grad ta' Doctor of Philosophy - Ph.D. - fil-Fakulta' tat-Teoloġija;

Avviż Legali Nru 69 ta' l-1998 - Regolamenti ta' l-1998 tal-Kors għall-Grad ta' Bachelor of Science (Honours) - B.Sc.

(Hons);

Avviż Legali Nru 70 ta' l-1998 - Regolamenti ta' l-1998 tal-Kors għall-Grad ta' Bachelor of Arts - B.A. - in European Studies; u

Tagħrif dwar l-għadd ta' studenti fl-Universita' ta' Malta, maqsuma skond il-lokalitajiet, bi tweġiba għall-mistoqsija parlamentari numru 12443.

MADAM SPEAKER: Grazzi.

Il-Ministru Buhagiar.

ONOR.

CHARLES BUHAGIAR: Madam Speaker, inqiegħed fuq il-Mejda tal- Kamra:

Tagħrif dwar is-servizzi li toffri l-Korporazzjoni għas-Servizzi ta' l-Ilma, bi tweġiba għall-mistoqsija parlamentari numru 12335.

MADAM SPEAKER: Grazzi.

Il-Ministru Michael Farrugia.

ONOR.

MICHAEL FARRUGIA (Ministru tas-Saħħa, Kura ta' l-Anzjani u Affarijiet tal-Familja): Madam Speaker, inqiegħed fuq il-Mejda tal-Kamra:

Tabella li tagħti l-għadd ta' pazjenti li daħlu fir-residenza San Vincenz de Paule matul l-1997, maqsuma skond il-lokalitajiet, bi tweġiba għall-mistoqsija parlamentari numru 12372; u

Tagħrif dwar persuni fid-Diviżjoni tas-Saħħa li tressqu quddiem xi bord ta' dixxiplina matul l-1997, bi tweġiba għall-mistoqsija parlamentari numru 12553.

MADAM SPEAKER: Grazzi.

Stqarrijiet ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI LI JEMENDA L-ORDINANZA DWAR IL-LOTTU PUBBLIKU

PUBLIC LOTTO ORDINANCE (AMENDMENT) BILL

ONOR.

LEO BRINCAT (Ministru tal-Finanzi u Kummerċ): Madam Speaker, nipproponi t-Tielet Qari ta' l-Abbozz ta' Liġi msejjaħ "Att biex jemenda l- Ordinanza dwar il-Lottu Pubbliku, Kap. 70''.

MADAM SPEAKER: Min jissekonda, jekk jogħġobkom?

ONOR.

CARMELO ABELA: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ ''Att biex jemenda l-Ordinanza dwar il-Lottu Pubbliku, Kap. 70'' ikun moqri t-Tielet Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tielet Darba u għadda.

ABBOZZ TA' LIĠI LI JEMENDA L-ATT DWAR IL-POOLS TAL-GVERN MALTI FUQ IL- LOGĦOB

MALTESE GOVERNMENT FORECAST POOLS (AMENDMENT) BILL

ONOR.

LEO BRINCAT: Madam Speaker, nipproponi t-Tielet Qari ta' l-Abbozz ta' Liġi msejjaħ "Att biex jemenda l-Att dwar il-Pools tal-Gvern Malti fuq il-Logħob, Kap. 131".

ONOR.

CHARLES BUHAGIAR: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ ''Att biex jemenda l-Att dwar il-Pools tal-Gvern Malti fuq il-Logħob, Kap. 131'' ikun moqri t-Tielet Darba.

Dawk favur?

(Onor. Membri: Aye) Dawk kontra?

Agreed.

ABBOZZ TA' LIĠI DWAR IL-LOGĦOB

GAMING BILL

ONOR.

JOHN ATTARD MONTALO (Ministru ta' l-Affarijiet Ekonomiċi u ta' l- Industrija): Madam Speaker, għandi messaġġ mingħand il-President.

MADAM SPEAKER: Se naqra l-messaġġ mingħand il-President.

UGO MIFSUD BONNICI PRESIDENT

Il-President wara li kien informat dwar is-suġġett ta' l-Abbozz ta' Liġi "sabiex jipprovdi minflok l-Ordinanza dwar il-Kursal għal- liċenzjar ta' Każinò, għat-twaqqif ta' Bord dwar il-Logħob u għal għanijiet li għandhom x'jaqsmu ma' dan u li huma anċillari għalih", jirrakkomandah għall-konsiderazzjoni tal-Kamra.

23 ta' Frar 1998

Il-Ministru John Attard Montalto.

ONOR.

JOHN ATTARD MONTALTO: Madam Speaker, nipproponi t-Tieni Qari ta' l-Abbozz ta' Liġi msejjaħ "Att sabiex jipprovdi minflok l-Ordinanza dwar il-Kursal għal-liċenzjar ta' Każinò, għat-twaqqif ta' Bord dwar il-Logħob u għal għanijiet li għandhom x'jaqsmu ma' dan u li huma anċillari għalih".

ONOR.

ALFRED PORTELLI (Ministru tad-Djar u Kunsilli Lokali): Nissekonda.

MADAM SPEAKER: Il-Ministru Attard Montalto.

ONOR.

JOHN ATTARD MONTALTO: Madam Speaker, nixtieq nagħti ftit sfond dwar x'ġiegħel lill-Gvern iressaq dan l-abbozz ta' liġi quddiem il- Parlament.

Kif jaf kulħadd, il-Gvern Laburista huwa kommess biex jipprovdi niche markets għat-turisti f'attivitajiet differenti u wieħed mill-oqsma li rajna li nistgħu nespandu biex pajjiżna jkollu aktar attrazzjonijiet, speċjalment fl-off-peak season, huwa proprju l-qasam tal- logħob.

Preżentement il-liġi li tirregola din l-attivita' hija l-Liġi dwar il- Casino li tgħid li l-logħob jista' jsir biss fid-Dragonara.

GĦalhekk aħna ħsibna li nagħmlu żewġ affarijiet, l-ewwelnett li naraw li d-Dragonara tkun immexxija b'mod li tkun tista' tikkompeti ma' casinos oħrajn fir- reġjun viċin tagħna, u t-tieni nett li din l-attivita' tkun provduta f'wieħed jew żewġ postijiet abbonati ma' lukandi b'minimu ta' 4-Star gold.

Kif jaf kulħadd, qed isiru wkoll proposti u qed jintlaqgħu suġġerimenti għal golf courses u għal żvilupp ta' yacht marinas fil-Kottonera.

Il- gvern għandu wkoll proġett dwar il-Forti ta' Sant'Anġlu u l-cruise liner hub fil-Port il-Kbir.

Madam Speaker, din l-industrija tipprovdi mpjiegi ġodda, tipprovdi revenue għall-gvern u hija wkoll attrazzjoni għal min jiġi jżurna.

Aħna nafu li f'dan il-qasam hemm kompetizzjoni fir-reġjun tal-Mediterran u nafu li hemm il-possibbilta' li din l-industrija, dejjem b'ċerta regolamentazzjoni, tespandi.

Imma pajjiżna diġa' għandu esperjenza f'dan il-qasam u kien għalhekk li l-Gvern ħa ħsieb illi jipproponi din il-liġi l- ġdida.

Marbuta ma' din l-idea li l-Gvern ikabbar l-attrazzjonijiet f'pajjiżna hemm ukoll l-idea li nsebbħu aktar lill-pajjiż.

M'hemmx għalfejn wieħed joqgħod jelenka l-ideat jew il-proġetti li għandu f'moħħu dan il-Gvern li huma relatati ma' l-industrija tat-turiżmu pero' fl-ewwel xhur tiegħu diġa' illokalizza postijiet turistiċi wieħed wieħed u għamel l- upgrading tagħhom.

Kif diġa' semmejt, bdejna bil-proġett pilota ta' Buġibba, u naħseb li kulħadd japprezza l-mod professjonali kif dan il-post ġie embellished.

It- tieni proġett huwa l-proġett tat-tlett ibliet ta' Birżebbugia, Marsaxlokk u Wied il-Għajn illi wkoll se jingħataw l-embellishment li jixirqilhom.

Wieħed għandu japprezza li l-pajjiż għaddej minn fażi ekonomika ta' proporzjonijiet storiċi u l-Gvern huwa mpenjat biex iżid l-impjiegi kemm fl-oqsma tas-servizzi, inkluż u speċjalment it-turiżmu, kif ukoll fil- qasam tal-manifattura, biex ma nsemmix is-servizzi tas-suq illi dan il- Gvern huwa wkoll kommess illi jespandi u jżid biex dejjem ikattar il-ġid tal-pajjiż.

Irrid ngħid li meta ħarġet il-white paper, mill-ewwel intwera interess fiha.

Huwa ovvju li l-Gvern se jżid l-erarju jew ir-revenue tiegħu minn dawn l-attivitajiet għaliex aktar ma jikbru ċerti attivitajiet aktar ikollna ekonomija wiesgħa u aktar ma jkun hemm attivita' li tirrendi ekonomikament u jiġu mposti ċerti miżuri fiskali, allura l-Gvern igawdi minn dak id-dħul.

Tajjeb li nħarsu wkoll lejn il-politika tal-Gvern dwar entitajiet kummerċjali li għandu interess fihom.

Il-ministeru tiegħi għandu fi ħdanu l-Malta Investment Management Co. Ltd. li hija dik il- kumpannija li tikkontrolla l-entitajiet ta' natura kummerċjali f'oqsma li jaqgħu direttament taħt il-ġurisdizzjoni jew il-portafoll tiegħi, u d- direzzjoni f'dan il-qasam hija li fejn hu possibbli jingħata spazju lill- privat.

Dan kien jingħad qabel l-elezzjoni u qiegħed jitwettaq issa wara li l-Partit Laburista tela' fil-gvern.

Fil-fatt, hemm numru ta' kumpanniji ta' natura kummerċjali li dan il-Gvern qiegħed jagħtihom nifs u barra minn hekk qiegħed joħloq opportunitajiet fejn il-privat jipparteċipa attivament.

L-ewwel kumpannija li għaddiet f'idejn il-privat kienet il-Medserv, u kif kelli l-opportunita' ngħid anke fid-diskussjoni dwar id-diskors tal- budget, in-negozjati dwar l-Interprint Ltd. waslu wkoll fi stadju avvanzat.

U dan hu li rridu nagħmlu meta ngħidu li rridu nagħtu nifs lill- privat fil-qasam tal-logħob.

Aħna nemmnu li l-Gvern m'huwiex qiegħed hemm biex imexxi intrapriżi tal-logħob u nemmnu wkoll li l-privat għandu jkollu l-ispazju tiegħu.

Kien proprju għalhekk li ġie propost li jkun hemm management agreement sabiex it-tmexxija tal-casino tgħaddi f'idejn operatur.

F'din l-introduzzjoni tiegħi nixtieq inżid ukoll li l-idea li nwessgħu din l-industrija hija wkoll meħtieġa minħabba li riċentement f'pajjiżna nbnew numru sostanzjali ta' lukandi ta' kategorija għolja.

Imma m'huwiex biżżejjed illi jkollok lukandi sbieħ jekk imbagħad, biex ngħid hekk, dawn ma jingħatawx il-ħajja mit-turisti.

GĦalhekk, biex inkattru n-numru ta' ljieli li t-turisti jqattgħu f'dawn il-lukandi u biex inħajruhom jużaw dawn il-faċilitajiet, ħsibna li jkun tajjeb illi l- lukandi jipparteċipaw b'mod dirett.

Din hija waħda mir-raġunijiet għaliex il-Gvern iddeċieda li l-parteċipazzjoni għal-liċenzjar għandha tkun abbonata ma' lukandi ta' ċertu livell.

Kif diġa' għidt, meta ħarġet il-white paper mill-ewwel intwera interess u għalhekk il-Gvern iddeċieda li joħroġ is-sejħiet biex min jixtieq jopera l-casino fid-Dragonara u min jixtieq japplika għal liċenzja jkollu l- possibbilta' li jagħmel dan.

Kif għidt il-ġimgħa l-oħra f'din il-Kamra, ġie maħtur bord direttament mill-Prim Ministru biex jara x'interess hemm.

Wara li dan il-bord evalwa l-applikazzjonijiet - erba' rigward l- operazzjoni tal-casino tad-Dragonara u erba' oħra rigward liċenzji ġodda f'lukandi - huwa ħejja żewġ rapporti u mbagħad intgħażlu n-nies, il- kumpanniji jew il-consortia li ġew diskussi l-ġimgħa l-oħra.

U biex nuru li dan il-proċess sar bl-iktar mod trasparenti, jiena mhux biss poġġejt fuq il-Mejda tal-Kamra r-rapporti sħaħ imma wkoll l-applikazzjonijiet li saru u t-tip ta' weighting jew punti li ngħataw settur b'settur skond l- iskedi li mtlew minn dawk li applikaw.

Issa nixtieq nagħmel riferenza għal kif inhi mqassma l-liġi nnifisha.

Huwa essenzjali li din il-liġi tagħmel provision għall-ħruġ ta' konċessjonijiet biex jinfetħu u jitħaddmu casinos, għal-liċenzjar tal-casinos u sabiex jitwaqqaf dak li ġie msejjaħ il-gaming board.

Fil-fatt il-Gvern, apparti milli juża l-casino industry bħala catalyst biex iżid il-bażi turistika, ried ukoll li din tiżviluppa f'ambjent regolat u għalhekk huwa importanti li l-liġi tinkludi regolamenti sabiex l-industrija tkun tista' tiżviluppa b'mod mill-iktar ħieles minn ċerti pressjonijiet.

Għaldaqstant hemm ukoll l-intenzjoni li joħorġu regolamenti u guidelines sabiex ikun hemm kontroll fuq affarijiet bħalma huma l-aċċettazzjoni u l-fidwa ta' cheques, kreditu u transazzjonijiet ta' debitu, regoli li għandhom x'jaqsmu mal-logħob fil- casinos, dak li jissejjaħ junkets, l-użu ta' slot machines, il-mod kif għandhom jiġu rregolati l-logħob u l-istakes fil-casino u l-mod kif għandhom jinżammu l-kotba tal-lukanda jew l-operatur li jkun liċenzjat.

Il-liġi nnifisha, Madam Speaker, hija maqsuma f'għaxar partijiet.

L- ewwel parti hija purament interpretattiva.

Meta wieħed jirriferi għall- ministru, per eżempju, ikun qiegħed jirriferi għall-ministru tal-finanzi.

It-tieni parti tagħti lil dan il-ministru l-poter li jagħti konċessjonijiet lil persuni biex jiftħu u joperaw casinos.

Skond dan l- abbozz ta' liġi, il-konċessjoni "għandha tinħareġ għal dik il- konsiderazzjoni nkluż il-ħlas ta' kull ammont ta' flus fil-fondi ta' dħul, ġenerali, għal dak iż-żmien u b'dawk il-patti u kondizzjonijiet hekk kif jidhirlu l-Ministru.".

Naturalment il-ministru tal-finanzi għandu jagħti wkoll ħjiel għal parir u konsiderazzjonijiet li jingħataw mill-hekk imsejjaħ gaming board.

Dan ifisser li l-liċenzja li tingħata se tkun f'kull każ kondizzjonata mill-fatt li l-konċessjoni tingħata favur dik il- persuna jew kumpannija li għandha rappreżentanza ġuridika.

It-tielet parti ta' l-abbozz ta' liġi għandu x'jaqsam proprju mal-gaming board, li għandu rwol kruċjali fl-operat tal-casinos fi gżiritna.

F'din il-parti wieħed isib ukoll il-funzjonijiet, il-poteri u d-drittijiet li se jingħataw lill-ispetturi ta' dan l-istess bord.

Ir-raba' parti tipprovdi għall-għotja ta' liċenzja ta' casino minn dan il-bord.

Hemm ukoll provvedimenti oħra li huma ntiżi biex ikun hawn f'Malta kumpannija li tkun reġistrata bħala l-casino licensee u jingħad ukoll li d-diretturi kif ukoll l-azzjonarji tal-kumpannija, li mhux neċessarjament ikunu Maltin, għandhom ikunu nies ta' integrita'.

Nixtieq inżid li din il-kumpannija għandu jkollha l-mezzi finanzjarji kif ukoll il-professjonalita' u l- expertise sabiex topera casino u tilħaq l-obbligi tagħha skond il-liġi li qed niddiskutu.

Qegħdin ngħidu wkoll, Madam Speaker, li l-liċenzja ta' casino ma tistax tiġi ttrasferita.

Din għandha tkun valida għal perijodu ta' għaxar snin mid-data li toħroġ u tiġġedded kull sena wara li titħallas il-fee u dejjem jekk min ikun qed jopera l-casino jkun qed jagħmel dan in compliance ma' l- istess Att.

Fost affarijiet oħra, il-liċenzja għandha tispeċifika n-numru ta' imwejjed li jistgħu jitħaddmu taħt l-istess liċenzja, in-numru u t-tip ta' makni li jkunu jistgħu jintużaw fl-istess stabiliment, it-tip ta' logħob li jkun awtorizzat, in-numru ta' sigħat tal-ftuħ bħala minimu u l- post jew il-postijiet b'riferenza għall-pjanti li jkunu ġew evalwati fejn il-casino jopera.

Ir-raba' parti ta' l-abbozz ta' liġi titkellem dwar kif u taħt liema ċirkostanzi liċenzja tista' tiġi kkanċellata.

Liċenzja tista' tiġi kkanċellata għal diversi raġunijiet, per eżempju, jekk id-direttur jew manager tad-detentur ta' liċenzja ta' casino jinstab ħati ta' reat kontra dan l-Att jew f'każ li d-detentur ta' liċenzja jipprovdi informazzjoni li tkun misleading jew inkella falza.

Il-liċenzja tista' tiġi kkanċellata wkoll jekk id-detentur jonqos milli jwettaq l-obbligi finanzjarji meta dawn ikunu jridu jitħallsu jew jekk ma jżommx dak li jissejjaħ gaming reserve, jiġifieri ammont ta' likwidita' li tkun qiegħda hemmhekk biex tagħmel tajjeb sabiex ikun hemm protezzjoni għal dawk in-nies li jkunu għamlu xi rebħ.

Il-liċenzja tista' tiġi kkanċellata wkoll jekk il-bord ikun sodisfatt li l-kumpannija li jkollha liċenzja biex tħaddem casino ma jkollhiex il-professjonalita' meħtieġa biex tkompli tagħmel dan.

F'din il- parti ta' l-abbozz jingħad ukoll li ħadd ma jista' jimpjega jew jaħdem bħala mpjegat, manager ta' casino jew junket leader jekk ma jkollux liċenzja maħruġa mill-bord kull meta din tkun meħtieġa, u dan qed isir biex indaħħlu sens ta' dixxiplina u wkoll sens ta' serjeta' f'din l- industrija.

Il-ħames parti ta' dan l-abbozz ta' liġi għandha x'jaqsam mat-tħaddim tal-casino u titħaddet fuq il-manutenzjoni ta' faċilitajiet u amenities tal-casino, il-livell ta' tmexxija, is-sigurta' u l-ħinijiet tal-ftuħ, identifikazzjoni tal-persuni li jidħlu fil-casino u l-logħob awtorizzat.

Dawn kollha jifformaw parti minn dak li aħna qed insejħu the new casino legislation, minħabba fid-diversi regolamenti li jridu joħorġu minnha.

Skond l-istess abbozz, min ikollu liċenzja biex jopera casino huwa obbligat li jara li l-faċilitajiet u l-amenities, inkluż stallazzjonijiet ta' equipment tal-logħob, security devices u sistemi ta' surveillance jkunu f'kondizzjoni tajba u jaħdmu kif suppost il-ħin kollu u għas- sodisfazzjoni tal-bord.

Imbagħad is-sitt parti tal-liġi tagħmilha llegali għal-liċenzjatur biex joffri self jew kreditu lil min ikun qiegħed jipparteċipa f'xi logħob fil- casino.

Il-kreditu jkun permissibbli biss permezz ta' dawk li jgħidulhom credit or debit banking cards.

Qegħdin ngħidu wkoll li jkun legali għall- casino li jaċċetta cekkijiet mill-customers għall-iskop ta' logħob sakemm ikollu bażi raġonevoli li jemmen li l-istess ċekkijiet se jkunu onorati.

Dan ifisser li d-detentur tal-liċenja jrid juża l-opinjoni tiegħu b'mod ġudizzjarju skond l-individwu li jkun.

Barra minn hekk, qegħdin ngħidu li l-casino jista' jagħmel ukoll dak li jissejjaħ redemption of cheques.

Is-seba' parti ta' l-abbozz ta' liġi tindirizza d-dispożizzjonijiet finanzjarji, inkluż tassazzjoni, il-gaming reserve, money laundering kif ukoll l-exchange control.

B'riferenza għat-taxxa tal-logħob, wieħed għandu jinnota li r-rati applikabbli fuq it-taxxa se jkunu bbażati fuq id- dħul gross tal-logħob fil-casinos, li jiġi kkalkolat fl-aħħar ta' kull ġurnata.

Huwa ovvju li casino jrid ikollu regolamenti dwar il-logħob imma fl-istess ħin dan ifisser li dak li huwa ta' Cesare, għandu jieħdu Cesare għaliex jekk l-audit ma jsirx kuljum jista' jingħata lok għall-abbuż.

Kif nafu, Madam Speaker, ċerti strutturi diġa' huma eżistenti fi ħdan id- dipartiment tal-lottu u minħabba li l-Gvern qed jagħti importanza lill-użu ta' nies li għandu impjegati miegħu, m'humiex se jsiru istituzzjonijiet li permezz tagħhom wieħed ikollu jerġa' jdaħħal impjegati għal dan il-qasam.

Kif diġa' għidt, il-gaming board - jew aħjar is-segretarju tiegħu - se jkun responsabbli sabiex jiġbor it-taxxa fuq id-dħul gross totali tal- logħob kollu li jsir fil-casino.

Ir-rati ta' taxxa applikabbli huma dawn li se nsemmi.

GĦal-logħob ta' l-imwejjed ir-rata hija ta' 36%, għal-logħob li għandu x'jaqsam mal-makni hija 40%, waqt li għal dak li jissejjaħ junket ir-rata hija ta' 15%.

Wieħed irid japprezza li casino huwa mmexxi b'tip ta' logħob differenti u fejn jidħol il-logħob ta' l-imwejjed bħal chemin de fer u r-roulette għandek numru akbar ta' personnel milli fejn jidħlu l-makni tal-logħob.

GĦalhekk hemm rati differenti ta' taxxa bejn il-logħob differenti.

Issa għaliex it-taxxa fuq il-junkets hija ta' 15%?

Dan huwa inċentiv li huwa ntiż biex jiġu attirati lejn pajjiżna ċertu tip ta' turisti li sal-lum ftit jew xejn jiġu.

Dwar il-junkets hemm ħafna xi tgħid, u għandhom it- tajjeb tagħhom u hemm dak li m'huwiex desiderabbli.

GĦalhekk huwa importanti li l-liġi tirregola dan l-aspett ta' l-industrija għaliex dan huwa aspett sensittiv ħafna.

Il-junkets għandhom diversi definizzjonijiet imma b'mod wiesa' wieħed jista' jiddeskrivihom bħala grupp ta' persuni li jiġu mħajra jipparteċipaw fil-logħob mill-operatur tal-casino billi jużaw is-servizzi tal-lukanda u ta' l-ajru bi prezz issussidjat jew b'xejn, u fil-fatt hemm kumpanniji li jispeċjalizzaw f'dawn it-tip ta' attivitajiet.

Din il-parti titkellem ukoll dwar reati u logħob li huwa llegali.

Fit-tmien parti ta' dan l-abbozz ta' liġi qegħdin ngħidu li kull persuna li tinstab ħatja ta' offiża kontra dan l-Att tista' tiġi ppenalizzata sa massimu ta' ¥100,000 jew ħabs ta' sentejn jew it-tnejn flimkien.

Rigward il-ħlas tal-penali, il-liċenzjatur jew il-persuna li tkun vestita bir- rappreżentazzjoni legali tkun miżmuma responsabbli flimkien mal-persuna li tinstab ħatja ta' dik l-offiża.

Dan huwa punt importanti u qegħdin nagħmluh biex nagħmluha ċara li rridu serjeta' stretta u regolamentazzjoni ta' din l-industrija biex ma jkunx hemm abbużi jew illegalitajiet konnessi magħha.

L-abbozz ta' liġi jgħid ukoll li l-liċenzjatur tal-casino jkun ħati ta' offiża jekk jippermetti li persuni jieħdu sehem fil-logħob meta ma jkunux preżenti fil-casino.

Din il-provision qed issir peress li hemm rilevanza diretta għall-gambling fuq l-internet li taħt din il-liġi qed jitqies li huwa llegali.

Bħal ħafna ġurisdizzjonijiet ta' natura serja, Madam Speaker, Malta la taċċetta l-internet gaming u lanqas gaming li huwa bbażat fuq dak li jissejjaħ mejda miftuħa.

Kieku l-pajjiż kellu jippermetti dan, allura nkunu qegħdin inneħħu l-inċentiv reali għall-potential customers li jiġu fi gżiritna u jżuru l-casino u jista' jwassal ukoll biex ikun hemm logħob bla kontroll minn minuri, li evidentement kulħadd jaqbel li għandu jkollhom iktar protezzjoni.

Barra minn hekk, dan ineħħi t-tapit minn taħt il-gvern għal dak li għandu x'jaqsam mat-taxxi relattivi.

Dan it-tip ta' gaming fuq l-internet jew ta' open table huwa kkonsidrat bħala wieħed mill- għodda l-aktar qawwija li għandhom x'jaqsmu ma' money laundering.

Għaldaqstant aħna rridu nipproponu industrija li tikkontribwixxi lejn l- effiċjenza tas-sistema finanzjarja u mhux tnaqqasha u għalhekk il-logħob tal-casino f'pajjiżna għandu jiġi kkontrollat b'mod riġidu.

Fil-bidu tad-diskors tiegħi jiena għidt li se jkollna gambing board li se jkun kompost minn membri ta' diversi dixxiplini.

Qiegħed jiġi ssuġġerit li l-bord ikun ippresedut minn maġistrat, ex-maġistrat jew maġistrat supplenti u qegħdin ngħidu dan minħabba n-numru ta' maġistrati li għandna.

Aħna nħossu li l-bord, barra ċ-chairman, għandu jkollu persuna ta' integrita' magħrufa u għandu jinkludi diversi persuni ta' natura professjonali, inkluż avukat, accountant, a security enforcement expert, kif ukoll uffiċjali għolja mill-qasam kemm tat-turiżmu kif ukoll tal-lottu pubbliku.

Naturalment lesti nisimgħu s-suġġerimenti li jista' jkollha l-Oppożizzjoni pero' l-input minn dawn iż-żewġ dipartimenti għandu jkun attiv.

Kif diġa' għidt, apparti dawn il-membri li għandu jkollhom esperjenza fil-professjoni differenti tagħhom, għandhom ikunu persuni ta' integrita' u ta' ġudizzju tajjeb.

Bħala l-awtorita' li tilliċenjza, il-bord se jkollu l-poter li japprova jew joġġezzjona għall-għotja jew it-tiġdid tal-konċessjoni.

GĦalhekk filwaqt li l-bord ġie maħtur mill-Prim Ministru biex jara jekk hemmx interess f'din l-attivita' - dan l-interess deher ċar għaliex kien hemm numru raġonevoli ta' persuni li tefgħu l-offerti tagħhom - kif stqarrejt meta għamilt id-dikjarazzjoni fil-Parlament dwar min ġie magħżul, ikun xieraq li l-offerta li ġiet selezzjonata tiġi rratifikata minn dan il- bord.

GĦamiltha ċara wkoll li mhi se tingħata l-ebda liċenzja sakemm il- gaming board, li se jkollu rwol ta' natura ekonomika imma se jkun ukoll regolatorju, ikun kompost.

Fil-fatt dan il-bord se jingħata l- opportunita' li jidħol fil-fond f'dak li jgħidulu l-istanding tal- proponenti, jiġifieri x'isarrfu, u sabiex jara jekk ċerti bidders humiex suitable jew le, jara jekk il-kriterji ġewx osservati u huwiex il-każ li jagħti liċenzji oħrajn jew inkella jneħħi l-liċenzja.

Tajjeb ngħidu wkoll li dan il-bord se jkollu l-poter li jilliċenzja kull impjegat tal-casino, inkluż kull junket leader - biex nattiraw f'pajjiżna junkets ta' ċerta professjonalita' u serjeta' - u wkoll lill-ispetturi li huma responsabbli mis-supervision ta' l-operat tal-casino.

Il-bord huwa responsabbli wkoll mill-importazzjoni, il-provvista u l-manutenzjoni tal- makni tal-logħob, kif ukoll li jagħmel regolamenti sussidjarji skond il- provisions ta' dan l-Att permezz tal-bord secretary.

Qabel nagħlaq l-introduzzjoni tiegħi, Madam Speaker, xtaqt ngħid li dan l-abbozz ta' liġi li qegħdin nipproponu sar b'konsultazzjoni ma' persuni professjonali li nġabu mir-Renju Unit sabiex jagħtu pariri lil dawk li ħejjew il-liġi mill-MIMCOL.

Anke l-amministrazzjoni preċedenti kellha preparazzjonijiet biex timmodernizza dan il-qasam u jien bħala ministru ġejt mgħoddi kopji ta' dak li kien ġiet evalwat mill-predeċessuri tiegħi fil-ministeru ta' l-affarijiet ekonomiċi.

Nista' ngħid għalhekk li kemm qabel Ottubru ta' l-1996 kif ukoll wara kien hemm evalwazzjoni kontinwa ta' l-iktar liġijiet viġenti mill-MIMCOL.

Partikolarment kien hemm avukat speċjalizzat f'dan il-qasam u tat kontribut sostanzjali, u ta' dan wieħed irid jirringrazzjaha.

Jiena naf, per eżempju, li wżat liġi li ġiet imfassla fi Stat fl-Awstralja, kif ukoll ċerti liġijiet ta' diversi pajjiżi fil-European Union.

Nieħu wkoll l-okkażjoni biex nirringrazzja lil dawk kollha li ħadmu f'dan il-proċess min-naħa tal-MIMCOL u l-esperti li għenuna għaliex m'hijiex ħaġa faċli li tfassal regolamenti u abbozz li jieħu in konsiderazzjoni parametri li ħafna drabi huma diffiċli u strinġenti, peress li xtaqna li nwessgħu din l-industrija f'forma dixxiplinata.

Grazzi.

MADAM SPEAKER: Grazzi.

L-Onor.

Josef Bonnici.

ONOR.

JOSEF BONNICI: Madam Speaker, jiddispjaċini li se nibda fuq ton daqsxejn negattiv pero' jidher li m'aħniex nirrispettaw il-ftehim li sar fil-Kumitat Permanenti dwar ix-Xogħol tal-Kamra.

Skond dan il-ftehim, l- Abbozz ta' Liġi dwar il-Logħob - dan li ġie ppubblikat u mqiegħed fuq il- Mejda tal-Kamra ġimgħa ilu - kellu jiġi diskuss għada u suppost li llum kellna niddiskutu żewġ abbozzi ta' liġi oħra, ċioe' dak li għandu x'jaqsam mat-turiżmu u ieħor li għandu x'jaqsam ma' l-insurance brokers.

Pero' l-bieraħ fil-għaxija l-whip tan-naħa tal-gvern qabad u bidel l- aġenda mingħajr lanqas biss tana advance warning jew staqsiena għandniex xi oġġezzjoni.

Jista' jkun li hemm raġuni valida għal dan it-tibdil imma bilfors li noġġezzjona għall-mod kif dan il-Parlament qed jiġi ttrattat.

Għaliex filli għandek gvern li jgħid li huwa serju, li jgħid li jirrispetta lill-Parlament u jħeġġeġ biex niftehmu meta abbozz ta' liġi jitla' għad-diskussjoni, u filli l-affarijiet jinqalbu ta' taħt fuq mingħajr lanqas isir l-iċken attentat għal spjegazzjoni jew diskussjoni sabiex l-affarijiet isiru aħjar.

Hawnhekk nistaqsi: Għalfejn din l- għaġġla kollha?

Għax imbagħad bilfors li wieħed jibda jissuspetta li l- affarijiet m'humiex qed isiru b'mod ġenwin.

Jiena diġa' naraha stramba li ġimgħa ilu l-Ministru ta' l-Affarijiet Ekonomiċi u ta' l-Industrija tana żewġ volumi li jindikaw lil min il-Gvern se jagħti liċenzja biex jopera casino u llum qegħdin niddiskutu abbozz ta' liġi li jittratta proprju din il-materja.

GĦaliex l-affarijiet ma sarux bil-maqlub?

Għaliex l-ewwel ma ddiskutejniex l-abbozz ta' liġi biex wieħed jieħu idea ċara ta' x'jaħsbu r-rappreżentanti miż-żewġ naħat tal-Kamra u mbagħad jimxi l- proċess tas-selection li, fl-opinjoni tiegħi, ukoll insibu naqra stramb?

Ta' min jgħid li fost il-hotels li applikaw għal liċenzja biex joperaw casino kien hemm in-New Dolmen, Ta' Ċenċ, is-Suncrest u Le Meridien Phoenicia.

Minn dawn ntgħażlet waħda pero' jiena għadni m'iniex ċar għaliex intgħażlet din il-waħda meta qegħdin ngħidu li se jitwaqqaf bord li suppost jidħol proprju f'dawn l-affarijiet.

U l-Ministru Attard Montalto għadu kemm appellalna biex dan il-bord ikollu chairman li jkun rispettat minn kulħadd.

Jiena naħseb li lkoll kemm aħna naqblu li l- logħob ma jħallix influwenza tajba.

Nifhem li ma tistax tagħmlu llegali b'mod li ma jsir l-ebda logħob pero' lanqas irridu naħsbu li l-logħob huwa xi manna li taqa' mis-sema'.

Huwa ġustifikat ukoll li wieħed jipprova joħloq attivita' ekonomika pero' rridu naraw x'inhuma r-realtajiet ta' pajjiżna.

U r-realta' hija li attivita' bbażata fuq il-logħob m'hijiex attivita' soċjali jew li tħalli ġid.

Irridu nifhmu wkoll li din l- attivita' tista' toħloq opportunitajiet għal money laundering.

Din hija l- ewwel ħaġa li tiġini f'moħħi hekk kif xi ħadd isemmili l-logħob u għalhekk tajjeb li nassiguraw li ma jkunx hemm money laundering f'din l-attivita'.

Ħalli nispjega ftit aktar x'irrid ngħid.

Il-Ministru semma xi ħaġa fuq money laundering fl-aħħar tad-diskors tiegħu imma jien kważi kważi kont nibda biha għaliex m'hemmx dubju li jekk hemm attivita' li tista' tiftaħ opportunitajiet biex ikun hawn money laundering, din hija proprju l-attivita' tal-logħob.

Lanqas fl-abbozz ta' liġi li għandna quddiemna ma nsibu xejn fuq money laundering u allura jkollna nikkonkludu li l-Gvern jew għadu m'għamilx il-homework tiegħu, jew għad irid jipprovdi l-informazzjoni qabel ma ngħaddu għall-vot f'din il- Kamra.

Il-problema hija li min idaħħal ammont ta' flus li ġejjin minn xi attivita' illegali bħat-traffikar ta' drogi, prostituzzjoni, white slavery, kuntrabandu, mafja eċċ. f'xi ħin jew ieħor irid jillegalizza, irid iddaħħal fis-sistema finanzjarja, f'xi bank dawn il-flus u din wieħed irid joqgħod attent minnha.

Huwa tajjeb li din il-problema wieħed jiġġelidha bil-pulizija u jipprova jikkontrollaha u jimminimizzaha imma huwa importanti li nifhmu li l-punt li wieħed irid jattakka huwa l- possibbilta' ta' money laundering.

Jekk individwu, jista' jkun ċittadin Malti u jista' jkun barrani, jiddepożita cheque minn xi istituzzjoni finanzjarja barranija, naturalment il-bank f'Malta jara dak iċ-cheque minn fejn ġej pero' finalment hija l-istituzzjoni barranija li hija responsabbli li tara li dawk il-flus ikunu daħlu fis-sistema.

Pero' meta nitkellmu fuq cash, l-oneru u l-piż fuq il-bank fejn dawn jiġu ddepożitati huwa ferm ikbar għaliex jekk is-somma taqbeż il-¥5,000 il-bank irid jissodisfa ruħu dawn minn fejn ikunu ġejjin.

Issa jekk dawn ikunu ġejjin minn attivita' llegali allura l-bank ikollu jiffaċċja ċerti problemi u huwa għalhekk li jeżistu ċerti miżuri li jassiguraw li dawn il-flus ma jkunux ġew minn xi attivita' illegali.

Fil-fatt il-Prevention of Money Laundering Act titfa' piż fuq il- financial institutions biex jagħmlu dan is-sorveljar u tagħmilha kemm jista' jkun diffiċli biex dawn il-flus jidħlu fis-sistema finanzjarja.

Din hija xi ħaġa importanti għaliex aħna rridu nassiguraw li pajjiżna ma jiġix utilizzat għal attivitajiet illegali.

Jien nifhem li l-Gvern jaqbel ma' dan pero' meta niġu għall-casino l-problema hija daqsxejn iktar ikkomplikata għaliex hawnhekk għandek sitwazzjoni fejn wieħed jiġi b'ammont ta' flus u jilgħabhom u allura jidħlu fis-sistema finanzjarja tal- pajjiż.

Barra minn hekk, nafu li fl-abbozz ta' liġi hemm ukoll provision biex fil-casino stess ikun hemm exchange facility u allura flus barranin jinbidlu f'liri Maltin u jidħlu fis-sistema.

Jiena għalhekk qed ngħid li wieħed irid joqgħod attent li ma jidħlux flus maħmuġin f'pajjiżna.

Madam Speaker, pajjiżna ma jridx imiss flus maħmuġin u ma rridux li l-Gvern jagħmel profitt fuq flus maħmuġin.

Jiena naħseb li l-Gvern jaqbel magħna dwar dan pero' jiddispjaċini ngħid li ma naħsibx li qiegħed jittratta din il-materja bis-serjeta' li jistħoqqilha għaliex filli naqraw " ''minister" means the minister responsable for finance'' u mbagħad l-abbozz ta' liġi jiġi ppreżentat mill- Ministru ta' l-Affarijiet Ekonomiċi u l-Industrija!

GĦalhekk ma nafx għaliex hawn din l-indeċiżjoni jekk l-abbozz jirriferix għall-ministru tal- finanzi.

Inkella għaliex ma ppreżentahx il-Ministru tal-Finanzi li qiegħed hawnhekk f'din il-Kamra?

Dan m'iniex qed ngħidu b'xi diżrispett lejn il-Ministru Attard Montalto imma din hija xi ħaġa li m'hijiex normali.

Nerġa' ngħid, ma nistax nifhem għaliex dan l-abbozz qed isemmi ministru u mbagħad jiġi mressaq minn ministru ieħor meta t-tnejn qegħdin fil-Kamra u nixtieq li jkollna spjegazzjoni min-naħa tal-Gvern dwar dan.

Jiena ngħid, Madam Speaker, li din hija xi ħaġa li turi li dan l-abbozz m'huwiex mirqum biżżejjed.

Klawsola 40 ta' dan l-abbozz ta' liġi tgħid:

''The Minister responsible for Finance with the concurrence of the Minister for Justice may by order provide guidelines for conduct by a licensee, an inspector or the Board in relation to certain transactions that may give rise to suspicion of money laundering, and may in particular provide that the provisions of the Prevention of Money Laundering Act, 1994 shall apply with regards to a Casino with such modifications and adaptations as may be specified in the Order''.

Issa jekk l-ikbar periklu għall-casinos ġej mill-money laundering, jien ma nistax nifhem kif dan il-Gvern jiġi f'dan il-Parlament b'din l-għaġġla kollha u jbiddel l-aġenda mil-lum għal għada mingħajr ma jġibilna xi specifications, modifications u adaptations li għandu f'moħħu dwar il- money laundering.

X'diskussjoni serja jista' jkollna meta l-Gvern m'huwiex joffri x'għandu f'moħħu fuq dan il-punt daqshekk importanti?

Jien nixtieq li l-Ministru fil-winding-up jgħidilna x'inhu li għandu f'moħħu l-Gvern u jpoġġi dawn il-proposti fuq il-Mejda tal-Kamra għaliex dawn huma essenzjali u jaffettwaw l-atteġġament li wieħed jista' jieħu fuq dan l-abbozz ta' liġi.

Nerġa' nenfasizza li dan huwa abbozz ta' liġi li għandu implikazzjonjiet serjissimi għal pajjiżna u fih hemm klawsola li tgħid li l-ministru responsabbli mill-finanzi u l-ministru responsabbli mill-ġustizzja jistgħu jgħidu liema provisions mill-Prevention of Money Laundering Act ta' l-1994 jistgħu japplikaw u x'modifikazzjonijiet u adaptations jistgħu jiġu magħmula.

Jiġifieri f'ġieħ is-serjeta' u jekk il-Gvern irid juri kemm verament huwa mpjenjat kontra l-ġlieda tal-money laundering, allura jrid ipoġġi dawn il-proposti fuq il-Mejda tal-Kamra u jgħid fid-dettal x'għandu f'moħħu, għaliex din hija part and parcel of this legislation u mhux niġu niftaħru kemm se nkabbru l-attivita' ekonomika, li f'dan il-każ hija xi ħaġa sekondarja.

Sur President, hemm iżjed x'wieħed jgħid fuq dan l-abbozz, allavolja qed ikollna niddiskutuh daqshekk bl-għaġġla u mingħajr ma kien ipprogrammat, imma aħna xorta rridu nagħtu l-kontribut tagħna għaliex dan huwa abbozz ta' liġi serju.

Imma xorta waħda din hija nuqqas ta' serjeta'.

(Interruzzjonijiet) M'hu veru xejn.

L-informazzjoni li għandi jiena hija li dan l-abbozz kellu jiġi diskuss għada.

THE DEPUTY SPEAKER (Onor. Michael Bonnici): Jekk jogħġobkom, m'hemmx interruzzjonijiet.

ONOR.

JOSEF BONNICI: Huwa interessanti li l-Onor.

Mizzi qed jgħid li dan l-abbozz ta' liġi qegħdin niddiskutuh illum għaliex id-diskussjoni dwar l-Abbozz ta' Liġi dwar Servizzi tat-Turiżmu għal Malta ħadet iktar żmien milli kien hemm bżonn.

Imma dak m'għandux jaffetwa l-ordni ta' l- aġenda u allura ngħid li dan il-Parlament m'huwiex qed jitmexxa b'serjeta'.

(Interruzzjonijiet) Għaliex xi ħadd irid jitkellem fuq abbozz ieħor m'għandux jaffetwa l-ordni meta niddiskutu dan l-abbozz.

Il- ftehim li kellna kien li dan l-abbozz kellu jiġi għada u mhux illum.

Issa jekk l-Onor.

Mizzi qed jgħid li dan il-ftehim waqa' u jrid jimxi b'din il- manjiera, allura aħna se jkollna nadottaw attitudini differenti.

GĦaliex imbagħad jiena nibda nissuspetta ħażin fuq dan l-abbozz u nistaqsi: Għalfejn din l-għaġġla kollha meta lanqas il-linka għadha ma nixfet minn fuq l-abbozz?

Huwa tajjeb li niddiskutuh imma mhux b'din l-għaġġla kollha u anke naqilbu l-programm minn ġurnata għal oħra.

Dan barra li l-Ministru Attard Montalto, kif diġa' għidt, poġġa żewġ volumi fuq il-Mejda tal-Kamra li diġa' joffru deċiżjoni li suppost se jittratta l-gaming board.

Jiena għalhekk qed ngħid li l-affarijiet kellhom isiru bil-maqlub.

Nixtieq nistaqsi wkoll, Sur President, għaliex intgħażlet ċerta lukanda.

Jiena ma rrid nuri l-ebda diżrispett lejn din il-lukanda imma ma nistax nifhem kif il-Gvern qed jgħid li jrid jilliberalizza u mbagħad jagħti liċenzja biex topera casino lil lukanda waħda biss.

Jien kont nippreferi li jkollna iktar kompetizzjoni u nistaqsi: Għaliex ma setgħux jiġu aċċettati offerti oħrajn ukoll?

GĦaliex ma ntgħażilx l-operatur li l- iktar ġab punti u li l-aktar għandu esperjenza?

Nerġa' ngħid, dan huwa settur sensittiv ħafna u settur li jiena nsejjaħlu a necessary evil u għalhekk m'għandniex nipprovaw inżejnuh mod ieħor.

Jiena ma nistax nifhem kif l-affarijiet qegħdin jiġu ppreżentati b'dan il-mod meta qegħdin nittrattaw settur li jista' jiġi uzat biex f'pajjiżna jidħlu flus maħmuġin.

U meta nara dan kollu jkolli ngħid li l-Gvern ma jridx li jkollna qbil fuq dan l-abbozz ta' liġi.

Issa jiena għalfejn qed nagħmel dawn il-mistoqsijiet kollha, Sur President?

Ġimgħa ilu l-Ministru ta' l-Affarijiet Ekonomiċi u ta' l- Industrija għamel stqarrija fil-Kamra fuq dawn iż-żewġ rapporti imma d- dibattitu dwarhom fis-soċjeta' tagħna kien minimu u barra minn hekk jiena xorta għandi xi mistoqsijiet x'nagħmel.

Kemm huwa desiderabbli, per eżempju, li l-liberalizzazzjoni ssir b'mod iktar miftuħ u jkollna iktar kompetizzjoni?

Jekk ma kienx hemm offerti ta' kwalita' biżżejjed, skond dak li qed jindika dan ir-rapport - għalkemm ma nafx kif hotel bħal Le Meridien Phoenicia m'għandux ċertu standing ....

Jiena naħseb li l-Gvern qiegħed jimxi b'mod mgħaġġel wisq u forsi tfixkel f'saqajh.

Huwa veru li kulħadd jista' jitfixkel imma jekk ma jgħaġġilx daqshekk ma jitfixkilx.

Ħalli nerġa' ndur issa għall-abbozz ta' liġi.

Dan l-abbozz jippreżentalna żewġ mekkaniżmi.

Għandek il-ministru li joħroġ dawk li qegħdin insejħulhom konċessjonijiet u għandek il-bord li huwa dak li jilliċenzja.

Pero' jiena naħseb li kultant is-sistema la hija ċara biżżejjed u lanqas hija clean biżżejjed.

Minn dak li qed nara, dan il-bord għandu l-funzjoni li jagħmel evaluation pero' jiena nifhimha li l- evaluation għandha ssir qabel ma l-ministru jiddeċiedi jagħtix concession jew le.

Barra minn hekk, naħseb li l-ministru jrid ikun mogħti parir lil min jagħti concession.

Allura kien ikun ferm aħjar kieku l-ewwel ikollok bord magħmul min-nies kompetenti - u hawn naqblu mija fil-mija mal- Ministru Attard Montalto għax dan huwa settur delikat - u d-deċiżjoni finali tittieħed wara li dan il-bord ikun għamel l-evalwazzjoni tiegħu.

Huwa veru li d-deċiżjoni finali għandha tkun deċiżjoni politika imma hemm ċertu ordni kif isiru l-affarijiet.

U din hija xi ħaġa li tippreokkupani għaliex ma kienx hemm biżżejjed ħsieb fuq leġislazzjoni sensittiva bħal din.

Min-naħa l-oħra pero' huma diversi dawk il-pajjiżi barranin li jadottaw din is-sistema biex jikkontrollaw il-logħob u allura m'huwiex daqshekk diffiċli li wieħed jara liema hi l-aħjar leġislazzjoni ladarba dan is-settur irridu nikkonsidrawh bħala attivita' ekonomika.

Sur President, hemm punti oħrajn fil-leġislazzjoni li hemm diffikulta' biex wieħed jinterpreta sewwa x'hemm wara l-ħsieb tal-Gvern.

Per eżempju, għaliex l-eta' minima għad-dħul fil-casino hija ta' 18-il sena għall- barranin u 25 sena għall-Maltin?

GĦaliex m'hijiex 25 sena għat-tnejn?

Jekk Malti huwa kkonsidrat li ta' 25 sena m'għandux il-finanzjament jew il- maturita' li jidħol għal ċertu piż, għaliex l-istess regola m'għandhiex tapplika għall-barranin?

Jien m'iniex qed ngħid li l-eta' minima għandha tkun ta' 18-il sena, għaliex ilkoll nafu xi problemi jistgħu jinqalgħu f'dan il-qasam tal-logħob, pero' nixtieq li jkolli risposta għal din il- mistoqsija.

Parti oħra tal-leġislazzjoni tittratta r-reklamar.

Irrid ngħid li għalkemm huwa tajjeb li nirreklamaw din l-attivita' barra biex inġibu iktar turisti, il-klawsola fil-liġi ma tagħmilx distinzjoni bejn reklamar għal barra u reklamar għal Malta u m'iniex konvint li hemm biżżejjed safeguards ħalli ma jkollniex reklamar indirett taż-żewġ siti liċenzjati, id-Dragonara Palace Casino u n-New Dolmen Hotel.

Barra minn hekk, ma naħsibx li fis-soċjeta' tagħna għandu jkollna reklamar li jwassal biex iħajjar lin-nies imorru jilagħbu, allavolja din l-attivita' l-gvern se jaqla' minnha.

Ma naħsibx li b'din l-attivita' pajjiżna se jiggwadanja mill-aspett soċjali u mill-aspett morali u tajjeb li dan ngħiduh.

Imma, kif diġa' għidt, din l-industrija hija a necessary evil u allura jkollok tittolleraha u tirregolaha.

Iżda l-Gvern irid jirregola wkoll it-tip ta' advertising li jista' jsir b'mod iktar adattat.

Kif diġa' semmejt, Sur President, qed jingħad li fil-casino se jkun hemm an exchange bureau fejn flus barranin ikunu jistgħu jissarrfu f'Maltin pero' ftit li xejn ngħatajna informazzjoni dwar x'tip ta' kondizzjonijiet se jiġu magħmula mill-Bank Ċentral għal dawn it-tip ta' foreign exchange bureaux fil-casinos.

Dwar dan ukoll hemm bżonn li tingħata spjegazzjoni u mhux biss dwar l-issue tal-money laundering u x'għandu f'moħħu l-Gvern dwar il-modifications and adaptations li se japplikaw f'dan il-każ.

Jien għandi xi ideat f'moħħi pero' l-ewwel irrid nisma' lill-Gvern jgħid x'għandu f'moħħu.

Nixtieq ukoll li l-biċċa xogħol ta' duality li daħlet tiġi addressed aħjar għaliex ma nħossx li għandna l-aħjar organizzazzjoni li jista' jkollna, kif inhi l-liġi bħalissa.

Naħseb ukoll li jrid ikollna spjegazzjoni dwar id-deċiżjoni li ttieħdet il-ġimgħa li għaddiet dwar is- sit fejn se jkollna l-casino l-ieħor u dwar l-operatur li ntagħżel.

Nerġa' ngħid, jekk se nilliberalizzaw allura m'għandekx tagħti liċenzja waħda biss u b'hekk tkun qed tagħti vantaġġ lil dan l-operatur għad- detriment ta' oħrajn.

Jekk verament irridu nilliberalizzaw, aħjar ikollna tliet postijiet joperaw at the same time milli tkun qiegħed f'din is- sitwazzjoni għaliex taf tikkaġuna ċerti diffikultajiet u jiena għandi ħafna riżervi dwar din l-attivita' ekonomika u naħseb li rridu nimxu b'ċerta kawtela.

Fid-diskors tiegħu l-Ministru Attard Montalto qal li l-Gvern huwa mpenjat biex iżid l-impjiegi kemm fit-turiżmu kif ukoll fil-manifattura u servizzi oħrajn.

Pero' sfortunatament f'din l-ewwel sena ta' amministrazzjoni Laburista kellna record għaliex il-qgħad żdied biċ-ċifra astronomika ta' 1,600.

Din tfisser żieda fl-unemployment rate minn 3.7% għal 4.7% u allura l-Gvern qed jagħmel minn kollox biex jipprova jikkrea l- impjiegi.

Din l-attivita' li qegħdin nitkellmu dwarha se tikkrea ċerti mpjiegi pero' rridu nżommu saqajna ma' l-art u jiena naħseb, Sur President, li hemm ħafna affarijiet oħra li jistgħu jsiru u li jkollhom riżultat ferm iktar rilevanti għall-ekonomija tagħna.

Jiena ma rridx niddevja wisq mis-suġġett imma hemm, per eżempju, il-kwestjoni ta' l- Unjoni Ewropea u lkoll nafu xi żvantaġġi qed ikollna nsofru.

Nafu li t- turist Ingliż biex jiġi Malta qed ikollu jħallas £Stg 10 iktar f'taxxa - jekk imur Spanja, per eżempju, din ma jħallashiex - u dan għaliex aħna m'aħniex membri fl-Unjoni Ewropea.

Allura dan m'huwiex żvantaġġ?

Is- settur tat-turiżmu ma jkunx f'pożizzjoni aħjar kieku m'għandniex dan l- iżvantaġġ?

Kieku l-Gvern biddel it-triq lejn sħubija sħiħa, kien ikun jista' jinnegozja u jitlob ċerti eżenzjonijiet kemm f'dan is-settur u anke fis-settur tal-manifattura.

Jien naf li fid-dokument sigriet li l-Ministru tal-Finanzi għadu jkaxkar saqajh fuqu biex ipoġġih fuq il-Mejda tal-Kamra, il-Gvern indika lill- constituted bodies li jrid jara kif jagħmel biex jirranġa s-sitwazzjoni tal-valur miżjud u l-limitazzjonijiet li għandna fil-manifattura minħabba li m'aħniex membri.

Dan ifisser li meta l-kumpanniji jiġu Malta għandhom ħtieġa ta' valur miżjud ferm iktar għoli minn meta jmorru f'pajjiżi membri ta' l-Unjoni Ewropea.

Ifisser ukoll li m'huwiex permess li aħna nqabblu l- valur miżjud tagħna ma' dak tat-Tuneżja u b'hekk il-prodott tagħna jkun jikkwalifika għall-export.

Huwa fundamentali li jkollna trattament aħjar fuq il-valur miżjud - u l-Ministru responsabbli mill-industrija jaf x'jien ngħid - għaliex dan jaf iġibilna investiment ferm iktar milli għandna llum u milli jista' jġib dan it-tip ta' abbozz għaliex jidher bl-iktar mod ċar li dawn it-tip ta' contraints fuq l-ekonomija tagħna m'hemmx ċans li negħlbuhom għaliex biddilna t-triq.

Sur President, nixtieq nagħlaq billi nerġa' ngħid li jekk irridu nħarsu lejn dan is-settur bħala attivita' ekonomika, allura rridu nimxu b'pass kawt u nieħdu s-safeguards kollha neċessarji biex nassiguraw li jkollna sitwazzjoni aċċettabbli għall-poplu kollu.

Jiena għamilt diversi mistoqsijiet u nispera li jkollna risposta għalihom u jekk hemm xi affarijiet li għadhom ma ġewx maħduma, bħal fejn jidħol il-money laundering u x'inhuma l-kondizzjonijiet li l-Gvern għandu f'moħħu, allura aħjar wieħed jistenna sakemm ikollna dawk il- kondizzjonijiet ċari, għax inkella nispiċċaw inpoġġu the cart before the horse u flok immorru 'l quddiem immorru lura.

Huwa ferm importanti li pajjiżna ma jkollu l-ebda konnessjoni ma' attivitajiet fejn jidħlu flus maħmuġin u għalhekk irridu naraw li jkollna sitwazzjoni li filwaqt li tkun qiegħda tisfrutta attivita' negattiva, ma jkollhiex effett daqshekk ħażin fuq is-soċjeta' tagħna għax inkunu qegħdin nieħdu s-safeguards kollha li soċjeta' moderna għandha tieħu.

Grazzi.

THE DEPUTY SPEAKER: Grazzi.

Il-Ministru Brincat.

ONOR.

LEO BRINCAT: Sur President, jiena naħseb li kien negattiv min- naħa ta' l-Oppożizzjoni li ħadet dan l-approach allarmista fuq l-aspett tal-ħasil ta' flus, u dan iktar u iktar meta wieħed jaf b'liema sens ta' għaqal iż-żewġ naħat tal-Kamra tul is-snin dejjem ikkollaboraw flimkien biex ikun hemm kunsens fuq liġijiet li huma daqshekk importanti għall- pajjiż, kemm meta kien hemm Gvern Nazzjonalista kif ukoll illum li hemm Gvern Laburista.

Fil-fatt dan rajnih fiż-żmien l-amministrazzjoni preċedenti meta l-Gvern Nazzjonalista għadda pakkett ta' liġijiet finanzjarji u qed narawh issa f'ċerti tibdiliet leġislattivi li jikkonċernaw l-assigurazzjoni u anke l-operat ta' l-insurance brokers li fuqhom l-Oppożizzjoni diġa ddikjarat li se jkun hemm il-kunsens, b'konformita' ma' kif imxew l-affarijiet fl-imgħoddi.

Sur President, jiena m'iniex qed ngħid - biex ma ninftehimx ħażin - li fl-istadju tal-Kumitat wieħed ma jistax isib wording iktar feliċi għar- riferenza li hemm għall-kwestjoni tal-money laundering pero' ninsab persważ li d-drafters tal-liġi għamlu l-wording tal-liġi kif inhu għaliex jafu li fiż-żmenijiet tal-lum, speċjalment meta qed nitkellmu fuq xi ħaġa delikata u aġili bħalma huwa l-gaming, iktar milli jkun hemm ċertu sens ta' riġidita' huwa importanti li jkun hemm ċerta flessibbilta' u ċerta dinamika, kif jiffaċċjaw kultant anke l-banek.

Nafu li l-banek perjodikament joħorġu ċirkolarijiet fuq money laundering lill-branches - m'jien qed ngħid xejn konfidenzjali - mhux għax dawn ikunu b'żieda mal- liġi nnifisha jew għaliex din tkun saret passé imma għaliex tkun issolidifikat lilha nnifsha b'ċertu mod, mentri kif jevolvu ċ-ċirkostanzi l-banek ikunu ndunaw li qegħdin jemerġu loopholes ġodda li l-liġi nnifisha ma tkunx qiegħda tipprovdi lqugħ għalihom.

GĦalhekk jiena, Sur President, filwaqt li naċċetta l-argument li ġabet l- Oppożizzjoni li wieħed irid jara sewwa l-wording ta' dan il-provvediment meta niġu fl-istadju tal-Kumitat, kemm jekk inħallu kollox kif inhu jew anke jekk nagħmlu xi emendi, huwa importanti li f'liġi delikata bħal din min qed jilleġisla jkun dejjem one step ahead mill-operaturi f'dan is- settur u mhux bil-maqlub, fejn allura niġu f'pożizzjoni li ma nkunux nistgħu nirreaġixxu għaċ-ċirkostanzi waqt li jkunu qed jevolvu.

Jiena ġibt l-eżempju tal-banek għaliex naf li l-banek jagħmlu dan proprju minħabb li kif jevolvu ċ-ċirkostanzi ħafna drabi jimbtu ċerti loopholes li l-liġijiet infushom mhux neċessarjament jipprovdu għalihom.

Jien persważ li din m'għandhiex tkun xi ħaġa kontenzjuża u persważ ukoll li hekk kif iż- żewġ naħat tal-Kamra tul is-snin dejjem kienu solidarji fil-ġlieda kontra l-money laundering, żgur li mhux se nħallu r-regħba tal-ġibda ta' iktar turisti lejn pajjiżna jew ir-regħba ta' iktar dħul għall-kaxxa ta' Malta mill-gaming twaqqa' l-prinċipji tagħna biex flok nissikkaw iktar fuq dak li huwa money laundering niftħu iżjed u nagħtu lok għal ċertu abbuż.

Sur President, jiena kont qed nistenna li l-ħabib u kollega tiegħi l- Onor. Bonnici jaqa' għan-nassa tas-soltu li jsemmi l-issue ta' l-EU u tas- CET imma llum huwa importanti li nitkellmu fuq il-liġi nnifisha, insibu l- aspetti pożittivi u l-aspetti negattivi tagħha u nittrattawhom b'mod bilanċjat.

Irrid ngħid li skantajt li ndividwu li nħoss li huwa progressiv fl-ideat tiegħu - għalkemm ma naqbilx ma' ħafna minnhom - ħareġ bl-issue ta' l-element soċjali u l-element morali fil-kwestjoni tal- gaming.

Il-gaming ilu li stabilixxa ruħu f'pajjiżna.

Il-gaming huwa xi ħaġa li jeżisti fl-istruttura tal-pajjiż u żgur li l-fatt li daħħalna l- liberalizzazzjoni u l-Gaming Act biex jimla ċertu vojt li kien jeżisti qabel ma jfissirx li qegħdin indgħajfu l-morali jew is-soċjeta' Maltija.

Il-Gaming Act li se tieħu post il-Kursaal Ordinance li, biex ngħid hekk, spiċċat xi ħaġa arkajika għaż-żmenijiet tal-lum, toffri qafas iktar modern u iktar serju.

L-ewwelnett biex niġbdu iktar turisti lejn pajjiżna - iktar tard beħsiebni nagħti xi figuri biex nuri kemm dan is-settur huwa tourist- dependent - u t-tieni nett għaliex nemmen li se jkun qed idaħħal iktar serjeta' fil-pajjiż, anke fil-mod kif jiġu amministrati dawn l-affarijiet.

Id-deċiżjoni li l-casino industry tiġi lliberalizzata ttieħdet mill- Kabinett xhur ilu, jekk m'iniex sejjer żball fix-xahar ta' Awissu tas-sena li għaddiet.

Il-Kabinett kien approva wkoll it-twaqqif ta' gaming board of control taħt il-leġislazzjoni l-ġdida bil-għan li dan il-bord ikollu poteri u funzjonijiet ferm iktar estensivi minn dawk vestiti fil-preżent fid-direttur tal-lottu pubbliku.

Sur President, naħseb li tajjeb li din il-Kamra tħares ftit fil-qosor lejn id-dmirijiet li se jkollu dan il-bord ħalli naraw is-sens ta' serjeta' li l-liġi nnifisha tipprovdi biex iddaħħal fis-settur tal-logħob.

Tajjeb ukoll li niddefinixxu l-logħob li qed nitkellmu fuqu għaliex b'koinċidenza llum għadna kemm għaddejna mit-tielet stadju żewġ liġijiet dwar il-logħob fil-pajjiż.

Qed nirriferi hawnhekk għall-Abbozz ta' Liġi li jemenda l-Ordinanza dwar il-Lottu Pubbliku u l-Abbozz ta' Liġi li jemenda l-Att dwar il-Pools tal-Gvern Malti fuq il-Logħob.

Jiena naħseb li dan juri l-impenn min-naħa tal-Gvern biex isaħħaħ l-id tal-pajjiż kontra min jabbuża bil-logħob illegali.

Jiġifieri min-naħa għandek il- Gvern li qed jilleġisla biex isaħħaħ il-penali kontra min jabbuża u min jirrikorri għal-logħob illegali, u fl-istess ħin għandna quddiemna Att dwar il-Logħob li, kif spjegajt iktar kmieni, joffri qafas iktar modern imma iktar serju mhux biss biex jiġbed iktar turisti lejn pajjiżna imma anke biex jirregola dan il-qasam.

Imma ħalli nkompli fuq id-dmirijiet tal- gaming board of control.

L-ewwel dmir ta' dan il-bord se jkun li jassigura li l-konċessjonarji tal-casinos u l-istaff tagħhom jikkonformaw mal-ħtiġijiet tal-Gaming Act.

Ovvjament se jkun hemm il-ħruġ tal-liċenzji imma qed jingħad ukoll li l- istaff, il-management, is-sidien u l-casino equipment suppliers iridu jkunu kollha liċenzjati taħt dan l-Att.

Hemm ukoll provvediment biex ikun hemm kontroll fuq is-slot machines, inklużi dawk li jissejħu l-minimum pay- out percentages tagħhom.

Importanti ħafna wkoll huma l-ħatra tal-gaming board inspectors, li għandhom ikunu preżenti fil-casinos fil-gaming hours kollha, u t-tfassil ta' kodiċi ta' prattika, guidelines u proċeduri dwar l- operat tal-casino industry f'pajjiżna.

Jien naħseb li jekk il-gaming board jagħmel dan kollu jkun qed idaħħal serjeta' iktar f'dan is-settur.

L-Onor.

Bonnici sejjaħ il-gaming a necessary evil imma jiena ngħid li dan huwa realta' fil-pajjiż u ma nistgħux naqbdu u nħassruh b'daqqa ta' gomma.

GĦalhekk, la din hija sistema li hija entrenched fis-soċjeta' Maltija, huwa importanti li jkollna kodiċi ta' prattika, importanti li jkollna guidelines u importanti wkol li jkollna proċeduri li jirregolaw l-operat tal-casino industry fil-pajjiż.

Sur President, il-bord se jagħti wkoll pariri lill-gvern u se jiġbor it- taxxa f'isem il-gvern minn dawk li huma l-gaming profits.

Huwa ovvju li l- gvern se jkollu ċertu żieda fir-revenue u huwa importanti li wieħed iħares lejn dan l-aspett.

Tajjeb li ngħidu wkoll li l-gvern m'hu qed jissagrifika xejn mill-morali tal-pajjiż jekk jgħid li f'dak li hemm ikkontemplat fil-qasam tal-casinos qed iħares lejn introjtu addizzjonali minn dan is-settur, li primarjament huwa tourist-oriented.

Qabel ma tfasslet din il-liġi saru ċerti konsultazzjonijiet min-naħa tal-gvern, saru konsultazzjonijiet anke ma' gaming boards barranin u, jekk m'iniex sejjer żball, inġabu anke inspectors tal-gaming board tar-Renju Unit f'pajjiżna.

Min-naħa tagħhom, dawn l-inspectors mhux biss offrew servizz sħiħ lill-Gvern Laburista imma wrew ir-rieda li joffru ċertu taħriġ xieraq u anke intensiv lill-membri Maltin ta' l-ispettorat, partikolarment lill-full-time inspectors, li preferibbilment għandu jkollhom esperjenza investigattiva.

Sur President, jiena naħseb li irrispettivament mis-set-up li se jkollha l-casino industry f'pajjiżna, importanti ħafna li nagħfsu fuq dan l- ispettorat.

Huwa importanti li dan l-ispettorat - li kif għidt iktar kmieni irid ikun hemm fih nies fuq bażi full-time - ikollu t-taħriġ, l- expertise u n-know-how kollu neċessarju ħalli mhux biss ikun jista' jaqdi d-dmirijiet tiegħu b'mod professjonali imma jkun jista' jeżerċita anke d- drittijiet tiegħu b'mod investigattiv kif huwa mistenni fiż-żmenijiet tal- lum.

Għalhekk jiena, mingħajr ma nkun bombastiku, ngħid li dak li qed nagħmlu llum huwa pass storiku f'dan is-settur għaliex f'dawn l-aħħar 36 sena pajjiżna dejjem kellu casino wieħed u naħseb li huwa importanti li wieħed iħares lejn kif qiegħda tevolvi s-sitwazzjoni ġewwa pajjiżna b'riżultat ta' dawn il-miżuri li qed jittieħdu.

Aktar kmieni semmejt it-tourist orientation tal-casino business u nixtieq nikkwota hawnhekk minn ċerta statistika li turi waħedha, anke għal min ma jifhimx, min huma n-nies li jiffrekwentaw il-casinos u x'persentaġġ minnhom huma barranin.

Jekk nieħdu, per eżempju, l-figura ta' l-1994 insibu li l-attendance levels kienu ta' ftit inqas minn 100,000 u l-Maltin li attendew kienu ftit iktar minn 16,000.

GĦalhekk ir-ratio bejn barranin u Maltin jidher li hija bejn wieħed u ieħor ta' 5:1, jekk mhux iktar.

Importanti wkoll li nħarsu lejn din il-leġislazzjoni bħala learning curve addizjonali fil- qasam tal-casino business ta' pajjiżna.

Dan qed ngħidu għaliex apparti milli nipprovdu għal casinos ġodda ġewwa l-pajjiż huwa importanti wkoll li nagħtu ħarsa kritika u analitika lejn l-operat preżenti tal-casino tagħna u naraw kif fix-xhur li ġejjin jista' jissaħħaħ u jimmodernizza ruħu u saħansitra jsir iktar professjonali milli hu fil-preżent.

Waħda mill-areas li naf li osservaturi barranin iħossu li għandhom jiġu ntensifikati - u dan qed ngħidu bla ebda diżrispett lejn l-operaturi preżenti fil-casino business - hija l-area tas-superviżjoni.

Il-livell ta' superviżjoni f'pajjiżna, għalkemm huwa tajjeb u għoli, jista' jiġi ntensifikat u jista' jkun hemm iktar professjonaliżmu anke fil-mod kif isiru l-verifiki ta' dawk li jissejjħu d-dealer-transactions.

Jiena m'iniex qed ngħid li s-sistema preżenti hija difettuża jew li hemm xi ħaġa zoppa fiha imma jista' jagħti l-każ li għal min jifhem - jiena m'iniex wieħed minnhom - l-istandards applikati hawn Malta jistgħu jkunu xi ftit iktar każwali milli jkunu f'pajjiżi oħrajn.

Pero' qabel dan kollu huwa importanti li l-operaturi u l-ħaddiema fil-qasam tal-casino business ikunu lesti għal bidla fil-metodi ta' l-operat tagħhom.

Jekk irridu nagħmlu impatt f'dan il-qasam huwa importanti li nżommu ruħna aġġornati mat- techniques moderni li huma adottati fil-pajjiżi ta' madwarna.

Aħna nafu, Sur President, li l-casino business huwa business li huwa thriving ħafna fil-Mediterran u għalhekk huwa importanti li nirrikonoxxu kemm is-saħħa u d-djgħufija ta' dak li għandna aħna stess imma wkoll is-saħħa u d- djgħufija tal-kompetituri tagħna ħalli aħna stess nibnu n-niche tagħna f'din l-area partikolari bħala tourist attraction f'pajjiżna.

Jiena nħoss li l-pass li qed jieħu l-Gvern huwa wieħed prudenti ħafna u dan qed ngħidu għaliex il-liberalizzazzjoni se ssir b'mod regolat u b'mod li għandu jassigura li dan kollu jsir l-ewwelnett f'ambjent crimefree - u hawnhekk nenfasizza l-impenn tagħna li rridu nkunu solidarji fil-ġlieda kontra l-money laundering u kontra l-possibbiltajiet ta' money laundering - u t-tieni b'mod xieraq u bilanċjat u b'mod li jkun ta' vantaġġ għall- gżira tagħna.

Grazzi.

THE DEPUTY SPEAKER: Grazzi.

Aktar rimarki, jekk jogħġobkom?

L-Onor.

Michael Refalo.

ONOR.

MICHAEL REFALO: Sur President, illum qegħdin niddiskutu l-abbozz ta' liġi dwar il-logħob li huwa tabilħaqq abbozz interessanti.

Kif qal il- Ministru Brincat, dan l-abbozz qiegħed jirregola l-logħob f'dan il-pajjiż pero' qabel ma nitkellem dwar dan xtaqt nagħmel żewġ kummenti oħra.

Ovvjament m'iniex se nittratta l-istess punti li għadu kemm ittratta l- Onor. Bonnici għaliex għalkemm huwa importanti u vantaġġjuż li wieħed jirripeti biex ikun fehem kulħadd, il-mod kif spjega l-aspetti tal-liġi l- kollega tiegħi kien biżżejjed u m'hemmx bżonn nirripetih.

L-ewwel punt li nixtieq nagħmel huwa li kelli l-isfortuna li nitkellem f'dawn l-aħħar żewġ debates dwar l-abbozzi ta' liġi li ġew ippreżentati quddiemna.

Fil-fatt diġa' kelli l-isfortuna - nerġa' ngħid - li nikkritika l-mod kif ġie abbozzat l-Abbozz ta' Liġi dwar Servizzi tat- Turiżmu għal Malta u l-howlers kbar li hemm fit-test Malti.

Jiena naħseb li huwa importanti li qabel ma l-abbozzi jiġu quddiem din il-Kamra jkun hemm xi ħadd fil-ministeru jew x'imkien li jara li dawn ikunu jirriflettu eżattament dak li jridu jirriflettu.

Jien m'iniex se nidħol biċċa biċċa fl-abbozz li għandna quddiemna imma wara kollox jiena rrid niddibatti bil- Malti għaliex il-Malti jipprevali fuq il-verżjoni Ingliża u allura nippretendi li min qed iressaq dan l-abbozz, l-esperti tiegħu u wkoll l- uffiċċju ta' l-Attorney General jkunu qrawh sewwa u mhux meta nħares lejn l-indiċi, fit-taqsima IV li titkellem dwar għoti ta' liċenzja ta' casino, insib "ċediment" ta' liċenzja ta' casino.

Il-kelma hija "ċessjoni" u mhux "ċediment".

Se mai hawnhekk ċediment tal-lingwa Maltija għandna!

GĦaliex ma noqogħdux attenti minn dawn l-affarijiet qabel ma nressqu l-abbozzi ta' liġi quddiem il-Parlament?

Kieku kelli ndur dan l-abbozz nsib ħafna aktar żbalji bħal dawn; iżda hawnhekk semmejt l-iżjed waħda li wieħed jinnota malajr.

GĦalhekk, Sur President, jiena nagħmel appell lill-Gvern li qabel ma jiġi biex iressaq għat-Tieni Qari xi leġislazzjoni mhux sempliċement iħares lejha mil-lat ta' prinċipji u l-passi jew miżuri li jrid jieħu imma jara li jippreżenta lil din il-Kamra dokument li tabilħaqq jixhed l-ogħla istituzzjoni tal-pajjiż, speċjalment meta qed nitkellmu fuq il-lingwa.

Il- Gvern m'għandux iħalli għall-istadju tal-Kumitat biex jirranġa żbalji bħal dawn jew nattirawlu l-attenzjoni aħna u nagħmlulu l-emendi aħna.

U ma jistax ikun li nippastardjaw il-lingwa tagħna u nużaw kliem li ma jfisser assolutament xejn.

Jien kont ministru tal-ġustizzja u naf li m'hemmx repart qawwi biżżejjed li jagħmel it-traduzzjonijiet imma sfortunatament ħadna d-drawwa li l-leġislazzjoni narawha bl-Ingliż biss u l-Malti ninsewh.

Imma minħabba li hija l-verżjoni Maltija li tipprevali huwa importanti li noqogħdu iktar attenti li jkollna l-verżjoni Maltija l-ewwel u mbagħad nittraduċuha bl-Ingliż għax inkella nispiċċaw bil-howlers li għandna f'din il-liġi wkoll.

It-tieni punt li rrid nagħmel aċċenna għalih l-Onor.

Bonnici wkoll.

Dan huwa abbozz ta' liġi li qed jagħti s-setgħat kollha lill-ministru tal- finanzi.

Huwa veru li skond is-set-up tal-gvern kif inhu bħalissa l- Casino de Malte jaqa' taħt id-dikasteru u r-responsabbiltajiet tal- ministeru għall-affarijiet ekonomiċi imma l-ippilotar ta' abbozz ta' liġi li m'huwiex jitkellem fuq it-tmexxija tal-Casino de Malte imma dwar ir- repeal tal-Kursaal Ordinance, kif ukoll dwar it-twaqqif tal-gaming board, fl-opinjoni tiegħi, ma kellux isir mill-Ministru ta' l-Affarijiet Ekonomiċi u ta' l-Industrija, għalkemm ippilotah b'mod tajjeb u b'mod fabbli u ma għamel l-ebda kumment barra minn loku.

Fil-fatt il-Ministru tal-Finanzi fid-diskors tiegħu tkellem dwar aspett tal-liġi li tabilħaqq huwa importanti, tkellem dwar l-ispettorat, il-kontroll, il-liċenzjar, is- setgħat, id-dmirijiet u l-obbligi li se jkunu f'idejn il-ministeru tiegħu biex huwa jkun jista' jmexxi u jħaddem din il-liġi.

GĦalhekk hawnhekk ukoll hawn naqra ta' incongruenza.

Sur President, ilkoll niftakru li kellna każ tista' tgħid identiku għal dan meta tressqet ir-riżoluzzjoni dwar l-għoti ta' l-impjanti sportivi.

F'dan il-każ ix-xogħol kollu sar mill-ministeru responsabbli mill-isport, pero' peress li konna qed nitkellemu fuq art tal-gvern, ir-riżoluzzjoni tressqet u ġiet ippreżentata mill-ministru responsabbli mill-artijiet.

U meta dik ir-riżoluzzjoni ġiet għad-diskussjoni, kellu jkun il-ministru responsabbli mill-artijiet li jitkellem dwarha l-ewwel.

Ħalli mbagħad il- ministru responsabbli mill-isport jitkellem dwarha wkoll u forsi jieħu aspett ieħor imma huwa importanti li nimxu mal-proċeduri ta' din il-Kamra u li wieħed joqgħod għall-ordni.

Ħalli niġi issa biex nitkellem dwar l- abbozz ta' liġi proprju.

Il-logħob fil-Mediterran huwa parti mill-ħajja.

Huwa veru li hawn min ma jinteressax ruħu fih pero' l-verita' hija li l-logħob - fil-fatt jekk immorru lura fl-istorja nsibu riferenza għal-logħob fl-istorja Rumana, fl- istorja Griega, fl-istorja ta' l-Eġittu - il-ħajra, id-delizzju jew il- vizzju tal-logħob, ilu ġej mis-sekli u mill-millennji.

Allura ma jistax jonqos li Malta, pajjiż f'nofs il-Mediterran, tkun influwenzata mill- kultura tan-nazzjonijiet kollha li ħakmuna jew ikkolonizzawna.

Huwa importanti li l-logħob jiġi rregolat pero' tant sar parti min-natura tal- bniedem Mediterranju li l-gvernijiet ta' Malta - għalkemm għamlu ħilithom kollha biex jikkontrollaw il-logħob u biex jaqbdu lil min jorganizza l- logħob ta' l-azzard - waslu biex iddeċidew li tista' tikkontrollah, tista' tiddixxiplinah u tista' ma tħallix lil min jikser il-liġi pero' ma tistax teqirdu.

GĦalhekk ħolqu regoli u liġijiet biex ikollna logħob regolat u awtorizzat u fl-istess ħin l-erarju pubbliku jkun qed idaħħal xi ħaġa wkoll.

L-Ingliżi jgħidu if you cannot beat them join them u naħseb li dan hu li għamlu l-gvernijiet kollha ta' Malta kemm ilu li għandha l-logħob tal-lottu pubbliku, il-lotterija nazzjonali, it-tiritombla, l-iscratch and win, it-tlielaq taż-żwiemel eċċ. Jiġifieri l-gvernijiet tagħna dejjem ipprovaw idaħħlu fis-sistema legali ċertu logħob waqt li jikkontrollaw il- logħob klandestin.

Tajjeb ngħidu, Madam Speaker, li fil-logħob legali hemm ċertu kontroll fuq l-ammont li wieħed jilgħab u l-ammont li jista' jitlef mentri fil- logħob illegali m'hemm l-ebda kontroll ħlief ir-rieda ta' min jaċċetta l- imħatra u r-rieda ta' min jagħmilha.

Barra minn hekk, fil-każ tal-logħob legali min jirbaħ għandu l-garanzija li se jieħu l-flus.

Allura fil- logħob illegali l-gamble hija doppja għaliex jekk tirbaħ m'għandek l-ebda garanzija li min jitlef għandu l-flus li jħallas għal dik l-imħatra.

Anke l-logħob tar-rummy f'xi każin jew dar u t-tombla huwa gambling.

Issa, hemm logħob li huwa rregolat u hemm logħob li m'huwiex irregolat pero' llum qed nitkellmu dwar logħob ta' ċerta entita'.

Illum qed nitkellmu dwar post li tmur fih biex tilgħab il-flus.

Ftit huma dawk li jmorru l- casino biex jieklu biss u ftit imorru l-casino biex joqogħdu jħarsu.

Kull min imur fil-casino jmur biex jilgħab il-flus.

Allura huwa importanti li dawn isibu l-ambjent li wieħed għandu jistenna minn casino u importanti wkoll li dan ikun immexxi bis-serjeta' li wieħed għandu jistenna meta jmur jilgħab f'post li għandu l-barka tal-gvern.

Kif nafu, Madam Speaker, dan l-Abbozz ta' Liġi qiegħed iħassar il- Kursaal Ordinance li kienet iddaħħlet mill-gvern kolonjali bil-ħsieb li jkabbar u jżid l-attrazzjonijiet turistiċi u jiġbed turiżmu lejn Malta.

Allura kien ġie deċiż li jitwaqqaf casino li tista' tgħid li ma kellu l- ebda kompetizzjoni ħlief minn Franza.

Ovvjament dak iż-żmien il-Kamra tad- Deputati ma kenitx teżisti u ma kien hemm l-ebda dibattitu dwar jekk wieħed għandux jinkoraġġixxi jew irażżan il-logħob u jekk hemmx xi ħaġa morali jew immorali fih.

Allura dan il-casino nfetaħ u tmexxa b'ċertu suċċess għal ċertu snin.

Imma mbagħad wasalna għal ċertu żminijiet li jiena li kont f'din il-Kamra nippreferi ninsihom għaliex la kienu żmenijiet sbieħ għal min kien f'din il-Kamra u wisq inqas għal Malta.

Niftakar fl-1984 kellna dikjarazzjoni mill-ministru ta' l-edukazzjoni ta' dak iż-żmien, l-Avukat Karmenu Mifsud Bonnici, fejn qalilna li l- casino kien waqa' f'idejn il-Maltin u dawn imbagħad għaddewh lil xi grupp Lebaniż.

Issa l-kumpannija li kienet tmexxi l-casino, il-Ladbrookes, kienet kumpannija magħrufa u rispettata u ma baqgħux joperaw hawn Malta konsegwenza ta' politika verament short sighted, żbaljata u wkoll - dan nista' ngħidu għaliex dawk iż-żmenijiet kont f'sitwazzjoni li nkun naf x'qed isir anke professjonalment - sforz ta' pika personali.

Il- kwestjoni kollha kienet fuq ¥300,000 in konnessjoni mal-lukanda aktar milli mal-casino imma żgur li t-telf għal Malta kien ħafna iktar mit-telf għal-Ladbrookes.

Kif diġa' għidt, dawn ma kenux żmenijiet sbieħ, u meta fi żmenijiet bħal dawn titlef isem magħruf fil-hospitality industry u fit- tourism industry b'konnessjonijiet mal-kummerċ internazzjonali u ta' profil dinji allura t-telf ikun aktar għalik milli għall-kumpannija.

Niftakru wkoll li f'dawn iż-żmenijiet il-Gvern Laburista kien għadda liġi minn dan il-Parlament li permezz tagħha ħa f'idejh is-setgħa li jinnazzjonalizza l-lukandi u l-fabbriki.

Aħna niftakru kemm kien hawn lukandi f'idejn il-gvern fl-1987, jew taħt l-MDC jew xi aġenzija oħra tal- gvern, imma x'kienet ir-raġuni għal dan kollu?

Kienu qalulna li l-Gvern dan kellu jagħmlu bilfors biex iħares l-impjiegi tan-nies.

Iżda x'kien the end result, Madam Speaker?

Spiċċajna la salvajna l-lukandi u wisq inqas salvajna l-impjiegi għaliex meta ġejna għas-si u n-no mhux biss ingħalqu l-lukandi iżda spiċċaw ukoll l-impjiegi!

F'dan il-pajjiż, fejn ilna tant niksru records negattivi u anke pożittivi, irnexxielna wkoll, dejjem taħt Gvern Laburista, nattiraw lejn Malta klikka mil-Libanu biex tħaddem il-casino minflok il-Ladbrookes .

Kif diġa' għidt, il-ministru ta' l-edukazzjoni ta' dak iż-żmien, l- Avukat Karmenu Mifsud Bonnici, kien għamel stqarrija fejn qalilna li dan il-grupp mil-Libanu mhux biss se jmexxi l-casino li hemm f'San Ġiljan imma se jiftaħ casino ieħor f'Sant'Anglu.

Fil-fatt Sant'Anġlu reġa' ġie in the news għaliex il-ministru semmih fil-perspettiva u fir-raġġ kollu ta' l- improvements, intenzjonijiet tajba jew pjanijiet tal-Gvern attwali biex iwessa' u jkabbar l-attrazzjonijiet ta' Malta internazzjonalment.

Fil- fatt dawn il-Lebaniżi kienu ġew hawn Malta u rnexxielhom iwaqqfu record għaliex filwaqt li kull min imexxi casino jgħid li kważi kważi qed jingħata liċenzja biex jistampa l-flus, dawn irnexxielhom ifalluh!

U ġurnata kienu hawn u ġurnata oħra għebu, bħalma għebu wkoll l-impjiegi ta' dawk id-29 ruħ li kienu jaħdmu fil-casino u li Gvern Nazzjonalista, kif kien wiegħed, reġa' tahom ix-xogħol.

Jiena naħseb, Madam Speaker, li din hija l-unika kumpannija li kellha monopolju f'ċertu settur u rnexxielha tfalli waqt li qiegħda tħaddem casino.

Jiena m'iniex qed ngħid li se jerġa' jiġri hekk, u Allaħares kellu jiġri hekk għaliex is-sistemi huma differenti u l-mod ta' l-għażla kienet differenti u forsi llum wieħed qagħad ħafna iktar attent lil min jagħżel u jassessja u jara wkoll it-track record ta' min intgħażel.

Bħall- Onor. Bonnici, jiena wkoll ma tantx ninsab konvint fuq l-għażla u nittama li l-Ministru fil-winding-up tiegħu jwieġeb għal dawk id-domandi li għamel l-Onor.

Bonnici u li dan ir-rapport ma jitkellimx dwarhom.

Biex inkunu qed ngħidu kollox, Madam Speaker, forsi t-tmeninijiet ma kenux l-aħjar u l-iktar żmenijiet idonei biex wieħed imexxi casino għaliex l-1984 ma kenitx l-aħjar sena għat-turiżmu f'dan il-pajjiż.

Kif qal l- Onor. Brincat, il-Kursaal u l-casinos huma tourist-dependent.

F'ċerti pajjiżi n-nies tal-post huma pprojbiti li jmorru fihom u f'pajjiżi oħrajn trid tkun toqgħod ċertu mili 'l bogħod minnhom biex tkun tista' tmur fihom.

Pero' t-turist ifittex post għar-relaxation, għall-kwiet u għall- paċi u allura ma tistenniex li se jagħżel post fejn hemm l-inkwiet, u allura forsi din hija skużanti oħra.

Pero' skuża li min għandu monopolju jfalli casino ċertament li m'hemmx.

Dan il-fatt nistgħu nallaċċjawh anke mal-kumment li għamel l-Onor.

Bonnici li qal li wieħed irid joqgħod attent ħafna dwar il-patrons, dwar it-tmexxija tal-casino u anke dwar il-junkets.

Jien m'għandi l-ebda dubju li se noqgħodu attenti għax huwa importanti anke għall-isem ta' dan il- pajjiż li ma niġux imċappsa ma' nies li jinnegozjaw bi flus maħmuġin, ma' nies li jiġu Malta biex jaħslu u jnaddfu flushom.

U meta jiena nara din il-liġi, meta nara l-prinċipji nvoluti fiha u meta nara li l-Gvern verament għandu l-intenzjoni li jagħmel xi ħaġa, nistaqsi: GĦaliex ma jsirx kif konna għamilna aħna meta ressaqna l-Prevention of Money Laundering Act, il-Financial Services Act u r-regolamenti li kienu se jintużaw biex jitħaddem dan l-Att?

Għaliex il-Gvern qed iħalli dan il- vacuum?

Meta int tħalli l-vojt bilfors li l-immaġinazzjoni taħrab bik u bilfors jiġuk is-suspetti.

Jiena m'iniex qed ngħid li bilfors tkun qed tagħmel dan biex tfixkel imma huwa importanti li meta nitkellmu nipprovaw nagħmlu xi ħaġa li hija aħjar.

Jiena ma ngħidx li l-Oppożizzjoni dejjem tista' tagħmel affarijiet aħjar milli jagħmilhom il-Gvern imma l- suġġeriment ta' l-Oppożizzjoni - speċjalment fuq ħaġa li grosso modo wieħed jista' jgħid li hemm qbil fuqha - jista' jtejjeb leġislazzjoni jew miżura tal-Gvern.

Hawnhekk nixtieq niftaħ parentesi.

Dalgħodu qrajt artiklu dwar adversarial politics fejn il-leader writer tkellem dwar il-mod kif sar id-dibattitu dwar il-Maltacom plc.

Huwa veru li xi drabi jqum battibek - ħafna drabi jidħol il-karattru jew l-imġieba tal-persuna li ġġib reazzjoni mill-mod kif titkellem - pero' jekk se noqogħdu nżeffnu x'qal l-isqof dwar il-politiċizzazzjoni u l- polarizzazzjoni abbażi tad-dibattitu tal-Maltacom, aħna bħala deputati għandna nfakkru lill-gazzetti u lil-leader writers u lil artikolisti oħra li huwa veru li f'dak id-dibattitu kien hemm erba' trikkitrakki, imma llum hawn trikkitrakki f'dan id-dibattitu?

Meta tkellimna fuq it-truiżmu kien hemm trikkitrakki, jew inkella tkellimna u għidna kif naħsbu li dik il- liġi tista' tkun aħjar?

Fil-fatt dan hu wkoll dak li qegħdin nagħmlu llum għax wara kollox aħna x'interess għandna?

Fl-aħħar mill-aħħar, aħna qegħdin f'dan il-Parlament biex nagħtu l-kontribut tagħna ħalli dan il- pajjiż jimxi aħjar u ħalli l-ekonomija ta' dan il-pajjiż tkun tista' tiżviluppa aħjar.

Huwa veru li hemm toroq differenti, huwa veru li jiena nista' nemmen f'ħaġa u ħaddieħor jemmen f'ħaġa oħra u huwa veru li nistgħu nagħżlu sistemi differenti, imma fl-aħħar mill-aħħar l-intenzjoni hija li nagħmlu l-ġid lil dan il-poplu u lil dan il-pajjiż.

Allura min jitkellem fuq adversarial politics, jagħmel dan jew għax m'għandux fuqhiex jitkellem, jew inkella għax ma tantx isegwi jew inzerta qara jew sema' dak id-dibattitu biss, u fil-fatt ma jirrealizzax kemm isir kontribut u kemm isir sħubija ta' ideat, u ħafna drabi anke kunsens miż-żewġ naħat tal- Kamra, allavolja fuq ċerti prinċipji ma naqblux, għax kieku naqblu fuq il- prinċipji kollha allura din il-Kamra ma tinqasamx fi tnejn imma nkunu qisna one-party State.

Sakemm aħna nsegwu linji differenti li, fl- opinjoni tiegħi u anke ta' ħaddieħor, jwasslu għall-ġid tal-poplu u tal- pajjiż, ma jidhirlix li nkunu qed nagħmlu xi ħaġa ħażina jekk niddibattitu u mmeru lil xulxin, dejjem biex naraw jekk ħaġa nistgħux nagħmluha aħjar minn oħra.

Kif kont qed ngħid, Madam Speaker, l-iżviluppi ta' l-1962, ta' l-1984 u ta' l-1988 - meta konna emendajna l-liġi biex nippermettu lill-Maltin jidħlu fil-casino - huma kollha water under the bridge pero' tajjeb li nfakkruhom għaliex il-bidla fl-imġieba u l-mentalita' li teżisti bħalissa m'hijiex ġejja minn xi miraklu li ġara fis-26 ta' Ottubru, 1996 imma ġejja sforz il-paċenzja, id-dedikazzjoni u r-restraint meta konna fl- oppożizzjoni - u meta s-sitwazzjoni fil-pajjiż ma kenitx daqshekk paċifika daqskemm hi llum u daqskemm kienet fi żmienna - li ma nispinġux l- affarijiet sa l-aħħar u sforz il-ħidma qawwija matul l-għaxar snin tal- Partit Nazzjonalista fil-gvern bil-politika ta' djalogu u rikonċiljazzjoni.

Din il-politika mhux biss biddlet wiċċ Malta u ġabet lura dak li konna ilna li tlifna, jiġifieri t-tbissima f'wiċċ il-Maltin, imma ġabet ukoll - għallinqas hekk jidher - bidla fl-imġieba tal-Malta Labour Party.

Huma jieħdu l-mertu li nbidlu u aħna nieħdu l-mertu li kkontribwejna xi ftit għal din il-bidla, dejjem jekk m'iniex qed niġi ngannat b'dik l-attitudini ħanina li l-makna tal-public relations tal- partit tagħhom u tal-gvern tipprova tipproġetta.

Madam Speaker, quddiemna għandna abbozz ta' liġi li filwaqt li qiegħed iħassar il-Kursaal Ordinance - mhux għax hija anokroniżmu imma għaliex din ġiet imfassla biex ikun hawn casino wieħed f'Malta u allura issa li se jkun hawn iktar minn wieħed ma tistax tibqa' tgħodd - qiegħed jintroduċi leġislazzjoni għal-liċenzjar ta' casino, għat-twaqqif ta' gaming board u għal miżura oħra ta' natura anċillari.

MADAM SPEAKER: Ippermettili Onor. Refalo.

Sar il-ħin.

Tibqa' in possesion?

ONOR.

MICHAEL REFALO: Iva, nibqa' in possession.

Grazzi.

MADAM SPEAKER: Grazzi.

Nistieden lill-Ministru Mizzi, jekk jogħġbu, iressaq l-Aġġornament tal-Kamra.

Fid-9.00 p.m. id-diskussjoni ġiet interrotta u baqgħet aġġornata.

AĠĠORNAMENT

ONOR.

JOE MIZZI: Madam Speaker, nipproponi l-Aġġornament tal-Kamra għal għada 25 ta' Frar, 1998 fis-6.00 p.m. b'din l-aġenda:

Abbozz ta' Liġi dwar il-Logħob - it-Tieni Qari (Kont.);

Abbozz ta' Liġi dwar Servizzi tat-Turiżmu għal Malta - it-Tieni Qari (Kont.);

Abbozz ta' Liġi dwar Brokers fl-Assigurazzjoni u Intermedjarji oħra - it-Tieni Qari (Kont.);

Abbozz ta' Liġi dwar is-Sigurta' fl-Ajruportijiet u fl-Avjazzjoni Ċivili - it-Tieni Qari;

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi li jemenda l-Att dwar Tribunal għal Talbiet Żgħar - it- Tieni Qari;

Abbozz ta' Liġi dwar il-Forzi tal-Pulizija ta' Malta- it-Tieni Qari;

Abbozz ta' Liġi li jemenda l-Att dwar Dazju tas-Sisa (Emenda Nru 4) - it- Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi dwar il-Protezzjoni Ċivili - it-Tieni Qari;

Abbozz ta' Liġi kontra l-Korruzzjoni - it-Tieni Qari (Kont); u

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni. ----------------------------

Abbozz ta' Liġi dwar il-Kummerċ ta' l-Assigurazzjoni - Kumitat Permanenti

MADAM SPEAKER: Grazzi.

Rimarki, jekk jogħġobkom?

L-Onor.

Michael Farrugia.

ONOR.

MICHAEL FARRUGIA: Madam Speaker, fl-Aġġornament tal-bieraħ l- Onor. Helen D'Amato għal darb'oħra rripetiet numru ta' punti li huma kompletament 'il bogħod mill-verita'.

U mhux talli hekk, talli pprovat tieħu l-mertu ta' xi ħaġa li lanqas biss ħaqqha mertu tagħha.

Darba kien hemm membru f'dan il-Parlament li kien iddefinixxa xi ħadd li jagħmel hekk b'mod klassiku imma aħjar ma nirrepetix x'intqal.

Nixtieq nibda billi ngħid li ġewwa l-Isptar Zammit Clapp għaddej eżerċizzju biex naraw kif nistgħu nkomplu ntejbu s-servizz li diġa' qed nagħtu u qegħdin naraw id-diversi options li hemm biex ċerti cost savings jsiru fl-istess ħin.

Dan qed isir biex l-isptar jibqa' within the budget li jkun ivvotat għalih u mhux sena wara l-oħra mmorru għand Father Christmas biex ħallas għall-infiq li nkunu għamilna.

Fost l-affarijiet li konna qed naraw kien hemm il-kwestjoni taċ-child care centre li huwa f'post mikri 'l barra mill-Isptar Zammit Clapp.

Konna qegħdin naraw kif is-servizz ta' child care jista' ikompli jingħata u kien hemm diversi options li tpoġġew fuq il-mejda.

Fosthom kien hemm iż-żewġ options bażiċi, jiġifieri li jew insibu post ġewwa l-istess sptar jew inkella titqies l-alternattiva l-oħra li meta jinfetaħ iċ-child care cente ġewwa l- Isptar San Luqa jkun jista' jagħti servizz anke lill-impjegati ta' l- isptar Zammit Clapp.

Fil-fatt, fl-ebda ħin u fl-ebda mument ma ntqal li dan is-servizz ta' child care se jieqaf.

GĦalhekk l-Onor.

Helen D'Amato qalet ħrafa u jekk qalitha għaliex qaluhielha, jiddispjaċini ngħid, li tmejlu biha.

Ħrafa oħra li ħarġet biha l-Onor.

Membru hija li s-servizzi ta' child care li kienu qed jissemmew li se jiftħu fl-isptarijiet ġew miżmuma.

Din ukoll hija kompletament 'il bogħod mill-verita' pero' d-diċenza parlamentari ma tħallinix ngħid eżatt x'inhi l-kelma.

Jiena nkompli nsostni l-ewwelnett li s-servizz ta' child care fl-Isptar Zammit Clapp għall-ħaddiema ta' l-istess sptar se jibqa'.

Dan kien jingħata, għadu jingħata u se jibqa' jingħata u m'hemmx bżonn jiġi xi ħadd hawnhekk u jipprova jieħu xi grazzi għal xi ħaġa li m'għamilx meta mexa fuq xi ħaġa li jkunu bellgħulu.

It-tieni nett, huwa targeted li jinfetaħ child care centre ġewwa l-Isptar San Luqa u dan se jinfetaħ.

Anke ġewwa San Vinċenz huwa targeted li jinfetaħ child care centre u qegħdin naħdmu biex jinfetaħ.

Allura altru minn dak li ntqal fl-Istqarrija mill-Onor.

D'Amato.

Dan l-istatement li qed nagħmel jien huwa pprovat anke bil-fatti imma minkejja li jiena l-bieraħ stess fis-6.30 p.m. lill-Onor.

D'Amato ġbidtilha l-attenzjoni li min informaha kien qed jitmejjel biha, hija baqgħet issostni l-pożizzjoni żbaljata tagħha.

Nixtieq nagħmel punt żgħir fuq xi ħaġa differenti u nikkonkludi.

Se nitkellem dwar il-mushroom li qed jingħad li hija forma ta' kura għall-kanċer.

Nhar it-Tlieta, wara li ltqajt ma' l-anti-cancer group, ħriġt stqarrija biex nispjega x'inhuma l-fatti, kif bqajt magħhom u xi spjegajtilhom.

Nerġa' nsostni li ma kien hemm l-ebda ftehim li xi ħadd għandu jieħu l- mertu tiegħu.

Il-pożizzjoni tad-dipartiment kienet dejjem ċara anke meta ltqajt ma' din il-persuna.

Il-pożizzjoni dejjem kienet li biex wieħed idaħħal affarijiet ġewwa pajjiżna, jekk hemm xi regoli li jrid joqgħod għalihom jew permessi li jrid jitlob biex ikun jista' jdaħħal dak il- prodott, allura jrid jimxi magħhom.

Imbagħad ladarba jagħmel din it- talba, l-prodotti li jkun se jdaħħal jiġu assessjati u vverifikati u mbagħad jidħlu.

Ħalli niġi issa għal punt ieħor.

F'Malta teżisti l-Medical and Kindred Professions Ordinance li tispeċifikalek li biex wieħed jagħti kura jrid ikun poġġa applikazzjoni quddiem il-Kunsill Mediku, irid ikun tabib - li f'dan il-każ m'huwiex - u jrid jingħata l-permess biex jipprattika ġewwa pajjiżna.

Jiġifieri l- pożizzjoni tad-dipartiment minn meta bdiet sal-lum baqgħet l-istess.

Li għamilna fil-bidu tal-ġimgħa li għaddiet, minħabba li kien qed jingħad li kien hemm min kien qed iħossu aħjar bil-kura, hija li ħadna d-deċiżjoni li nwaqqfu bord immexxi mid-direttur tas-saħħa pubblika u minn esperti oħrajn biex jassessjaw il-veracita' ta' dak li qed jiġi sostnut.

Assolutament ma kellna bżonn lil ħadd biex naslu fi ftehim fuq dan il-każ partikolari.

Din id-deċiżjoni tad-dipartiment ħadniha proprju għaliex aħna konxji mix- xewqa taċ-ċittadini Maltin li jekk iħossuhom tajbin b'ċertu kura, allura m'għandniex inżommuha 'l bogħod minnhom sakemm kollox jimxi mal-liġi tal- pajjiż.

Jekk kulħadd joqgħod għal-liġi, kollox jibqa' miexi bir-ritmu normali tiegħu bħal f'kull każ ieħor.

Kieku jien jew id-dipartiment tas-saħħa nħallu l-liġijiet ta' pajjiżna jinkisru u ma niġbdux l-attenzjoni ta' dak l-individwu jew individwi li jkunu qed jiksru dawn il-liġijiet u l- affarijiet inħalluhom għaddejjin daqslikieku ma ġara xejn, hemmhekk ikun ħaqqna kundanna imma żgur li ma ħaqqniex kundanna meta qegħdin naraw li l- affarijiet jimxu kif suppost għandhom jimxu.

Proprju għaliex aħna konxji ta' dak li qed jintqal, qegħdin naraw il-veraċita' tagħha ħalli żgur li ma nwaqqfux xi ħaġa li hija tajba jew li tista' tkun tajba għaċ-ċittadini Maltin.

Grazzi.

THE DEPUTY SPEAKER: Grazzi.

Rimarki, jekk jogħġobkom?

L-Onor.

Helena Dalli.

ONOR.

HELENA DALLI (Segretarju Parlamentari għad-Drittijiet tan-Nisa): Sur President, f'dan l-Aġġornament nixtieq nuri l-appoġġ kollu tiegħi lill- Ministru tas-Saħħa ħalli bil-koperazzjoni ta' dawk kollha li verament għandhom l-interess tas-servizz taċ-child care, insibu mod kif dan is- servizz jingħata fl-Isptar Zammit Clapp minkejja l-ħafna problemi finanzjarji li għaddej minnhom dan l-isptar.

Imma hemm xi punti oħrajn li xtaqt nikkjarifika.

L-ewwelnett mhu veru xejn li nhar l-Erbgħa 18 ta' Frar il-management ta' dan l-isptar informa lill-impjegati li s-servizz taċ-child care m'huwiex se jkompli.

Li qal il-management huwa li hemm iċ-ċans li fil-futur dan is- servizz għall-impjegati ta' Zammit Clapp jibda jingħata fl-Isptar San Luqa.

Jiena ġejt informata b'dan mill-kordinatriċi taċ-child care centre ta' Zammit Clapp u dak inhar stess iddiskutejt mal-Ministru Farrugia x'inhuma l-possibbiltajiet li dan iċ-ċentru jopera minn Zammit Clapp minflok il-possibbilta' li jiġi ttrasferit għall-Isptar San Luqa.

L- għada, jiġifieri l-Ħamis 19 ta' Frar, erġajt tkellimt mal-kordinatriċi ta' Zammit Clapp li qaltli li jkun tajjeb jekk niltaqgħu mal-partijiet konċernati u naraw kif dan li qegħdin nipproponu jista' jsir, in vista ta' l-eżerċizzju l-ieħor li qiegħed isir biex l-isptar ma jibqax jitlef dawk il-flus kollha.

Il-kordinatriċi qaltli wkoll li l-għada, jiġifieri l-20 ta' Frar, kienet se tlaqqa' lin-nies kollha konċernati u wara tinformani b'dak li jkunu ddeċidew.

Fil-fatt hija nformatni li waqt din il-laqgħa qablu mal-proposta u kienu lesti jiltaqgħu miegħi sabiex flimkien naraw kif dan ċ-ċentru jista' jkompli jopera minn Zammit Clapp.

Dak inhar ukoll l-Onor.

Helen D'Amato ħarġet stqarrija għall-istampa u qalet li dan is-servizz se jinqata'.

Meta l-Onor.

D'Amato ntalbet tikkummenta wara li ħarġet l-istqarrija tad-DOI, liema stqarrija kienet tgħid li qatt ma ntqal li s-servizz taċ-child care centre f'Zammit Clapp kien se jieqaf, hija qalet li dan is-servizz m'huwiex se jieqaf grazzi għall-intervent tagħha.

GĦalhekk ma nafx u ma nistax nifhem b'liema tiġbid ta' l-immaġinazzjoni l-Onor.

Membru setgħet tasal għall- konklużjonijiet li s-servizz taċ-child care se jkompli minħabba l- intervent tagħha!

Hawnhekk it-tgħawwiġ huwa doppju l-ewwelnett għaliex qatt ma ntqal li s-servizz taċ-child care fl-Isptar Zammit Clapp se jinqata' - issemmiet biss il-possibbilta' li waħda mill-options tista' tkun li dan jiġi ttrasferit għall-isptar San Luqa - u t-tieni nett għaliex id-diskussjonijiet biex naraw kif is-servizz jista' jingħata minn Zammit Clapp kienu bdew sew qabel l-istqarrija għall-istampa li ħarġet l- Onor. D'Amato.

Dan juri biċ-ċar li d-diskussjonijiet assolutament ma bdewx minħabba l-intervent tagħha.

L-Onor.

D'Amato qalet ukoll li l-għeluq ta' dan iċ-ċentru jfisser li ċ- ċentru f'San Vincenz de Paule m'huwiex se jinfetaħ.

Nagħmilha ċara li għadni kemm għamilt kuntatt mal-Ministru Michael Farrugia u mas-Segretarju Parlamentari Louis Buhagiar u nista' ngħid li dan ix-xogħol għadu għaddej.

Sur President, jiena ma nemminx li aħna qegħdin hawnhekk biex nieħdu xi krettu għall-interventi tagħna imma ma stajtx ma nagħtix il-fatti kif ġraw verament.

Huwa veru li jiena nħobb naħdem fil-kwiet kemm jista' jkun imma meta joħorġu stqarrijiet li ma jgħidux il-verita' fuq kwestjonijit li jiena nkun involuta fihom direttament, bilfors ikolli nagħti l- ispjegazzjoni tiegħi.

Kif għidt, jiena nemmen li għandna naħdmu fil-kwiet u bis-serjeta' u mingħajr ħafna daqq ta' trombi għaliex ċerta li hekk isir ħafna iżjed xogħol u nħoss li jkun aħjar jekk fuq ċerti issues ma nipprovawx nieħdu vantaġġ politiku.

Ikun tajjeb li l-enerġija tagħna nużawha biex naħdmu għall-ġid tal-poplu tagħna.

Ikun tajjeb li naraw l- affarijiet sew qabel ma nitkellmu u naqtgħu l-kundanni.

Ikun tajjeb ukoll li noqogħdu attenti għal dak li ngħidu bħala nies responsabbli għaliex, kif nafu lkoll, nofs verita' hija agħar minn gidba.

Grazzi.

THE DEPUTY SPEAKER: Grazzi.

Aktar rimarki, jekk jogħġobkom?

L-Onor.

Carmelo Abela.

ONOR.

CARMELO ABELA: Sur President, fil-ftit ħin li fadal nixtieq nagħmel xi kummenti dwar il-housing minħabba li fid-dibattitu li kellna ftit tal-jiem ilu dwar l-estimi ta' l-Awtorita' tad-Djar ma tantx kien hemm ħin biex kull membru jgħaddi l-kummenti tiegħu.

Ċertament li l- problema tal-housing f'pajjiżna m'hijiex xi problema żgħira u allura wieħed irid jara x'jagħmel biex din il-problema tiġi tackled bl-aħjar mod.

Waqt li kont qed nipprepara dan id-diskors, f'moħħi ġewni tliet raġunijiet għalfejn f'pajjiżna għandna din il-problema.

Fil-fatt in-numru ta' applikazzjonijiet għal akkomodazzjoni alternativa bejn wieħed u ieħor joqrob il-5,000.

L-ewwel raġuni għalfejn persuna tapplika għal post tal- gvern hija minħabba l-prezzijiet għoljin li jintalbu għal postijiet tal- privat, prezzijiet li nies li għandhom qligħ baxx ċertament ma jistgħux ilaħħqu magħhom.

Problema oħra hija l-problema ta' postijiet battala, li s-sidien tagħhom jippreferu jżommuhom magħluqa milli jikruhom sakemm isibu l-bejgħ tagħhom.

F'dan is-sens naħseb li altru li wasal iż-żmien li nemendaw il-liġi tal-kera u anke nagħmlu sforz biex l-eżerċizzju li sar fil-Furjana jsir anke f'postijiet oħrajn.

Tajjeb ukoll li wieħed iħeġġeġ lis-sidien ta' dawn id-djar jikkoperaw kemm jista' jkun ma' l-awtoritajiet sabiex din il-problema soċjali nsolvuha lkoll flimkien.

Barra minn hekk, ikollna problemi bejn l-aħwa meta jkun hemm nuqqas ta' qbil fuq wirt fejn tidħol proprjeta'.

Hawnhekk jidħlu l-kawżi fil-qorti li sakemm jinqatgħu jgħaddi tul ta' żmien mhux ħażin.

Problema oħra f'pajjiżna hija l- problema tan-nuqqas ta' art.

Sur President, kif għidt iktar qabel in-numru ta' applikazzjonijiet quddiem l-Awtorita' tad-Djar jew id-dipartiment għall-akkomodazzjoni soċjali huwa bejn wieħed u ieħor ta' 5,000.

Tajjeb li wieħed jara pero' kemm minn dawn il-5,000 applikazzjoni verament jeħtieġu post alternattiv.

Għaliex qed ngħid dan?

Qed ngħid dan għaliex issib talbiet li mhux verament ikunu ġenwini.

Wieħed jista' jgħid li dan l-ammont ta' applikazzjonijiet għal Malta huwa fenomenali u għalhekk hemm bżonn li l- applikazzjonijiet li jintefgħu jiġu verifikati.

Nafu, per eżempju, li hemm familji li qegħdin jingħataw għajnuna taħt xi skema u allura dawn ma jkollhomx għalfejn japplikaw għal akkommodazzjoni alternattiva.

Fost dawn hemm dawk il-familji li għandhom kera li ma jkunux jistgħu jlaħħqu magħha u allura jekk dawn japplikaw għal sussidju fuq il-kera ċertament li dawn l- applikazzjonijiet jonqsu.

Persuni oħrajn jistgħu japplikaw għal post alternattiv għax ikunu jridu post li jkun qiegħed at ground floor level.

Ġeneralment dawn it-talbiet ikunu ġejjin minn persuni b'diżabilita' jew minn anzjani li ma jkunux jifilħu jitilgħu turġien aktar.

Dan jorbot ukoll mal-bżonn li jkun hemm lifts fil-blokki ta' bini sabiex ikunu iktar aċċessibbli għal dawn il- persuni.

Jeħtieġ li dawk il-persuni li verament għandhom bżonn l-għajnuna jingħataw din l-għajnuna mingħajr ħafna dewmien esaġerat.

Ngħid ukoll li ċerti persuni għandhom jingħataw prijorita' fuq oħrajn minħabba fis- sitwazzjoni gravi li qed jgħixu fiha huma u l-familji tagħhom.

Sur President, kif jgħid ir-rapport ta' l-Awtorita' tad-Djar, is-sena li għaddiet kien hemm progress kbir fil-qasam tal-persuni b'diżabilita'.

Ħaġa oħra pożittiva li saret is-sena li għaddiet f'dan il-qasam hija li l-Kummissjoni Nazzjonali Persuni b'Diżabilita' ġiet allokata fond biex ir- residenti ta' Dar il-Wens ikunu jistgħu jgħixu ħajja normali għal rashom.

Din il-kummissjoni kienet ilha tisħaq fuq dan il-konċett għal diversi snin u ċertament li dan huwa pass ieħor fid-direzzjoni t-tajba sabiex il- persuni b'diżabilita' jkunu aktar liberi.

Jiena nħoss ukoll li hemm bżonn li tingħata iktar informazzjoni fuq id-diversi skemi li jeżistu u għalhekk kien pass tajjeb li l-iskemi kollha ġew taħt l-awtorita' u mhux mifruxa uħud taħt id-dipartiment u oħrajn taħt l-awtorita'.

Hemm bżonn ukoll li nedukaw lin-nies kif jagħmlu użu minn dawn l-iskemi, jiġifieri kif għandhom jaslu biex jindividwaw l-għajnuna li għandhom bżonn u kif japplikaw għalihom.

Fil-fatt fost dawn l-iskemi hemm skema biex tixtri d- dar tiegħek u wkoll skema li biha tingħata self mil-Lohombus Corporation b'imgħax issussidjat.

Sur President, m'hemmx dubju li l-problema tal-housing f'pajjiżna hija problema kbira pero' wieħed m'għandux jaqta' qalbu imma għandu jkabbar l- isforzi tiegħu sabiex dawk li l-iktar qed ibatu u li huma milquta minn din il-problema jkunu jistgħu jgħixu ħajja iktar diċenti kif inhuwa d-dritt tagħhom u tal-familji tagħhom.

Grazzi.

THE DEPUTY SPEAKER: Grazzi.

Sar il-ħin.

Il-Kamra hija aġġornata għal nhar l-Erbgħa 25 ta' Frar, 1998 fis-6.00 p.m. bl-aġenda kif komunikata mill-Ministru.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

UNIVERSITA' - KORS TAL-LIĠI

L-ONOR.

JOSE' HERRERA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid meta l-kors tal-Liġi beda jsir kull sena minflok kull sentejn?

Jista' jgħid ukoll meta allavolja l-kors minn kull sentejn, kien hemm okkażjoni meta beda sena wara?

Jista' jagħti lista ta' dawk l-istudenti li kienu attendew għal dan il- kors partikolari?

ONOR.

EVARIST BARTOLO: Fil-bidu ta' Ottubru, 1993 il-kors tal-liġi ġie maqsum f'żewġ korsijiet mibnija fuq xulxin, u ċioe' l-B.A. fil-Liġi u Studji Umanistiċi, u LL.D. Għal Ottubru, 1995, ġie deċiż li l-kors jibda jiftaħ kull sena, u minn dik id-data 'l hawn kull sena ġew aċċettati studenti għall-kors fil-B.A. Billi LL.D. huwa mrikkeb fuq dan il-kors, studenti jibdew jiġu ammessi annwalment għall-kors għall-grad ta' LL.D. mill-1998 'l hemm, u ċioe' meta jaslu l-istudenti li bdew il-kors B.A. f'Ottubru, 1995.

EDUKAZZJONI - PROGRAMM SOCRATES

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: B'riferenza għall-mistoqsija parlamentari numru 11152, jista' l-Ministru jgħid min hu s-Socrates Office Manager?

ONOR.

EVARIST BARTOLO: Is-Socrates Office Manager huwa Dr Joseph Mifsud, li huwa wkoll il-kap tad-Dipartiment tal-Primarja, fil-Fakulta' tal- Edukazzjoni, fl-Universita' ta' Malta.

TAL-QROQQ - PIXXINA NAZZJONALI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid meta ħarġet l-applikazzjoni għal manager għall-Pixxina Nazzjonali?

Kemm intefgħu applikazzjonijiet?

Min intgħażel?

F'liema ġurnata beda x-xogħol tiegħu f'din il-pixxina?

ONOR.

EVARIST BARTOLO: Nirriferixxi lill-Onor.

Interpellant għat-tweġiba għall-mistoqsija parlamentari numru 12068 mogħtija f'Seduta Nru. 184.

WSC - BDIL TA' PAJPIJIET TA' L-ILMA

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar it-tul u diametru ta' main pipes ta' l-ilma li nbidlu mill-Water Services Corporation jew tqegħdu ġodda mill-istess korporazzjoni fil-perijodu 1/1/97 - 31/1/98?

Kemm minn dawn il-mains tqegħdu jew tbiddlu f'lokalitajiet tal-11 u 12- il distrett elettorali, individwalment fl-istess perijodu?

X'kienet in-nefqa tal-Water Services Corporation f'dan ix-xogħol fl- istess perijodu?

ONOR.

CHARLES BUHAGIAR: It-tul ta' main pipes ta' l-ilma li nbidlu mill- Korporazzjoni għas-Servizzi ta' l-Ilma jew tqegħdu ġodda mill-istess korporazzjoni bejn l-1 ta' Jannar, 1997 sal 31 ta' Jannar, 1997, hu ta' 25.4 kilometru.

Id-diamentru ta' dawn il-pajpijiet ivarja bejn 50mm sa 300mm.

It-tul ta' mains li tqegħdu jew tbidlu f'lokalitajiet tal-11 u 12-il distrett huma ta' 1.8 kilometru u 7.5 kilometru rispettivament.

In-nefqa tal-Korporazzjoni għas-Servizzi ta' l-Ilma f'dan ix-xogħol fl- istess perijodu kienet ta' madwar Lm700,000.

L-informazzjoni għax-xahar ta' Jannar 1998 għadha qed tiġi kkompilata.

TFAL ISSENTENZJATI MILL-QORTI TAL-MINORENNI

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jirrispondi l-mistoqsija parlamentari numru 12089 u ċioe' jista' jgħid x'inhi l-politika tiegħu dwar jekk għandux ikun hawn xi forma ta' skola jew ċentru speċifiku għal dawk it-tfal li jkunu diġa' ġew issentenzjati mill-Qorti tal-Minorenni jew xi qorti oħra jew li inkella jkunu urew sinjali ċari li se jinxteħtu fil- ħajja tal-kriminalita'?

Jista' l-Ministru jgħid jekk hu abbandunax il-ħidma li kienet saret mill- amministrazzjoni preċedenti dwar it-twaqqif ta' ċentru ta' din ix-xorta?

ONOR.

EVARIST BARTOLO: Il-ħidma ta' l-amministrazzjoni preċedenti f'dan il-qasam ma tatx frott għax baqa' ma ntlaħaqx qbil bejn żewġ ministeri differenti minkejja li tħejja bini fl-Imtaħleb għall-għan li qed isemmi l- Onor. Interpellant.

SKEJJEL - F.X. ATTARD - MARSA

L-ONOR.

SANDRO SCHEMBRI ADAMI staqsa lill-Ministru ta' l- Edukazzjoni u Kultura Nazzjonali: Jista' l-Ministru jgħid għaliex it- tfal li jattendu l-Iskola sekondarja tas-subien F.X. Attard, fil-Marsa mhumiex qegħdin jingħataw ħalib fil-break?

ONOR.

EVARIST BARTOLO: Ġejt informat li bħala miżura ta' iġjene, l- amministrazzjoni tal-iskola sekondarja tas-subien "F.X. Cassar" avżat l- istudenti kollha, li dawk li jkunu jixtiequ jieħdu tazza ħalib fil-break, għandhom iġibu t-tazza magħhom mid-dar.

Dawk l-istudenti kollha li ma jobdux din ir-regola u jippruvaw jisselfu xi tazza minn xi ħabib tagħhom qed jiġu mwissija li mhux ser jingħatalhom ħalib.

SKEJJEL STATALI - KOMPUTERIZZAZZJONI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari tiegħi numru 11077, jista' l-Ministru jispjega għaliex l-ebda programm għadu ma ġie reġistrat għal copyright?

ONOR.

EVARIST BARTOLO: L-ebda programm ma ġie rreġistrat għall-copyright għaliex dan mhux mitlub mir-regolamenti tal-copyright.

MINISTERU TA' L-EDUKAZZJONI - KONSULENT

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid għaliex ħass li għandu jerġa' jdaħħal lill-persuna li isimha qed jintbagħat separtament bħala konsulent fid-Diviżjoni u fil-Ministeru ta' l-Edukazzjoni?

X'inhu x-xogħol li ġie mqabbad jagħmel dan il-konsulent u kemm qed jitħallas tal-konsulenza?

Il-ħatra ta' direttur ġdid għal Finance and Administration saret?

Jekk sar direttur ġdid, kemm se jdum fil-ħatra konsultattiva l-persuna msemmija aktar 'il fuq?

ONOR.

EVARIST BARTOLO: Il-persuna msemmija mill-Onor.

Interpellant iffirma kuntratt fid-9 ta' Mejju, 1997 biex iwettaq id-doveri ta' adviser għal sena jew sakemm jiġi appuntat Direttur tal-Finanzi u Amministrazzjoni, skond liema tkun l-aktar kmieni.

Fid-29 ta' Mejju, 1997 dan l-adviser informani li, għal raġunijiet li ma kenux previsti, kellu jieqaf minn din il-ħidma b'effett mill-1 ta' Lulju, 1997.

Fis-7 ta' Jannar, 1998 huwa reġa' kitibli li ċ-ċirkostanzi nbidlu u li seta' jkompli jagħti s-servizzi tiegħu.

Peress li l-perijodu tal-kuntratt kien għadu ma skadiex u peress li l-ħatra ta' Direttur tal-Finanzi u Amministrazzjoni kienet għadha ma saritx u wkoll kien hemm ħidmiet utli oħra li riedu jsiru preferibbilment minn adviser, kien għaqli li dawn is- servizzi ma jintilfux.

Għalhekk l-adviser kompla jagħti s-servizzi tiegħu skond il-kuntratt u barra minn xogħol fid-Dipartiment tal-Finanzi u Amministrazzjoni, ngħata xogħol ieħor importanti li jikkonsisti fi tħejjija ta' rapporti dwar setturi oħra tal-ministeru.

Meta fl-aħħar ta' Jannar 1998 inħatar id- Direttur tal-Finanzi u Amministrazzjoni, l-adviser kompla bix-xogħol l- ieħor assenjat lilu.

Il-ħlas lil dan l-adviser huwa bbażat fuq il-massimu ta' l-iskala 5 tas- salarji u huwa mħallas fi 12-il pagament indaqs, wieħed kull xahar.

Dan il-ħlas huwa skond il-kuntratt iffirmat.

Fil-fatt qegħda ssir talba lill-Kumitat tal-Kabinett dwar ir-reklutaġġ biex il-kuntratt ta' dan l-adviser jiġi estiż għal perijodu ieħor.

SKEJJEL - SKOLA KAN.P.PULLICINO

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid: xi grad għandha l-persuna li isimha qed jintbagħat separatament u li taħdem fl-iskola sekondarja Kan.P.Pullicino, Rabat; kemm hi l-allowance li qed tingħata; għal-liema raġuni qed tingħata din l-allowance?

ONOR.

EVARIST BARTOLO: Il-persuna msemmija f'din il-mistoqsija taħdem bħala messaġġiera fl-iSkola Sekondarja Kan.

Pullicino, Rabat.

Ma jidhirx li din qed tingħata xi allowance regolari.

Nixtieq inżid li meta din il-persuna tagħmel il-Mid-Day break supervision titħallas tiegħu.

KUNSILL MALTI GĦAX-XJENZA U TEKNOLOĠIJA

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm-il persuna applikat għas-sejħa pubblika li l-Kunsill Malti għax-Xjenza u Teknoloġija għamel dan l-aħħar għal Kap Eżekuttiv?

Kemm minn dawk li applikaw kienu applikaw ukoll għal sejħa pubblika għall-istess post fil-bidu ta' l-1997?

Il-kunsill għamel l-għażla tiegħu?

ONOR.

EVARIST BARTOLO: 17-il persuna applikaw għas-sejħa pubblika li l- Kunsill Malti għax-Xjenza u Teknoloġija għamel dan l-aħħar għall-Kap Eżekuttiv.

B'deċiżjoni tal-Cabinet Committee on Recruitment, qabel jiġu pproċessati dawn l-applikazzjonijiet għandha l-ewwel issir sejħa interna għall- applikazzjonijiet miċ-Ċivil.

UNIVERSITA' - STUDENTI

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk l-istudenti kollha li ggradwaw B.Psy (Hons.) irnexxielhomx jiksbu B.Average?

ONOR.

EVARIST BARTOLO: Mhux l-istudenti kollha li ggradwaw B.Psy (Hons) irnexxielhom jiksbu B average.

TFAL ISSENTENZJATI MILL-QORTI TAL-MINORENNI

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jirrispondi l-mistoqsijiet parlamentari numri 12192 u 12089 u ċioe' jgħid x'inhi l-policy tiegħu dwar jekk għandux ikun hawn xi forma ta' skola jew ċentru speċifiku għal dawk it-tfal li jkunu diġa' ġew issentenzjati mill-Qorti tal-Minorenni jew xi qorti oħra jew li inkella jkunu urew sinjali ċari li se jinxteħtu fil- ħajja tal-kriminalita'?

Jista' l-Ministru jgħid jekk hu abbandunax il-ħidma li kienet saret mill- amministrazzjoni preċedenti dwar it-twaqqif ta' ċentru ta' din ix-xorta?

ONOR.

EVARIST BARTOLO: Nirriferixxi lill-Onor.

Membru għat-tweġiba għall- mistoqsija parlamentari numru 12192 mogħtija f'din l-istess seduta.

ARMI TAN-NAR LIĊENZJATI

L-ONOR.

ADRIAN VASSALLO staqsa lill-Prim Ministru: Jista' l- Prim Ministru jgħid kemm kien hemm armi tan-nar liċenzjati mill-pulizija bħala to keep sa l-aħħar ta' l-1997?

X'tip ta' armi kienu?

Kemm kien hemm talbiet ġodda għal żamma ta' armi tan-nar fl-1997 u x'tip ta' armi kienu?

ONOR.

ALFRED SANT: Jien informat illi bħalissa għaddej eżerċizzju sabiex ir-records tal-Weapons Office jiġu kompjuterizzati, u għalhekk tweġiba għall-ewwel żewġ partijiet tal-mistoqsija tingħata f'xi seduta oħra.

Informat ukoll illi matul l-1997 kien hemm 3985 talbiet ġodda għal żamma ta' armi tan-nar li kienu għal snieter, airweapons, revolvers u machine guns.

PULIZIJA - VETTURI TOWED AWAY/CLAMPED

L-ONOR.

ADRIAN VASSALLO staqsa lill-Prim Ministru: Jista' l- Prim Ministru jgħid kemm kien in-numru ta' vetturi towed away u clamped fl- 1997?

Minn liema bliet u rħula saru?

ONOR.

ALFRED SANT: Ninsab informat li t-tagħrif mitlub hu kif jidher fit- tabella li tpoġġiet fuq il-Mejda tal-Kamra aktar kmieni f'din is-seduta.

PULIZIJA - KOLLIŻJONIJIET

L-ONOR.

ADRIAN VASSALLO staqsa lill-Prim Ministru: Jista' l- Prim Ministru jgħid kemm saru kolliżjonijiet xahar b'xahar fl-1997?

Kemm kienu nvoluti karozzi u/jew vetturi oħra?

Kemm minn dawn saru bejn nofs il-lejl u s-6.00 a.m.?

Kemm saru f'weekends u/jew festi?

Kemm kienu kawża ta' telf ta' kontroll tal-vettura?

Kemm mis-sewwieqa kienu rġiel u kemm nisa?

Kemm weġġgħu ħafif u kemm gravi?

Kemm ittellgħu nies il-qorti minħabba dawn il-kolliżjonijiet?

ONOR.

VETTURI - REĠISTRAZZJONI

L-ONOR.

ADRIAN VASSALLO staqsa lill-Ministru għat-Trasport u Portijiet: Jista' l-Ministru jgħid kemm kien in-numru ta' reġistrazzjonijiet ta'vejikoli ġodda xahar b'xahar fl-1997?

Kemm hawn vejikoli rreġistrati llum u x'tip huma?

ONOR.

JOE DEBONO GRECH: Jiena nformat li n-numru ta' reġistrazzjonijiet ta' vetturi ġodda xahar b'xahar fl-1997 huwa kif jidher hawn taħt:-

Jannar 1,072 Frar 733 Marzu 738 April 890 Mejju 1,160 Gunju 1,096 Lulju 1,038 Awwissu 1,146 Settembru 800 Ottubru 1,404 Novembru 870 Dicembru 1,028 TOTAL 11,975

Jiena nfurmat ukoll li n-numru ta' vejikoli rreġistrati sa l-aħħar ta' Diċembru 1997 huwa kif ġej:-

Karozzi Privati 179,633 Vetturi Kummercjali 46,991 Vetturi għall-kiri 6,323 Buses u Mini-Buses 1,089 Muturi 14,263 TOTAL 248,299

ĦABS ĊIVILI - TOBBA

L-ONOR.

ADRIAN VASSALLO staqsa lill-Prim Ministru: Jista' l- Prim Ministru jgħid kemm tħallsu kull wieħed mit-tobba li qed jaħdmu bħala group practice fil-Ħabs xahar b'xahar, minn meta beda jaħdem dan il-group u ċioe' mit-13 ta' Ottubru, 1997?

ONOR.

ALFRED SANT: Il-kuntratt li għamel id-Dipartiment tas-Servizzi Korrettivi biex jingħata servizz ta` Group Medical Practice fil-Ħabs sar ma` l-kumpannija The Health Firm u mhux ma` tobba individwali.

Is-servizz hu ta` Lm10,000 fis-sena, (jew Lm833.50 fix-xahar) u Lm5 għal kull sejħa ta` emerġenza (mhux kull pazjent) wara l-ħin u l-ġranet stipulati.

Il-kuntratt ġie ffirmat bejn id-dipartiment u l-kumpanija fl-1 ta` Ottubru, 1997.

Bejn Ottubru/Diċembru 1997 tħallsu dawn il-pagamenti lill-kumpannija:

Ottubru Lm833.50 Novembru Lm833.50 Diċembru Lm833.50

Barra dan tħallsu wkoll Lm200 fl-istess perijodu għas-servizz ta` emerġenza kif stipulat fil-kuntratt in konnessjoni ma` 40 viżta li saru f`dan ir-rigward.

SAĦĦA - INFECTIOUS DISEASES

L-ONOR.

ADRIAN VASSALLO staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm kien in-numru ta' infectious diseases irrapportati fl-1997?

X'tip ta' mard infettiv kienu?

ONOR.

MICHAEL FARRUGIA: In-numru totali ta' mard infettiv irrapportat matul l-1997 kien ta' 968.

Ir-rapporti jinqassmu kif ġej:

Tip ta' Mard Nru totali ta' kazi rapporti

Acute Encephalitis 1 Acute Flaccid Paralysis 3 AIDS 3 Bronchopneumonia 3 Pneumonia, Mycoplasma Pneumonia 1 Brucellosis 1 Food Poisoning, Campylobacter 25 Food Poisoning, E. Coli 4 Food Poisoning, Salmonella 105 Food Poisoning, Toxic 5 Food Poisoning, Unspecified 154 Giardiasis 3 Hepatitis A 5 Hepatitis B 14 Hepatitis C 10 Influenza 26 Leishmaniasis, Cutaneous 5 Leishmaniasis, Visceral 3 Leptospirosis 2 Malaria 6 Measles 5 Meningitis, Meningococcal 12 Meningitis, (Other Bacteria) 4 Mumps 8 Puerperal Fever 1 Rubella 21 Septicaemia, Meningococcal 4 Scarlet Fever 1 Tetanus 1 Tuberculosis, non-Pulmonary 3 Tuberculosis, Pulmonary 14 Typhoid 2 Typhus, Murine 37 Typhus, Tick-Borne 2 Varicella/Herpes Zoster 462 Whooping Cough 12

Totali 968

Barra minn dawn, 487 każi oħra ta' food poisoning ġew skoperti waqt l- investigazzjonijiet li saru fuq dawn ir-rapporti

AIR MALTA - ĦADDIEMA

L-ONOR.

AUSTIN GATT staqsa lill-Ministru tat-Turiżmu u s-Self- Employed: Jista' l-Ministru jgħid kemm daħlu ħaddiema jaħdmu ma' l-Air Malta u mal-kumpanniji sussidjarji tagħha mill-1 ta' Novembru, 1996 sal- lum u għal kull persuna jindika d-data ta' l-ingaġġ tiegħu, il-grad u l- belt jew raħal fejn jirrisjedi?

ONOR.

KARMENU VELLA: Nirriferi l-Onor Interpellant għar-risposta li tajt għall-mistoqsija parlamentari numru 11631.

Il-kumplament ta' l-informazzjoni qed tinġabar u tingħata f'xi seduta oħra.

MIMCOL/MGI - ĦADDIEMA

L-ONOR.

AUSTIN GATT staqsa lill-Ministru tal-Finanzi u Kummerċ: Jista' l-Ministru jgħid kemm daħlu ħaddiema jaħdmu mal-MIMCOL, mal-MGI u mal-kumpanniji li fihom il-MIMCOL u/jew l-MGI għandha interess, mill-1 ta' Novembru, 1996 sal-lum u għal kull persuna jindika d-data ta' l-ingaġġ tiegħu, il-grad u l-belt jew raħal fejn jirrisjedi?

ONOR.

LEO BRINCAT: Nitlob lill-Onor.

Membru jagħmel il-mistoqsija lill- Ministru kkonċernat.

PBS - ACTING GENERAL MANAGER

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid min jagħmilha ta Acting General Manager tal-PBS kull darba li l-General Manager ikun imsiefer u fuq liema bażi ssir l-għażla?

ONOR.

ALFRED SANT: Il-manager inkarigat mill-komunikazzjoni jagħmilha ta' Acting General Manager tal-PBS kull meta l-General Manager ikun nieqes minn Malta.

Dan isir fuq rakkomandazzjoni tal-bord tal-kumpannija.

ONOR.

CILIA JOE - SEGRETARJU PARLAMENTARI

L-ONOR.

AUSTIN GATT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'arranġamenti għamel dwar ix-xogħol professjonali tiegħu s-Segretarju Parlamentari għaż-Żgħażagħ, Kultura u Sports meta ħa l-kariga ta' Segretarju Parlamentari biex jottempora ruħu mal-Kodiċi ta' Etika?

ONOR.

EVARIST BARTOLO: Jien informat li s-Segretarju Parlamentari għaż- Żgħażagħ, Sport, Kultura u Arti aġixxa skond il-klawżoli 45 u 46 tal- Kodiċi ta' Etika għall-Ministri u Segretarji Parlamentari meta ħa l-kariga ta' Segretarju Parlamentari.

PIXXINA NAZZJONALI

L-ONOR.

AUSTIN GATT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid min hi l-persuna mqabbda biex tagħmel ir-rapport dwar il-Pixxina Nazzjonali u jistax ipoġġi fuq il- Mejda tal-Kamra kopja ta' l-Interim Report li l-Prim Ministru kkwota minnu fil-Konferenza Ġenerali tal-Malta Labour Party?

ONOR.

EVARIST BARTOLO: Il-persuna mqabbda hija s-Sur Esprit Pace.

M'hemmx għalfejn inpoġġi kopja ta' l-interim report għax dan se jkun inkorporat fir-rapport sħiħ li se npoġġi fuq il-Mejda tal-Kamra.

SEGRETARJAT PARLAMENTARI GĦAŻ-ŻGĦAŻAGĦ

L-ONOR.

AUSTIN GATT staqsa lill-Ministru ta' l-Edukazzjoni u Kultura Nazzjonali: B'riferenza għas-Segretarjat Parlamentari għaż- Żgħażagħ, Kultura u Sports u d-dipartimenti, kumpanniji u enti oħra li jaqgħu taħt ir-responsabbilta' tiegħu, jista' l-Ministru jagħti lista tal- kuntratti mogħtija mill-1 ta' Novembru 1996 sal-lum u għal kull kuntratt jindika jekk: ingħatax b'direct order jew b'tender; meta nħarġet id-direct order jew tender; min issottometta bid u kemm kienet kull bid; min ħa l- kuntratt u b'kemm flus; min ifformula l-ispecifications u l- kondizzjonijiet tal-quote jew tender; min approva l-ispecifications u l- kondizzjonijiet tal-quote jew tender; f'każ ta' quotations, min iddeċieda liema ditti/persuni jiġu avviċinati; u f'min ikkonsista l-adjudication board?

Jista' l-Ministru jpoġġi fuq il-Mejda tal-Kamra kopja ta' kull quotation jew tender li nħarġet?

ONOR.

EVARIST BARTOLO: Tweġiba tingħata f'xi seduta oħra

PTA - KAROZZI TAL-LINJA SUPER LOW FLOOR

L-ONOR.

ĊENSU GALEA staqsa lill-Ministru għat-Trasport u Portijiet: Jista' l-Ministru jagħti tagħrif dwar jekk kienx hemm żviluppi ġodda dwar ix-xiri ta' karozzi tal-linja ġodda super low floor għal Malta?

Jista' l-Ministru jgħid jekk fil-fatt kienx hemm dikjarazzjonijiet min-naħa tal-gvern Malti lill-PTA (uffiċjali jew le) li bihom is-sidien qed jingħataw x'jifhmu li huma mhux se jingħataw iċ-ċans li jkomplu bil-ftehim li kienu ffirmaw qabel, dwar ix-xiri ta' dawn il- karozzi ġodda?

ONOR.

JOE DEBONO GRECH: Ninforma lill-Onor.

Interpellant li għaddejjin taħdidiet bejn il-ministeru u l-assoċjazzjoni u mhux prudenti jingħata tagħrif f'dan l-istadju.

DIPARTIMENT TA' L-AGRIKOLTURA - BDIEWA

L-ONOR.

ĊENSU GALEA staqsa lill-Ministru tal-Biedja u Sajd: B'riferenza għar-risposta ta' mistoqsija parlamentari tiegħi numru 12092, kif jispjega l-Ministru li fil-fatt diversi bdiewa li marru fl-extension service offices ngħataw l-informazzjoni li huma m'għadhomx intitolati għar- refunds fuq uħud mill-prodotti eżenti mill-bdiewa?

ONOR.

NOEL FARRUGIA: Kif diġa' spjegajt fir-risposta għall-mistoqsija parlamentari numru 12092 ma jirriżultax li kien hemm xi tibdil u għalhekk il-bdiewa għadhom intitolati għall-istess refunds fuq l-istess prodotti li kienu intitolati għalihom mill-bidu ta' l-introduzzjoni tat-taxxa tas-CET.

PA - FABBRIKA TAL-MDP

L-ONOR.

ĊENSU GALEA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jagħti ndikazzjoni dwar liema huma s-siti li fil-preżent qed jiġu kkonsidrati mill-Planning Authority biex fuqhom tinbena fabbrika ġdida tal- MDP?

Ta' min hi l-art hekk indikata?

ONOR.

GEORGE VELLA: Bħalissa qed tiġi attivament ikkonsidrata l-art fejn bħalissa hemm il-fabbrika tal-Castellana.

L-art hija propjeta' tal- Gvern.

OPM - KAROZZI/MOBILE PHONES

L-ONOR.

CHRIS CARDONA staqsa lill-Prim Ministru: Jista' l-Prim Ministru jgħid x'kien in-numru totali ta' karozzi u mobile phones użati fid-dikasteru li għalih hu responsabbli u x'kienet l-ispiża għal kull waħda bejn is-16 ta' Mejju, 1987 u Settembru 1996, sena b'sena?

ONOR.

ALFRED SANT: It-tagħrif mitlub qiegħed jinġabar u twegiba tingħata f'xi seduta oħra.

WSC - SERVIZZI

L-ONOR.

CHRIS CARDONA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti lista ta' servizzi li toffri l-Korporazzjoni għas-Servizzi ta' l-Ilma bħalissa?

ONOR.

CHARLES BUHAGIAR: L-informazzjoni kif mitluba mill-Onor.

Interpellant tpoġġiet fuq il-Mejda tal-Kamra aktar kmieni f'din is-seduta.

CENTRE FOR COMMUNICATION TECHNOLOGY

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jpoġġi fuq il-Mejda tal-Kamra lista ta' l-istaff akkademiku li hemm fis-Centre for Communication Technology ġewwa l-Universita' ta' Malta?

Jista' jgħid ukoll x'inhu l- grad ta' kull wieħed minnhom u x'kwalifiki għandhom; liema suġġetti/units qegħdin jgħallmu; x'kienet id-data tal-ħatra ta' kull wieħed minnhom; taħt liema sejħa ta' l-applikazzjoni kull wieħed minn dawn ġie mpjegat; xi kwalifiki kellu kull wieħed minnhom meta ġew impjegati u f'liema suġġett; x'suġġett jew unit bdew jgħallmu meta ġew ingaġġati?

ONOR.

SKEJJEL - INSTRUCTORS

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'inhi r-raġuni għaliex dawk il-part-time instructors li daħlu qabel l-1 ta' Diċembru, 1995 għandhom paga ta' Lm40 inqas minn dawk li ġew impjegati wara din id-data?

Meta dawn il-part-time instructors se jibdew jingħataw l-istess paga bħalhom?

Meta se jingħataw l-arretrati?

ONOR.

EVARIST BARTOLO: L-eżerċizzju huwa issa ffinalizzat, l- assimilazzjoni ta' dawn il-part-time instructors saret u t-Teżor ġie nformat sabiex isir sew it-tibdil tal-iskala kif ukoll l-arretrati minn Diċembru tal-1995.

Nista' ngħid li dawk il-part-time instructors li għadhom fis-servizz, tħallsu fl-aħħar ta' Jannar, 1998.

MOSTA - TRIQ ĠUŻEPPI DELIA

L-ONOR.

EDWIN VASSALLO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu passi biex Triq Ġużeppi Delia, Mosta titwessa' fejn din tidjiq u tkun ta' periklu għal min ikun qed isuq?

ONOR.

CHARLES BUHAGIAR: Tajt struzzjonijiet lid-Dipartiment tat-Toroq flimkien mal-Awtorita' tal-Ippjanar, jaraw hemmx bżonn għal dan it- twessigħ peress li t-triq imsemmija taqa' barra miż-żona ta' l-iżvilupp.

MDP

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti ndikazzjoni dwar lil min kienu kkomunikati r- riservi li ssemmew fir-risposta għall-mistoqsija parlamentari numru 12093?

Jista' l-Ministru jqiegħed kopja fuq il-Mejda tal-Kamra tal- korrispondenza li tesprimi dawn ir-riservi li waslu għand il-Ministeru ta' l-Agrikoltura qabel Novembru 1996?

ONOR.

NOEL FARRUGIA: Filwaqt li nikkonferma r-riżervi li ssemmew fir- risposta għall-mistoqsija parlamentari numru 12093, ninforma lill-Onor.

Interpallant sabiex jekk irid aktar tagħrif, jikkomunika direttament mal- kumpannija.

Dan għaliex ma nħossx li huwa rispetabbli li npoġġi fuq il-Mejda tal- Kamra l-informazzjoni mitluba.

SKEJJEL - PAOLINO VASSALLO

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk humiex se jsiru jew se jkun hemm ħidma biex f'Paolino Vassallo Upper Lyceum, Corradino jsir il- canteen, id-dressing room għall-gym ta' l-istess skola u l-common room għall-istudenti?

Jista' l-Ministru jgħid fiex waslu d-diskussjonijiet ma' l-istudenti ta' l-iskola rigward dawn il-ħtieġijiet?

ONOR.

EVARIST BARTOLO: Il-kumpless imsemmi li fih hemm ukoll istituzzjonijiet edukattivi oħra għandu diversi bżonnijiet li hemm bżonn jiġu ffaċċjati b'mod organiku.

Din is-sena se jsir xogħol fuq is-servizzi essenzjali.

SAN VINĊENZ DE PAULE - RESIDENTI

L-ONOR.

ĊENSU GALEA staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għar-risposta għall- mistoqsija parlamentari numru 10936, jista' l-Ministru jagħti tagħrif dwar mil-liema lokalitajiet kienu dawk li daħlu f'San Vinċenz de Paule matul l- 1997?

Kemm hu llum in-numru ta' persuni li għandhom applikazzjoni pendenti biex jidħlu f'din l-istituzzjoni?

Kemm huma rġiel, kemm huma nisa, u mil-liema lokalitajiet ġejjin?

X'policy qed tintuża biex persuna tidħol f'din ir-residenza?

ONOR.

MICHAEL FARRUGIA: It-tweġiba tpoġġiet fuq il-Mejda tal-Kamra aktar kmieni f'din is-seduta.

PA - KAŻI DEEMED APPROVED

L-ONOR.

ĊENSU GALEA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jagħti indikazzjoni dwar x'inhi r-raġuni li l-Planning Authority għadha ma stabilitx mod kif il-persuni li jkollhom l-applikazzjonijiet tagħhom registered as valid wara d-dħul fis-seħħ tal-liġi tal-planning kif emendata, fil-fatt jinħarġulhom il-permess deemed approved wara t-12-il ġimgħa jew 26 ġimgħa (skond il-każ) li tgħid il-liġi?

Kemm-il każ ta' deemed approved kien hemm sal-lum?

Għaliex l-awtorita' għadha tinsisti li applikazzjonijiet sottomessi qabel id-dħul fis-seħħ tal-liġi kif emendata, qed jinħadmu biss meta ma jkunx hemm xogħol ieħor?

ONOR.

GEORGE VELLA: Jenħtieġ aktar żmien sabiex tinġabar l- informazzjoni.

MINISTERI - UFFIĊĊJI GĦAĊ-ĊITTADIN

L-ONOR.

HELEN D'AMATO staqsiet lill-Prim Ministru: B'riferenza għar-risposta tal-mistoqsija parlamentari numru 11295, jista' l-Prim Ministru jikkonferma li fid-dipartimenti li jaqgħu taħt il-Ministeru tal- Ħarsien Soċjali teżisti Taqsima ta' Customer Care?

Jista' l-Prim Ministru jikkonferma li fl-istess ħin fil-Ministeru tal-Ħarsien Soċjali hemm ukoll Uffiċċju għaċ-Ċittadin?

In vista tar-risposta għall-mistoqsija parlamentari numru 11295, jidhirlu li dak li qal il-Prim Ministru m'hemmx il-ħsieb li niddupplikaw dan is-servizz, dan fil-fatt qed iseħħ fil- Ministeru tal-Ħarsien Soċjali?

ONOR.

ALFRED SANT: Jien informat li, fi ħdan il-Ministeru tal- Ħarsien Soċjali, jeżistu kemm Taqsima tal-Customer Care kif ukoll Uffiċċju taċ-Ċittadin.

Filwaqt li t-Taqsima tal-Customer Care topera servizz ta' Freephone Helpline li toffri informazzjoni speċifika dwar materji li jaqgħu taħt il-Ministeru tal-Ħarsien Soċjali, l-Uffiċċju taċ-Ċittadin jagħmel parti mis-Segretarjat tal-Ministru u jibqa' ilmenti personali li jsiru miċ-ċittadini dwar problemi ġenerali.

KUMPANNIJI LI JMEXXU SPIŻERIJI LIĊENZJATI - TOBBA

L-ONOR.

TONIO BORG staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid jekk tabib jistax ikun azzjonista u direttur f'kumpannija li tmexxi spiżerija liċenzjata?

Tista' kumpannija simili jkollha liċenzja ta' spiżerija?

Jistgħu minn tali spiżeriji jinbiegħu prodotti mportati mill-istess kumpannija li fiha t-tabib hu azzjonista u direttur?

ONOR.

MICHAEL FARRUGIA: Skond il-liġi tabib ma jista ikun azzjonista jew direttur f'kumpanija li tmexxi spiżerija.

SAĦĦA - PAZJENTI B'PORT-WINE STAINS

L-ONOR.

HELEN D'AMATO staqsiet lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid jekk hijiex policy tal-gvern li pazjenti li jkollhom port-wine stains (b'mod partikolari fil-wiċċ) jintbagħtu barra minn Malta għal trattamen?

Jista' l-Ministru jgħid jekk matul l-1997 intbagħtux pazjenti barra minn Malta għal dan it-tip ta' trattament?

Kif jintgħażel min jintbagħat?

ONOR.

MICHAEL FARRUGIA: Matul l-1997 ma ntbagħtux pazjenti barra minn Malta għal trattament ta' port-wine stains.

Il-policy f'rigward ta' safar għal barra tiddependi jekk il-każ ikunx jenħtieġ kura immedjata.

UNIVERSITA' - STUDENTI

L-ONOR.

JOE BORG staqsa lill-Ministru ta' l-Edukazzjoni u Kultura Nazzjonali: Jista' l-Ministru jindika kemm hemm studenti fl- Universita' ta' Malta llum minn kull belt u raħal f'Malta u Għawdex?

Jista' l-Ministru jipprovdi din l-informazzjoni, jekk teżisti, bħala perċentwali b'riferenza għal kull lokalita' f'Malta u Għawdex?

ONOR.

EVARIST BARTOLO: L-informazzjoni mitluba mill-Onor.

Interpellant tpoġġiet fuq il-Mejda tal-Kamra għall-qari aktar kmieni f'din is-seduta.

MALTA SHIPBUILDING - TRAWLERS NORVEĠIŻI

L-ONOR.

GEORGE PULLICINO staqsa lill-Prim Ministru: Jista' l- Prim Ministru jgħid kemm huma l-multi li l-Malta Shipbuilding se teħel minħabba li mhux se tlesti l-bini tat-trawlers Norveġiżi fiż-żmien miftiehem?

Jista' l-Prim Ministru jgħid meta t-trawlers hu maħsub li se jitlestew u għalhekk kemm-il xahar wara d-data miftehma fil-ftehim oriġinali?

Jista' l-Prim Ministru jgħid ukoll kemm hu l-ammont f'multi li l-Malta Shipbuilding se jkollha tħallas minħabba li se tikkanċella l-bini ta' żewġ trawlers?

ONOR.

ALFRED SANT: Għadu ma ġiex stabilit l-ammont ta' multi li jridu jitħallsu mill-Malta Shipbuilding minħabba d-dewmien fil-bini tat- trawlers Norveġiżi.

Hu ppjanat li l-ewwel żewġ trawlers jitlestew sas-16 ta' Ottubru, 1998.

Rigward it-tieni tnejn għadhom qed isiru diskussjonijiet mas-sidien Norveġiżi fuq il-futur ta' dawn iż-żewġ trawlers.

Dawn id- diskussjonijiet għadhom għaddejjin.

TARZNA TA' MALTA - CHAIRMAN

L-ONOR.

GEORGE PULLICINO staqsa lill-Prim Ministru: Billi l- ħatra taċ-Chairman tat-Tarzna, Noel Zarb Adami, se tiskadi f'dawn il-jiem, jista' l-Prim Ministru jgħid jekk Zarb Adami huwiex se jerġa' jiġi appuntat bħala chairman?

ONOR.

ALFRED SANT: Iva,il-Professur Noel Zarb Adami ġie appuntat mill- ġdid bħala chairman tat-Tarzna.

PULIZIJA - KAROZZI MISRUQA

L-ONOR.

GEORGE PULLICINO staqsa lill-Prim Ministru: Jista' l- Prim Ministru jgħid kemm kien l-ammont ta' karozzi li ġew rapportati misruqa fl-1997 u kemm kien il-valur tagħhom?

ONOR.

ALFRED SANT: Dwar l-ewwel parti tal-mistoqsija nirriferi lill- Onor. Interpellant għat-tweġiba mogħtija għall-mistoqsija parlamentari numru 11654.

Ninsab informat li ma tinżammx statistika mill-Pulizija dwar il-valur tal-vetturi misruqa.

PULIZIJA - FLUS MISRUQA

L-ONOR.

GEORGE PULLICINO staqsa lill-Prim Ministru: Jista' l- Prim Ministru jgħid kemm kien l-ammont ta' flus rapportati misruqa f'serqiet li kien hawn f'pajjiżna matul l-1997?

Jista' l-Prim Ministru jelenka l-affarijiet li ġew rapportati misruqa u l-valur tagħhom?

Jista' l-Prim Ministru jgħid kemm kien l-ammont totali ta' nies li ġew milquta mis-serq li kien hemm fl-1997?

ONOR.

ALFRED SANT: Rigward l-ewwel parti tal-mistoqsija, nirriferi lill- Onor. Interpellant għat-tweġiba li jien tajt għall-mistoqsija parlamentari numru 12017 f'Seduta Nru. 189.

Rigward il-kumplament tal-mistoqsija ninsab informat illi ma tinżammx statistika dwar id-dettalji ta' oġġetti rrapportati misruqa u n-numru ta' persuni li jintlaqtu minn dan is-serq.

SERVIZZ ĊIVILI - ISPETTORAT

L-ONOR.

GEORGE PULLICINO staqsa lill-Prim Ministru: Jista' l- Prim Ministru jgħid xi grad għandhom illum kull persuna li jifformaw parti mill-Ispettorat li jagħmel spezzjonijiet fuq il-postijiet tax-xogħol?

ONOR.

ALFRED SANT: Nirriferi lill-Onor.

Membru għat-tweġiba li tajt għall-mistoqsija parlamentari numru 12148.

SPTAR SAN LUQA - KIRI TA' VANNIJIET

L-ONOR.

GEORGE PULLICINO staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għar-risposta ta' mistoqsija parlamentari numru 12157, jista' l-Ministru jgħid x'inhu n- number plate ta' dawn it-tlett vannijiet?

ONOR.

MICHAEL FARRUGIA: In-numru plates tal-karozzi huma dawn li ġejjin:-

GAA 076 GSY 001 GSY 002

DJAR - AKKOMODAZZJONI ALTERNATTIVA

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid kif u għaliex il-persuna mill- Belt li d-dettalji tagħha qed jintbagħtu separatament (H 11816) mhux qed jingħata l-attenzjoni biex fl-iqsar żmien possibbli jingħata akkomodazzjoni alternattiva?

ONOR.

ALFRED PORTELLI: Jien informat illi mhux talli l-persuna ndikata ma ngħatatx attenzjoni, iżda gew offruti lilu tliet postijiet differenti, saħansitra wieħed minnhom ġdid, u kull darba rrifjutahom!

BORMLA - GALLARIJA ANTIKA

L-ONOR.

CHRIS AGIUS staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk sarx xi żvilupp rigward it- talba tad-Direttorju Parrokkjali ta' Bormla sabiex gallarija antika u unika tingħata attenzjoni meħtieġa, liema talba għandha File No. 75/95/44?

ONOR.

CHARLES BUHAGIAR: Skond ir-regolamenti finanzjari, l-gvern ma jistax jagħmel xogħol jew tiswijiet fuq proprjeta' privata, sakemm ma jkunx hemm xi skema approvata ta' sussidju, bħalma għandhom l-Awtorita' tad-Djar u l-Awtorita' ta' l-Ippjanar.

MOSTA - SERVIZZ TA' DRENAĠĠ

L-ONOR.

CHRIS AGIUS staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta hu ppjanat li jitwassal is- servizz tad-drenaġġ lejn il-qasam tad-djar li hemm fil-limiti magħrufa bħala Ta' Xkora, fil-Mosta?

ONOR.

CHARLES BUHAGIAR: Tweġiba tingħata f'xi seduta oħra

SIGURTA' SOĊJALI - GĦAJNUNA SUPPLIMENTARI

L-ONOR.

CHRIS AGIUS staqsa lill-Ministru tal-Ħarsien Soċjali: Jista' l-Ministru jgħid fuq liema bażi ġiet imnaqqsa l-għajnuna supplimentari tal-persuna li isimha qed jintbagħat separatament?

ONOR.

EDWIN GRECH: Ninforma lill-Onor.

Interpellant li l-persuna kkonċernata ġiet informata biċ-ċirkostanzi kollha tal-każ, mid-Dipartiment tas-Sigurta' Soċjali.

DJAR - REKWIŻIZZJONI TA' POST PRIVAT

L-ONOR.

CHRIS AGIUS staqsa lill-Ministru tad-Djar u Kunsilli Lokali: Jista' l-Ministru jgħid fuq liema kriterji jiġi derekwiżizzjonat post privat?

ONOR.

ALFRED PORTELLI: Il-policy tad-dipartiment hi li djar li ma jkunux tajbin għall-kiri jiġu derekwiżizzjonati.

Barra minn hekk, djar li fihom ikunu joqogħdu s-sidien stess ukoll titneħħilhom ir-rekwiżizzjoni.

Id- dipartiment qed ineħħi r-rekwiżizzjoni minn fuq postijiet, għalissa f'ċerti bliet, fejn ikunu saru spezzjonijiet, fejn ma jkun hemm l-ebda problemi bejn is-sid u l-inkwilini.

FGURA - TRIQ MERĦBA

L-ONOR.

CHRIS AGIUS staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'tip ta' servizzi u meta se jsiru fi Triq Merħba, Fgura issa li din it-triq qed titniffed?

ONOR.

CHARLES BUHAGIAR: Ninsab informat li jenħtieġ isiru house connections ta' l-ilma biex jinbidlu dawk eżistenti.

Dan ix-xogħol se jsir bħala parti minn kuntratt li qiegħda tiffinalizza il-Korporazzjoni ta' l-Ilma għal dan il-għan.

BIRGU - DOE

L-ONOR.

CHRIS AGIUS staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'inhuma l-pjanijiet tal- ministeru għad-depot magħruf bħala DOE fil-Birgu?

Jista' l-Ministru jgħid fejn se jibdew jinġabru l-ħaddiema jekk se jiċċaqilqu minn hemm, kif hemm xniegħat persistenti?

ONOR.

PA - ĦWIENET MINGĦAJR PERMESS

L-ONOR.

JOE FARRUGIA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk dawk il-ħwienet li ilhom minn qabel ma twaqqfet l-Awtorita' ta' l- Ippjanar jiġifieri qabel l-1992 li għalkemm iħallsu l-liċenzja iżda m'għandhomx il-permessi meħtieġa x'juru, x'passi tieħu l-awtorita' u xi tkun id-deċiżjoni tagħha; meta ħanut tinħariġlu enforcement notice sabiex jagħlaq, fuqhiex tibbaża l-awtorita' u x'dokumenti titlob li tara; u meta l-inspector ta' l-awtorita' jinvestiga t-tali ħanut, il-permessi lil min jintalbu, lill-pulizija jew lis-sid?

ONOR.

GEORGE VELLA: Jenħtieġ aktar żmien sabiex tingħata l- informazzjoni.

SPTARIJIET - SKART

L-ONOR.

JOE FARRUGIA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid xi jsir mill- iskart u ż-żibel fl-isptarijiet kollha tal-gvern u fejn jintrema'?

Kemm jammonta fil-ġimgħa dan l-iskart?

Xi prekawzjonijiet jittieħdu minħabba t- tip ta' żibel li jista' iġorr fih ħafna mikrobi?

Teżisti sistema li biha jinħaraq dan l-iskart mingħajr ebda dannu għall-ambjent?

ONOR.

MICHAEL FARRUGIA: Tweġiba tingħata f'xi seduta oħra.

MIA - AJRUPLANI

L-ONOR.

JOE FARRUGIA staqsa lill-Ministru għat-Trasport u Portijiet: Jista' l-Ministru jgħid fejn jintrema ż-żibel kollu ta' l- ajruplani li jiġu minn barra minn Malta?

Kemm jammonta f'tunnellati fil- ġimgħa dan iż-żibel?

Xi prekawzjonijiet jittieħdu llum biex dan iż-żibel ma joħloqx problemi lill-ambjent u ma jikkreax problemi ta' saħħa?

Xi ħsieb għandha l-MIA għal futur u jekk sarux diskussjonijiet f'dan ir- rigward mad-Dipartiment ta' l-Ambjent?

ONOR.

JOE DEBONO GRECH: Jiena nformat li ż-żibel kollu ta' l-ajruplani jammonta għal madwar 1000 tunnellata fis-sena.

Naħseb li l-Onor.

Interpellant japprezza li dan ivarja minn ġimgħa għal oħra għax jiddependi ħafna mill-istaġun turistiku.

Ċertu materjal jinħaraq fl-ajruport.

Għal aktar dettalji fuq kif jiġi dispost ż-żibel, nirriferi lill-Onor.

Interpellant għall-Ministeru responsabbli mill-agrikoltura u l- awtoritajiet tas-saħħa peress li dawn huma responsabbli minn kif jiġi dispost l-iskart.

Jiena nformat ukoll li l-Malta International Airport qiegħda tikkonsidra diversi proposti biex tkun f'pożizzjoni li tieħu ħsieb il-ġbir u r-rimi taż-żibel kollu ta' l-ajruplani meta din ir-responsabbilita' tkun taqa' taħtha.

Diskussjonijiet f'dan ir-rigward qegħdin isiru mad- Dipartiment ta' l-Ambjent bl-iskop li dak li jsir ikun fl-aħjar interess tal-pajjiż.

MUŻEWIJIET TA' GĦAWDEX - OĠĠETTI AKKWISTATI

L-ONOR.

ANTON TABONE staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'oġġetti ġew akkwistati għall-Mużewijiet ta' Għawdex f'dawn l-aħħar 16-il xahar?

ONOR.

EVARIST BARTOLO: Ngħarraf lill-Onor.

Interpellant li f'dawn l- aħħar 16-il xahar ġew akkwistati dawn l-oġġeti li se nsemmi:

Numru Oggett Sezzjoni Data tal- Rimarki ta' akkwist oggetti

1 Terracotta Arkeologija 26.03.97 Donazzjoni head 1 Hand sprayer Etnografija 19.08.97 mid-Dipartiment tal-Agrikultura 3 Level squares Etnografija 19.08.97 mid-Dipartiment tal-Agrikultura 1 T-key of Etnografija 10.08.97 mid-Dipartiment stopcocks tal-Agrikultura 1 Tooth cutting Etnografija 19.08.97 mid-Dipartiment forcet tal-Agrikultura 3 Large mixing Etnografija 19.08.97 mid-Dipartiment troughs tal-Agrikultura 2 Small mixing Etnografija 19.08.97 mid-Dipartiment troughs tal-Agrikultura 4 Pottery oil- Arkeoloġija 26.09.97 inxtraw lamps 1 Diesel engine - 27.01.98 mid-Dipartiment (lister) tal-Agrikultura

MITĦNA TA' KOLA - REFURBISHMENT

L-ONOR.

ANTON TABONE staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk ġewx ikkawżati ħsarat inċidentali waqt xogħlijiet ta' refurbishment fil-Mitħna ta' Kola fix- Xagħra, Għawdex u jekk fl-affermattiv, fiex kienu jikkonsistu l-ħsarat?

ONOR.

EVARIST BARTOLO: Ngħarraf lill-Onor.

Interpellant li x-xogħol ta' restawr fuq il-Mitħna ta' Kola fix-Xagħra, Għawdex sar sabiex jitneħħew is- sitt antenni kbar u antiki li kienu fi stat ħażin ħafna għaliex ġew traskurati għal snin sħaħ qabel.

Tant hu hekk li kien iċ-ċans li jaqgħu minn mument għall-ieħor b'periklu għan-nies li joqogħdu fil-viċin.

Waqt li l-ewwel antenna kienet qed tiġi żarmata din waqgħet, peress li kienet qed tiddeterjora u kissret xriek minn tal-bejt.

Dan inbidel l-għada stess.

Issa li l-antenni ġew imneħħija tneħħa kull periklu u l-viżitaturi xorta jistgħu jżuru l-mitħna bla xkiel ta' xejn.

Ix-xogħol ta' restawr fuq il-mitħna se jitkompla.

GĦAWDEX - DIPARTIMENT TAL-PROĠETTI U ŻVILUPP

L-ONOR.

ANTON TABONE staqsa lill-Prim Ministru: B'riferenza għat-tweġibiet għall-mistoqsijiet parlamentari numri 8030 u 9143, jista' l- Prim Ministru jgħid jekk l-eżerċizzju biex jiġi stabilit il-bżonn ta' karigi ta' supervisor fis-Sezzjoni ta' l-Indafa f'Għawdex, wara li kienu ħarġu l-applikazzjonijiet għal mili tal-postijiet indikati fil-13 ta' Ġunju, 1996, hux konkluż?

Jekk fl-affermattiv, x'kienet il-konklużjoni?

ONOR.

ALFRED SANT: Ir-rapport preliminari ta' l-eżerċizzju li qiegħed jirriferi għalih l-Onor.

Interpellant tlesta.

Dan ir-rapport jindika l- ħtieġa ta' supervisors f'dik is-sezzjoni.

BANEK - BOV

L-ONOR.

JOSE' HERRERA staqsa lill-Ministru tal-Finanzi u Kummerċ: Jista' l-Ministru jgħid kemm inxtara l-Branch tal-Bank of Valletta tal- Qawra?

Jista' l-Ministru jgħid kemm hu kbir dan il-fond?

Min kien il- proprjetarju?

ONOR.

LEO BRINCAT: Din il-mistoqsija hija ta' natura kummerċjali.

Il- Bank of Valletta p.l.c. hija kumpannija privata u, għalhekk, m'huwiex il- kompitu ta' dan il-ministeru li jidħol fil-materja li staqsa dwarha l- Onor. Interpellant.

QRATI - PERSUNI TAĦT ARREST PREVENTIV

L-ONOR.

JOSE' HERRERA staqsa lill-Ministru tal-Ġustizzja: Jista' l-Ministru jgħid kemm hemm inkarċerati taħt arrest preventiv u jagħti lista u jgħid kemm ilhom u fuq xiex jinsabu akkużati?

Kemm hemm pendenti quddiem il-Qorti ta' l-Appelli Kriminali rigwardanti eċċezzjonijiet preliminari?

ONOR.

GAVIN GULIA: Ninforma lil l-Onor.

Interpellant li pendenti quddiem il-Qorti ta` l-Appelli Kriminali rigwardanti eċċezzjonijiet preliminari hemm 19.

L-ewwel parti ta` din il-mistoqsija ma tirrigwardax lil dan il- ministeru.

PRODUTTURI TAL-ĠBEJNIET

L-ONOR.

NINU ZAMMIT staqsa lill-Ministru tal-Biedja u Sajd: Rigward in-nota/avviż maħruġ lill-produtturi tal-ġbejniet mid-Dipartiment ta' l-Agrikoltura fis-27 ta' Jannar, 1998 dwar importazzjoni ta' nagħaġ (Friesan), mogħoż u gidien (white saanen), jista' l-Ministru jgħid sal-lum kemm-il talba kien hemm mir-raħħala għall-importazzjoni ta' kull bhima msemmija hawn fuq; u sa meta r-raħħala/produtturi tal-ġbejniet jistgħu jordnaw l-imsemmija bhejjem?

ONOR.

NOEL FARRUGIA: S'issa r-raħħala talbu biex jiġu mportati dan l- ammont ta' bhejjem: Mogħoz 76 Nagħaġ 240 Gidien 29

Ir-raħħala/produtturi tal-gbejniet jistgħu jordnaw l-imsemmija bhejjem sa nhar l-Erbgħa, 25 ta' Frar, 1998.

WSC - SAHRA

L-ONOR.

NINU ZAMMIT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid għall-perijodu minn 10.11.97 sa 17.2.98 u dejjem fir-rigward tal-ħaddiema tal-Water Services Corporation li għandhom x'jaqsmu ma' meter reading, billing u accounts inkluż il- ħaddiema fi grad maniġerjali: kemm kien l-ammont totali ta' overtime li tħallas lil dawn l-impjegati; u min kienu l-persuni li għamlu l-overtime u kemm tħallsu kull wieħed/waħda minnhom?

ONOR.

CHARLES BUHAGIAR: Tweġiba tingħata f'xi seduta oħra

AĦRAX TAL-MELLIEĦA - VANDALIŻMU F'BOSK

L-ONOR.

NINU ZAMMIT staqsa lill-Ministru tal-Biedja u Sajd: Rigward il-ħruq u l-vandaliżmu li seħħ xhur ilu fil-bosk prinjol fl-Aħrax tal-Mellieħa, jista' l-Ministru jgħid jekk saritx xi investigazzjoni fuq dan l-att vandalu; xi prekawzjonijiet ħa l-gvern biex jelimina kemm jista' ripetizzjoni ta' atti simili; u jekk hux minnu li l-Għaqda Konservazzjonisti Nassaba u Kaññaturi, kenux u għadhomx responsabbli mill- imsemmi bosk fl-Aħrax tal-Mellieħa?

ONOR.

NOEL FARRUGIA: Saret spezzjoni min-naħa tad-dipartiment fil-bidu ta' din is-sena wara li deher rapport f'gazzetta lokali.

Instab li l-ħruq kien sar fis-sajf.

Ġiet imsellfa għodda għall-kontroll ta' veġitazzjoni li tikber madwar is-siġar biex jitnaqqas il-potenzjal ta' ħruq fil-futur.

Ir-responsabbilta' ta' dan il-lokal ma t neħħietx mill-Għaqda Kaċċaturi Nassaba u Konservazzjonisti u għada sseħħ.

PULIZIJA - FILE IN KONNESSJONI MA' JOHN VELLA

L-ONOR.

GEORGE HYZLER staqsa lill-Prim Ministru: Jista' l- Prim Ministru jqiegħed fuq il-Mejda tal-Kamra l-file/s tal-Pulizija in konnessjoni ma' l-investigazzjoni ta' John Vella li waslet għall-akkużi dwar drogi u li wara dan Vella ngħatat l-maħfra msemmija fil-mistoqsija parlamentari numru 11414?

ONOR.

ALFRED SANT: Kif jista' jifhem l-Onor.

Interpellant, il-files konnessi ma' każijiet bħal dawn huma ta' natura konfidenzjali u jistgħu jikkompromettu l-investigazzjoniet tal-Pulizija u oħrajn konnessi magħhom jekk dawn jitqegħdu fuq il-Mejda tal-Kamra għall-iskrutinju tal-pubbliku.

Min-naħa l-oħra, m'għandi l-ebda oġġezzjoni li l-Onor.

Interpellant u/jew persuna tal-fiduċja tiegħu, kif ukoll Membri Parlamentari jispezzjonaw il-files konċernati fuq bażi assolutament konfidenzjali u b' gentleman's agreement' li min jara l-files m'għandu u ma jkollu l-ebda involviment professjonali fil-każ imsemmi.

VALLETTA - ATTIVITAJIET KULTURALI

L-ONOR.

MICHAEL REFALO staqsa lill-Ministru ta' l-Edukazzjoni u Kultura Nazzjonali: B'riferenza għall-programm msemmi fil-mistoqsija parlamentari numru 12294, jista' l-Ministru jgħid x'kontribut se jagħmlu l- Ambaxxati barranin, kummissjonijiet għolja istituti kulturali barranini, fil-proviżjoni ta' artisti, mużiċisti u/jew parteċipanti f'attivitajiet kulturali?

ONOR.

EVARIST BARTOLO: Tweġiba tingħata f'xi seduta oħra

VALLETTA - ATTIVITAJIET KULTURALI

L-ONOR.

MICHAEL REFALO staqsa lill-Ministru ta' l-Edukazzjoni u Kultura Nazzjonali: Jista' l-Ministru jwieġeb il-mistoqsija parlamentari numru 12294?

ONOR.

EVARIST BARTOLO: Il-programm mitlub mill-Onor.

Interpellant dalwaqt jiġi mħabbar pubblikament, inkluż kwalunkwe' passi ta' marketing in konnessjoni ma' l-istess attivita'.

DAR IL-MEDITERRAN GĦALL-KONFERENZI

L-ONOR.

MICHAEL REFALO staqsa lill-Ministru tat-Turiżmu u s-Self- Employed: Peress li qed jingħad li l-Gvern beħsiebu jgħaddi t-tmexxija ta' Dar il-Mediterran għall-Konferenzi lis-settur privati, jista' l- Ministru jgħid jekk hemmx dan il-ħsieb?

F'każ affermattiv, huwiex il- ħsieb tal-Gvern li jgħaddi t-tmexxija direttament lis-soċjeta' li fiha hemm sħab l-Air Malta u l-Accor jew inkella li joħroġ sejħa għal-offerti anke internazzjonalment?

ONOR.

KARMENU VELLA: Ir-risposta hija fl-affermattiv.

VALLETTA - BELT KULTURALI

L-ONOR.

MICHAEL REFALO staqsa lill-Ministru tat-Turiżmu u s-Self- Employed: B'riferenza għat-tweġiba mogħtija għall-mistoqsija parlamentari numru 12292, għandi nifhem li la l-Ministru tat-Turiżmu, la l- NTOM u lanqas l-Air Malta, m'huma involuti fit-tħejjija ta' programm ta' attivitajiet imsemmija f'dik id-domanda.

Jekk le, jista' l-Ministru jgħid x'se jkun il-kontribut tal-Ministeru, l-Air Malta u l-NTOM?

ONOR.

KARMENU VELLA: Fil-Kumitat imsemmi fir-risposta għall-mistoqsija parlamentari 12292, hemm rappreżentant ta' l-NTOM.

Il-Ministeru permezz ta' l-NTOM u l-Air Malta għandha l-ħsieb li tappoġġja l-attivitajiet imħejjija min dan il-kumitat, meta dawn ikunu ffinalizzati.

VALLETTA - TRIQ IR-REPUBBLIKA

L-ONOR.

MICHAEL REFALO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se tinħareġ sejħa għall-offerti in konnessjoni mal-kisi (surfacing) ta' Triq ir-Repubblika, Valletta issa li jingħad li s-servizzi kollha ġew installati?

ONOR.

CHARLES BUHAGIAR: Il-Kumitat tar-Riabilitazzjoni tal-Belt qiegħed iqies diversi metodi alternattivi dwar ix-xiri u tpoġġija ta' materjal ta' pavimentar ta' Triq ir-Repubblika.

Dan sabiex tinstab l-aħjar soluzzjoni fi żmien relattivament qasir li fadal sakemm hu ppjanat li jispiċċa x- xogħol.

DIPARTIMENTI TAL-GVERN - INSPECTORS

L-ONOR.

MICHAEL BONNICI staqsa lill-Prim Ministru: Jista' l- Prim Ministru jgħid kif ġew magħżula l-inspectors li qegħdin idur fid- dipartimenti sabiex jissorveljaw l-attendenza tal-ħaddiema fuq il- postijiet tax-xogħol fil-ġeneru ta' dipartimenti tal-Gvern?

Saret sejħa interna għal dawn l-inspectors?

Mil-liema gradi ġew magħżula?

Dawn qegħdin jitħallsu extra tax-xogħol li qegħdin jagħmlu?

Fuq liema kriterji ġew magħżula?

X'ħinijiet qegħdin jaħdmu u kemm hija r- rata ta' sahra li qegħdin jaħdmu biha?

ONOR.

ALFRED SANT: Nirriferi lill-Onor.

Membru għat-tweġiba li tajt għall- mistoqsija parlamentari numru 12381.

FROTT/ĦXEJJEX - IMPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Fir-rigward ta' importazzjoni ta' frott u ħxejjex rispettivament bejn illum u l-aħħar ta' Awissu 1998, jista' l-Ministru jgħid jekk il-gvern hux se jippermetti importazzjoni ta' frott u ħxejjex u jekk fl-affermattiv, jgħid liema tipi ta' frott u ħxejjex se jiġu mportati; il-kwantita' ta' kull prodott; u jgħid ukoll jekk hux se jkun hemm tnaqqis fil-levy (dejjem jekk l-importazzjoni tal-prodott tkun suġġetta għal ħlas ta' levy)?

ONOR.

NOEL FARRUGIA: Skond il-ftehim bejn Malta u World Trade Organisation li sar fl-1994, il-Gvern ma jistax ma jippermettix importazzjoni ta' frott u ħxejjex jekk mhux minħabba mard tal-pjanti jew saħħa tal-bniedem.

Kull tip ta' frott u ħxejjex jistgħu jiġu mportati; M'hemmx restrizzjonijiet fuq kwantita'; Waqt laqgħa tal-Fresh Fruit & Vegetables Advisory Board ġie irrikmandat li: Titnaqqas il-levy fuq il-kaboċċi u l-pastard għal 5c kull kg, u 10 kull kg sat-18 ta' Marzu, 1998.

Din il-miżura ttieħdet minħabba n-nuqqas ta' dawn iż-żewġ prodotti fis-suq lokali.

It-tuffieħ u l-lanġas ikun suġġett għal-levy bejn l-1 ta' Lulju u l-15 ta' Settembru għal din is-sena, jiġifieri fil-perijodu meta normalment ikun hawn produzzjoni qawwija ta' frott lokali.

L-għeneb tal-mejda jkun suġġett għal-levy bejn il-15 ta' Lulju u t-30 ta' Ottubru għal din is-sena, jiġifieri fil-perijodu ta' produzzjoni ta' għeneb lokali.

Ma kien irrikmandat li jsir ebda tibdil ieħor.

VALLETTA REHABILITATION PROJECT - ĦADDIEMA

L-ONOR.

JOSE' HERRERA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm hemm nies jaħdmu mal- Valletta Rehabilitation Project, meta ġew ingaġġati, jagħti lista ta' min huma u x'xogħol ingħataw li jagħmlu fl-aħħar ħames snin taħt Gvern Nazzjonalista u x'xogħol qed jingħataw illum?

ONOR.

CHARLES BUHAGIAR: Mis- sajf li għadda 'l hawn il-proġetti għar- riabilitazzjoni m'għadx għad għadhom ħaddiema direttament magħhom.

Il- ħaddiema ġew inkorporati fir-Restoration Unit.

Fl-uffiċċju tal-Kumitat għar-Riabilitazzjoni tal-Belt Valletta hemm koordinatur eżekuttiv, assistant prinċipal, clerk, assistant technical officer u messaġġier.

NAR TAL-FESTI

L-ONOR.

JOSE' HERRERA staqsa lill-Prim Ministru: Jista' l-Prim Ministru jgħid kemm hemm nies li korrew u nies li mietu bin-nar (fil- festi) mill-1994 'il hawn?

ONOR.

ALFRED SANT: Tweġiba tingħata f'xi seduta oħra.

QRATI - IMĦALLEF ANTON DEPASQUALE

L-ONOR.

JOSE' HERRERA staqsa lill-Ministru tal-Ġustizzja: Jista' l-Ministru jgħid kemm ilu ma jżomm seduti l-Imħallef Anton Depasquale u x'inhi l-pożizzjoni attwali tiegħu u kemm dam iżomm seduti?

ONOR.

GAVIN GULIA: Ninforma lill-Onor.

Interpellant li l-Imħallef Anton Depasquale inħatar Imħallef fis-6 ta` Frar, 1990.

L-aħħar seduta li żamm kienet f`Marzu ta`l-1994.

Rigward il-pożizzjoni attwali tiegħu għandu jingħad li, bħalissa hemm kawża pendenti quddiem il-Qorti.

UNIVERSITA' - STUDENTI

L-ONOR.

JOSE' HERRERA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien hemm studenti fl- Universita' ta' Malta fis-snin 1996 u 1997?

ONOR.

EVARIST BARTOLO: In-numru ta' studenti fl-Universita' ta' Malta (eskluż il-Junior College) fis-snin 1996 u 1997 huwa kif ġej:

Irġiel Nisa Total

1996 3053 3292 6345 1997 3422 3541 6963

AVIATION CREWMEN - ĊIRKOLARI NRU.

L-ONOR.

NINU ZAMMIT staqsa lill-Ministru tal-Finanzi u Kummerċ: Fir-rigward ta' ċirkolari 21/97 dwar riżultat ta' eżami ta' Aviation Crewmen (Ref.

ENE/PET/220/18/83), jista' l-Ministru jgħid: kemm minn dawk li kkwalifikaw kienu rispettivament jaħdmu bħala SPO, TPO u linesman jew jointer; u l-istandard of education ta' kull kandidat li kkwalifika b'suċċess għall-Aviation Crewman?

ONOR.

LEO BRINCAT: L-ebda kandidat li kkwalifika għall-grad ta' Aviation Crewman ma kien fil-grad ta' SPO, TEPO, Linesmen jew Jointer.

Dan jidher fir-riżultat ta' l-eżami ppubblikat biċ-Ċirkulari Nru. 21/97 tad-9 ta' Mejju, 1997.

Il-livell ta' l-edukazzjoni tal-kandidati li kkwalifikaw kien kif stipulat fis-sejħa għall-applikazzjonijiet, li saret biċ-Ċirkolari Nru. 70/96 tas-27 ta' Awissu, 1996, jiġifieri kull kandidat ried ikun jaf jaqra u jikteb tajjeb bl-Ingliż u bil-Malti u jagħmel kalkoli matematiċi sempliċi.

PULIZIJA - XOGĦOL FL-GĦASES

L-ONOR.

TONIO BORG staqsa lill-Prim Ministru: Jista' l-Prim Ministru jgħid jekk huwiex permessibbli li iben u misser, membri tal-korp tal-pulizija jaħdmu fl-istess għases u fl-istess shift?

ONOR.

ALFRED SANT: Jiena nformat li m'hemm xejn fl-Ordinanza tal- Pulizija li timpedixxi li iben u missier, membri tal-Korp tal-Pulizija, jaħdmu fl-istess għases u fl-istess shift.

PULIZIJA - REATI

L-ONOR.

TONIO BORG staqsa lill-Prim Ministru: Jista' l- Ministru jgħid kemm ġew irrapportati lill-pulizja matul Jannar 1997:, każijiet ta' serq; offiżi vjolenti fuq il-persuna; offiżi sesswali; frodi; serq ta' karozzi; u serq minn zoni residenzjali?

ONOR.

ALFRED SANT: Ninsab informat illi n-numru tar-reati speċifikati mill-Onor.

Interpellant li ġew irrapportati lill-Pulizija matul Jannar 1997 kienu kif ġej :

serq 483 offizi vjolenti fuq il-persuna 7 offizi sesswali 7 frodi 15 serq ta' karozzi 113 urban theft 98

KMAMAR TAN-NAR

L-ONOR.

TONIO BORG staqsa lill-Prim Ministru: B'riferenza għall-mistoqsija parlamentari numru 12007, jista' l-Prim Ministru jgħid min bagħat l-ittra lill-kmamar tan-nar imsemmija sabiex isibu post alternattiv fi żmien sitt xhur?

Jista' l-Prim Ministru jqiegħed din l-ittra fuq il-Mejda tal-Kamra?

ONOR.

ALFRED SANT: Ninsab informat illi din l-ittra ntbagħtet mill- Kumitat tal-Esplożivi li skond Artikolu 23 ta' l-Ordinanza dwar l- Esplożivi huwa stabilit sabiex jgħin lill-awtoritajiet fl-esekuzzjoni tad- disposizzjonijiet tal-liġi.

Kopja ta' din l-ittra tpoġġiet fuq il-Mejda tal-Kamra aktar kmieni f'din is-seduta.

Nerġa' nikkonferma dak li ntqal fit-tweġiba għall-mistoqsija parlamentari numru 12007 li s-sidien ma ġewx ordnati biex jagħlqu, iżda għall-kuntrarju huma ġew mitluba li jindikaw lokalitajiet ġodda bħala alternattiva u li l-Gvern kien ser jgħinhom mad- Dipartimenti ta' l-Artijiet biex huma jiġu konformi mall-provvedimenti tal- liġi.

PULIZIJA - ĊITAZZJONIJIET

L-ONOR.

JOE CASSAR staqsa lill-Prim Ministru: B'riferenza għall-mistoqsija parlamentari numru 10951 u t-tweġiba mogħtija fis-seduta ta' l-20 ta' Frar, jista' l-Prim Ministru jgħid kemm mill-70,811 parking tickets tħallas għalihom mill-ewwel u kemm ittellgħu nies il-Qorti għax ma ħallsux u kemm minn dawn ta' l-aħħar instabu ħatja?

ONOR.

ALFRED SANT: Ninsab informat illi l-Pulizija qatt ma żammet din it- tip ta' statistika mitluba fil-mistoqsija.

IMPJIEGI

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm kienu l-persuni 'l fuq minn 61 sena li kienu għadhom jaħdmu fl-aħħar ta' Novembru 1997; kemm minn dawn kienu self- employed; u kemm minnhom kienu fuq bażi part-time/fulltime?

ONOR.

EDWIN GRECH: L-informazzjoni mitluba għadha qed tinġabar u tingħata f'xi seduta oħra.

TRIBUNAL TA' L-INĠUSTIZZJI - AVUKATI

L-ONOR.

JOE CASSAR staqsa lill-Ministru tal-Ġustizzja: Jista' l-Ministru jgħid kemm tqabbdu avukati mill-Uffiċċju ta' l-Avukat Ġenerali biex imexxu l-każijiet quddiem it-Tribunal ta' l-Inġustizzji u x'inhu l- ħlas tagħhom?

ONOR.

GAVIN GULIA: Ninforma lil l-Onor.

Interpellant li l-Ministeru tal- Ġustizzja laħaq arranġament ma` l-Avukati Joseph Azzopardi, Austin Bencini, Peter Borg Costanzi u Joseph Sammut sabiex dawn jippatroċinaw lid- dipartimenti tal-Gvern f`każijiet quddiem it-Tribunal għall- Investigazzjoni ta` Inġustizzji.

Il-ħlas miftiehem huwa ta` Lm 22.50 għax-xogħol kollu magħmul f`kull każ irrispettivament minn jekk l-Avukat ikunx deher għal intimat wieħed jew iżjed.

DIPARTIMENT TAR-REĠISTRU PUBBLIKU - JUNIOR LEGAL OFFICER

L-ONOR.

JOE CASSAR staqsa lill-Ministru tal-Ġustizzja: Jista' l-Ministru jgħid kemm kienu l-kandidati għall-post ta' Junior Legal Officer fid-Dipartiment tar-Reġistru Pubbliku?

ONOR.

GAVIN GULIA: Ninforma lill-Onor.

Interpellant li kien hemm 14-il kandidat li applikaw għall-post ta` Junior Legal Officer fid-Dipartiment tar-Reġistru Pubbliku.

DIPARTIMENT TAL-MUŻEWIJIET - RAPPORT

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk jeżistix rapport/tagħrif fid-Dipartiment tal-Mużewijiet dwar fdaljiet Rumani fi Triq Foreman, Rabat, Għawdex u jekk hemmx ħsieb li dawn jiġu mħarsa b'mod aħjar?

ONOR.

EVARIST BARTOLO: Ngħarraf lill-Onor.

Interpellant li d- Dipartiment tal-Mużewijiet kien investiga s-sit arkeoloġiku li jinsab ġewwa Triq il-Mgħallem tax-Xogħol (Foreman Street) fl-1996.

Din l-investigazzjoni, għalkemm mhux estensiva, identifikat fdalijiet ta' ħitan kbar tal-perijodu Ruman.

Dawn il-fdalijiet jistgħu jifformaw parti minn xi bini importanti bħal ma setgħu kienu s-swar tal-belt antika ta' Għawdex.

Instabu wkoll xi fdalijiet tal-perijodu Medjuvali.

Din l-informazzjoni ġiet ikkomunikata lill-Awtorita' tal-Ippjanar fl- 1996.

Billi din iż-żona tinsab ġewwa l-limiti taż-żvilupp għall-Victoria, l- Awtorita' tal-Ippjanar riċentement ħarġet Ordni ta' Emerġenza għall- Konservazzjoni - 9 ta' Frar, 1998 - li tinteressa din iż-żona fejn instabu l-fdalijiet arkeoloġiċi.

PA - PROĠETTI

L-ONOR.

JOE CASSAR staqsa lill-Vici Prim Ministru, Ministru għall- Affarijiet Barranin u ta' l-Ambjent.: B'riferenza għall-mistoqsija parlamentari numru 11806 u t-tweġiba mogħtija fis-seduta ta' l-20 ta' Frar, jista' l-Viċi Prim MInistru jgħid għal-liema xogħol/proġett intalbet bond ta' Lm160,000?

ONOR.

GEORGE VELLA: Jenħtieġ aktar żmien sabiex tingħata l- informazzjoni.

SERVIZZ PUBBLIKU - ĦADDIEMA

L-ONOR.

JOE PSAILA SAVONA staqsa lill-Ministru ta' l-Edukazzjoni u Kultura Nazzjonali: Billi l-etika professjonali fil-kuntest tas-Servizz Pubbliku titlob li f'każijiet ta' koppji miżżewġin m'għandhomx jaħdmu fl- istess dipartimenti, jew għall-inqas fl-istess sezzjoni ta' dipartiment, jista' l-Ministru jekk jogħġbu jirrimedja s-sitwazzjoni fl-Iskola Primarja A. Fgura?

ONOR.

EVARIST BARTOLO: Ninsab informat li m'hemmx koppji miżżewġin li t- tnejn jaħdmu fl-Iskola Primarja 'A' tal-Fgura.

SKART - RIMI TA' SKART

L-ONOR.

JOE PSAILA SAVONA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Japprezza l-Viċi Prim Ministru li mhux sew li skart ta' ristoranti u postijiet ta' l-ikel m'għandux jintrema' mal-bqija ta' l-iskart l-ieħor?

Jikkonsidra li għandu jerġa' jittella' l-animal swill plant biex dan jiġi maħdum u jiġi utilizzat aħjar?

ONOR.

GEORGE VELLA: Risposta għal din il-mistoqsija tingħata f'xi seduta oħra.

IMPJANT TA' RIĊIKLAĠĠ - ECOPOD SYSTEM

L-ONOR.

JOE PSAILA SAVONA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jekk jogħġbu jagħti breakdown ta' l-ispejjeż involuti fit-tħaddim ta' l- Ecopod System fl-impjant tar-riċiklaġġ, kemm dawk kapitali u kif ukoll dawk rikorrenti, u dawn b'riferenza għall-ammont ta' skart riċiklat f'tul ta' żmien speċifiku?

ONOR.

GEORGE VELLA: Nitlob lill-Onor.

Interpellant jirriferi din il- mistoqsija parlamentari lill-Ministru għax-Xogħlijiet Pubbliċi u Kostruzzjoni.

PA - PA 3528/97

L-ONOR.

JOE PSAILA SAVONA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jekk jogħġbu jindika x'qed iżomm il-permess tal-ħruġ mill-Awtorita' ta' l- Ippjanar ta' PA 3528/97?

ONOR.

SERVIZZ ĊIVILI - EŻAMI TA' L-ISKRIVANI

L-ONOR.

FRANCIS AGIUS staqsa lill-Prim Ministru: Jista' l-Prim Ministru jagħti informazzjoni rigward l-eżami tal-clerks li sar f'Lulju/Awissu 1997?

Kemm se jkunu mpjegati minn dan in-numru?

Meta hemm il-ħsieb li dawn jibdew?

ONOR.

ALFRED SANT: Nirriferi lill-Onor.

Membru għat-tweġibiet li tajt għall-mistoqsijiet parlamentari numri 9864, 11424, 11592.

TAQSIMA TAL-GASS - SECURITY OFFICERS

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti tagħrif għaliex tneħħiet il-faċilita' lis- security officers fit-Taqsima tal-Gass illi jkunu jistgħu jirċievu telefonati jew jagħmlu calls wara t-3.00 p.m.?

Jikkonferma l-Ministru li din il-faċilita' tħalliet lill-clerks?

ONOR.

LEO BRINCAT: Qatt ma tneħħiet il-faċilita' lis-security officers fit-Taqsima tal-Gass li jkunu jistgħu jirċievu telefonati jew jagħmlu calls wara t-3.00 p.m.

Seta' kien hemm xi eċċezjoni li t-telephones ma kinux jaħdmu minħabba ħsarat.

L-iskrivani tat-Taqsima tal-Gass jaħdmu sat-3.00 ta' wara nofsinhar.

Naturalment jekk dawn jaħdmu wara l-ħin il-faċilita' li jagħmlu jew jirċievu calls tibqgħalhom.

ENEMALTA - KAROZZI

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jgħid kemm hemm karozzi għall-użu ta' uffiċjali fit- taqsimiet differenti tal-Korporazzjoni Enemalta?

Jista' l-Ministru jagħti l-ispejjeż ta' fuel u spejjeż anċillari oħra relatati ma' l-użu ta' dawn il-karozzi matul l-1996 u l-1997?

ONOR.

LEO BRINCAT: L-Onor.

Membru hu mitlub jispeċifika l-mistoqsija tiegħu, billi għall-Enemalta membri tal-bord, managers, assistant manager, inġiniera, uffiċjali tekniċi u ħaddiema klerikali u industrijali huma uffiċjali.

KORDIN - DAWL

L-ONOR.

JOE BORG staqsa lill-Ministru tal-Finanzi u Kummerċ: Jista' l-Ministru jgħid meta se jibda jinxtegħel id-dawl fil-qasam industrijali ta' Kordin, ġaladarba ilhom li saru l-arbli tad-dawl f'dan il- qasam iżjed minn sena u nofs?

ONOR.

LEO BRINCAT: Ngħarraf lill-Onor.

Membru li x-xogħol li hemm mibdi dwar street lighting fil-qasam industrijali ta' Kordin ma jaqax taħt ir- responsabbilta' ta' l-Enemalta iżda taħt il-Korporazzjoni Maltija għall- iżvilupp.

ENEMALTA

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jgħid fejn u kemm iffrankat flus il-Korporazzjoni Enemalta matul l-1997 fuq l-1996?

ONOR.

LEO BRINCAT: Ma nafx minn fejn l-Onor.

Membru wasal għal din il- konklużjoni għax mill-Estimi għas-sena finanzjarja 1996/97 diġa kien jidher li s-sena li għalqet fit-30 ta' Settembru, 1997 kellha tispiċċa b'riżultati aktar ħżiena minn ta' l-1996.

Infatti fl-Estimi għas-sena finanzjarja 1996/97 wieħed isib li t-telf preċiż kellu jkun ta' Lm7,436,000 meta t-telf għas-sena 1995/96 kien ta' Lm1,535,000.

Dawn l-Estimi oriġinarjament saru f'Lulju ta' l-1996.

Fl-Estimi għas-sena finanzjarja 1997/98 wieħed isib ir-Revised Estimates għas-sena 1996/97 u t-telf niżel għal Lm5,154,000.

Minkejja dan xorta r-riżultati kienu ferm aktar ħżiena minn ta' l-1996.

Ir-riżultati attwali għas-sena li għalqet fit-30 ta' Settembru 1997 għadhom mhux iffinalizzati minħabba li l-kontijiet ta' l-elettriku jintbagħtu aktar tard imma dawn m'għandhomx jinbidlu sostanzjalment mir- Revised Estimates.

Minn dan wieħed jinduna li l-Korporazzjoni ma setgħetx tibqa' sejra kif kienet u, għalhekk, kellhom jittieħdu ċertu miżuri.

ENEMALTA - KONTIJIET TAD-DAWL U L-ILMA

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti update fuq x'inhu jsir fil-billing process tal-kontijiet ta' l-ilma u tad-dawl?

ONOR.

LEO BRINCAT: Minħabba li l-kontijiet toħroġhom il-Korporazzjoni għas-Servizzi ta' l-ilma, nitlob lill-Onor.

Interpellant jagħmel il- mistoqsija tiegħu lill-Ministru kkonċernat.

WIED IL-GĦAJN - IMPJANT TA' RIĊIKLAĠĠ

L-ONOR.

FRANCIS AGIUS staqsa lill-Vici Prim Ministru, Ministru għall-Affarijiet Barranin u ta' l-Ambjent.: Peress li l-Viċi Prim Ministru f'laqgħa fuq l-Impjant ta' Riċiklaġġ ta' Wied il-Għajn semma li dan għandu bżonn ta' iktar spazju, jista' l-Viċi Prim Ministru jkun iktar speċifiku u jagħti informazzjoni kif jista' jsir dan?

ONOR.

GEORGE VELLA: Meta għamilt riferenza għall-possibilita' ta' bżonn ta' aktar spazju, kont qiegħed nirreferi għal art fuqhiex jitqegħdu aktar tubi tal-plastik mimlijin bl-iskart.

Dan għaliex il-wisa' li hemm taħt it-tinda eżistenti jaf ma jkunx biżżejjed, u għalhekk ikollu jintuża xi spazju barra mit-tinda.

Fl-ebda każ ma huwa kkontemplat li b'xi mod jitkabbar il-footprint ta' l- impjant.

SPTARIJIET - PROVISION STORES TA' L-IKEL

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Bejn Diċembru 1997 u Frar 1998, jista' l-Ministru jgħid kemm saru rapporti mill-provision stores ta' l- ikel ġewwa kull sptar individwalment, dwar nuqqas ta' provvista ta' oġġetti ta' l-ikel minn aġenti li rebħu tenders għal provvista ta' dawn l- oġġetti?

X'kienu dawn l-items nieqsa?

Għal kemm jammontaw il-multi stipulati?

Kemm tħallsu minn dawn il-multi u min kienu l-aġenti nvoluti?

ONOR.

MICHAEL FARRUGIA: L-informazzjoni mitluba mill-Onor Interpellant qed tiġi miġbura u tingħata risposta f'xi seduta oħra

MINISTERU TAS-SAĦĦA - PERSUNI MRESSQA QUDDIEM BORD TA' DIXXIPLINA

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għad- domanda parlamentari numru 10838 ta' l-Onor.

Adrian Vassallo li oriġinarjament kont għamilt jien ukoll is-sena li għaddiet u li għaliha din il-Kamra baqgħet bla risposta?

ONOR.

MICHAEL FARRUGIA: L-informazzjoni mitluba tpoġġiet fuq il-Mejda tal-Kamra aktar kmieni f'din is-seduta.

SAĦĦA - UFFIĊĊJU TAD-DIRETTRIĊI TA' L-INFERMIERA

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid fejn se jkun l-uffiċċju permanenti tad-direttriċi tan-nurses?

Jista' jagħti lista ta' l-istaff li għandha d-direttriċi, liema grad għandhom u xi kwalifiki għandhom?

ONOR.

MICHAEL FARRUGIA: B'konsultazzjoni ma' l-MEU qed isiru il-job specification ta' l-istaff li tinħtieġ id-direttriċi

SAĦĦA - PREMIUM TA' L-INFERMIERA

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid jekk humiex għaddejjin diskussjonijiet bejn il-gvern u l-unions tan-nurses dwar tnaqqis tal-premium tan-nurses?

ONOR.

MICHAEL FARRUGIA: Mhumiex għaddejin diskussjonijiet bejn il-Gvern u l-Unions tan-Nurses dwar tnaqqis tal-Premium tan-Nurses.

SPTAR SAN LUQA - COMPLAINTS

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm saru complaints, xahar b'xahar, tul is-sena 1997 lill-customer care service ġewwa l-Isptar San Luqa?

X'tip ta' complaints kienu u tista' tingħata breakdown skond il-kategorija?

ONOR.

MICHAEL FARRUGIA: It-tagħrif miġbur għadu qed jinġabar u għalhekk tweġiba ser tingħata f'xi seduta oħra.

SPTAR IL-ĠDID - PJANTI/DOKUMENTI

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għad- domanda parlamentari numru 11471 tal-21.1.98 dwar dokumenti li llum huma pubbliċi u ċioe' jista' jpoġġi fuq il-Mejda tal-Kamra kopji u dokumenti oħra dwar l-isptar il-ġdid li ġew ippreżentati dan l-aħħar (dwar it- tkabbir ta' l-isptar) lill-Awtorita' ta' l-Ippjanar?

ONOR.

MICHAEL FARRUGIA: It-tagħrif mitlub għadu qed jinġabar u għalhekk tweġiba ser tingħata f'xi seduta oħra.

MISTOQSIJIET GĦAL TWEĠIBIET BIL-MIKTUB

WHITE PAPERS

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid kemm-il white paper ħarġet bejn is-snin 1990 - 1998, sena b'sena?

X'kien is-suġġett ta' kull white paper maħruġa, u liema minn dawn il-white papers waslu biex ikollna leġislazzjoni eventwali?

Għal kull każ ta' white paper, min kien responsabbli li jħejjiha u in konsultazzjoni ma' kemm interested parties?

ONOR.

ALFRED SANT: Bejn l-1990 u 1998 ħarġu 28 il-white paper li tagħhom qed inpoġġi lista fuq il-Mejda tal-Kamra.

Dawk il-white papers immarkati b'istilla (*) waslu biex ikollna leġislazzjoni fuqhom.

Jien informat li ma tinżammx informazzjoni dwar it-tieni parti tal-mistoqsija.

REĠISTRU PUBBLIKU - DECONTROL CERTIFICATES

L-ONOR.

SANDRO SCHEMBRI ADAMI staqsa lill-Ministru tal-Ġustizzja: Jista' l-Ministru jgħid kemm hu n-numru ta' Decontrol Certificates li nħarġu mill-Public Registry tul is-snin 1990 - 1997 sena b'sena?

Kemm hu n-numru ta' applikazzjonijiet pendenti għall-ħruġ tad-decontrol cards?

ONOR.

GAVIN GULIA: Ninforma lil l-Onor.

Interpellant li n-numru ta' Decontrol Certificates li nħarġu mir-Reġistru Pubbliku tul is-snin 1990- 1997 huma dawn :-

|1990 |699 | |1991 |725 | |1992 |626 | |1993 |568 | |1994 |513 | |1995 |310 | |1996 |92 | |1997 |132 |

Hemm 18-il applikazzjoni li huma pendenti pero' dawn ġia ġew proċessati mid-Dipartiment.

DIPARTIMENTI GOVERNATTIVI

L-ONOR.

SANDRO SCHEMBRI ADAMI staqsa lill-Ministru tal-Ġustizzja: Jista' l-Ministru jgħid: 1) liema huma dawk il-Ministeri; 2) Segretarjati Parlamentari; u 3) dipartimenti tal-gvern illi tul is-snin 1987 sa l-1997, sena b'sena, ingħataw għajnuna mill-Uffiċċju ta' l-Avukat Ġenerali fejn jidħlu: 1) pariri legali; u 2) assistenza/difiża legali f'kawżi li fihom il-Ministeru/Segretarjati Parlamentari/Dipartimenti, skond il-każ, kienu jew atturi jew konvenuti sena b'sena bejn l-1987 u l- 1997?

ONOR.

GAVIN GULIA:Ninforma lil l-Onor.

Interpellant li l-Uffiċċju ta' l- Avukat Ġenerali ma jżommx records ta' liema dipartimenti etc ikunu talbu is-servizz tiegħu għal pariri, statistika dwar kawżi qed tiġi miġbura in konnessjoni ma mistoqsija parlamentari oħra u tweġiba tingħata meta din tkun miġbura.

INSINWA - REĠISTRAZZJONI TA' IMWIET

L-ONOR.

SANDRO SCHEMBRI ADAMI staqsa lill-Ministru tal-Ġustizzja: Jista' l-Ministru jgħid kemm hu n-numru ta' imwiet (deaths) li ġew reġistrati bejn l-1990 u l-1997, sena b'sena, fl-Insinwa u kemm minnhom (għall-istess snin, sena b'sena) f'kull każ kien ta' persuna anqas minn 30 sena?

ONOR.

GAVIN GULIA: Ninforma lil l-Onor.

Interpellant li n-numru ta' mwiet li ġew reġistrati bejn l-1990 u l-1997 sena b'sena fl-Insiwa ta'Malta u t'GĦawdex kienu dawn :-

|Sena | Nru ta' Mwiet| |1990 |2848 | |1991 |2909 | |1992 |3139 | |1993 |2743 | |1994 |2878 | |1995 |2805 | |1996 |2849 | |1997 |2991 |

Ma tinżamm l-ebda statistika fuq l-eta' ta' persuni mejta fir-Reġistru Pubbliku ta' Malta.

F`GĦawdex ġew reġistrati dawn l-imwiet ta' persuni taħt it-30 sena :-

|Sena |Nru ta' Mwiet | | |taħt it-30 | | |sena | |1990 |6 | |1991 |6 | |1992 |6 | |1993 |2 | |1994 |3 | |1995 |2 | |1996 |6 | |1997 |3 |

UFFIĊĊJU TA' L-AVUKAT ĠENERALI TAR-REPUBBLIKA

L-ONOR.

SANDRO SCHEMBRI ADAMI staqsa lill-Ministru tal-Ġustizzja: Jista' jiġi kkonfermat illi sar jew qiegħed isir operations review ta' l- Uffiċċju ta' l-Avukat Ġenerali tar-Repubblika?

Jekk fl-affermattiv, jista' jiġi kkonfermat illi dan sar jew qiegħed isir mill-MEU fl-Uffiċċju tal-Prim Ministru?

Jekk ukoll fl-affermattiv, jista' jiġi kkonfermat illi dalwaqt jibdew jiġu mplimentati r-rakkmandazzjonijiet fih imsemmija?

B'mod ġenerali, x'inhu l-għan ta' l-operations review?

ONOR.

GAVIN GULIA: Ninforma lil l-Onor.

Interpellant li nikkonferma li sar operations review mill-Management and Efficiency Unit fl-Uffiċċju tal- Prim Ministru dwar l-Uffiċċju ta' l-Avukat Ġenerali bil-għan li jiġu eżaminati l-aspetti kollha tax-xogħol f'dak l-uffiċċju fosthom l- organizzazzjoni u l-istruttur ta' l-uffiċċju, problemi ta' risorsi materjali u umani u kondizzjonijiet ta' xogħol.

Sa fejn iċ-ċirkostanzi preżenti jippermetttu wħud mir-rakkmandazzjonijiet ġia qegħdin jiġu mplimentati.

ESTIMI ĠENERALI 1998

L-ONOR.

SANDRO SCHEMBRI ADAMI staqsa lill-Ministru tal-Ġustizzja: Fid-dawl ta' dak li hemm imfisser fl-Estimi ta' l-1998 paġna 214, jista' l-Ministru jgħid kif se jkun hemm "deployment of resources" billi, safejn hu possibbli, l-funzjonijiet tar-Reġistru Pubbliku u dawk tar-Reġistru ta' l-Artijiet jiġu amalgamati jew ikkumplimentati ma' xulxin?

ONOR.

GAVIN GULIA: Ngħarraf lill-Onor.

Interpellant li l-Kummissjoni maħtura biex tħejji rapport dwar l-amalgamazzjoni tad-dipartimenti tar- Reġistru Pubbliku u tar-Reġistru ta' l-Artijiet waslet biex tikkonkludi l- ħidma tagħha.

GĦalhekk għalissa għadni m'iniex f'pożizzjoni li nagħti dettalji dwar dak li qed isaqsi l-Onor.

Interpellant.

SPTAR MONTE CARMELI - PAZJENTI

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm hu n-numru ta' pazjenti li qed jiġu ttrattati fl-Isptar Monte Carmeli?

Kemm minnhom huma: 1) nisa; 2) irġiel; 3) 'il fuq minn 60 sena; 4) taħt il-35 sena?

Kemm minnhom huma hemmhekk għax hekk ordnat il-Qorti?

Liema huwa l-itwal perjodu ta' pazjent hemmhekk?

ONOR.

MICHAEL FARRUGIA: 1.

In-numru ta' pazjenti li qed jiġu ttrattati fl-Isptar Monte Carmeli huwa 691 li minnhom hemm 177 li huma bil-leave of absence.

L-istatistika mitluba kienet kif ġej fid-19 ta' Frar, 1998:-

| |TOTAL |'L FUQ|TAĦT |B'ORDNI | | | |MINN |IL-35 |TAL-QORT| | | |60 |SENA |I | | | |SENA | | | |Nisa|335 |152 |43 |0 | |Rgie|356 |94 |56 |16 | |l | | | | |

L-itwal perijodu ta' pazjent rikoverat ilu f'dan l-isptar mis-26 ta' Settembru, 1934.